
VOORBERICHT. 

Bij  deze  tweede  uitgave  van  het  eerste  deel  der 
Middelnederlandsche  Bloemlezing  heb  ik  slechts 
een  enkel  woordje  te  voegen.  Een  tweede  druk  was 
noodig,  en  ik  moest  blijven  binnen  de  perken,  welke 
ik  mij  in  de  eerste  uitgave  had  gesteld.  De  paginatuur 
moest,  zoo  mogelijk,  onveranderd  blijven,  ook  met  het 
oog  op  de  Woordenlijst,  en  het  was  mij  dus  niet  wel 
mogelijk  die  veranderingen  aan  te  brengen,  welke  ik 
wenschelijk  zou  geacht  hebben,  ware  ik  geheel  vrij 
geweest.  Intusschen  kon  ik  door  het  bekorten  van  een 
der  stukken  plaats  inruimen  voor  het  na  1858  aan  het 
licht  gekomen  en  uitgegeven  Roelandslied,  waarvan 
eene  proeve  niet  mocht  ontbreken.  Aan  het  einde  kon 
ik  een  stuk  van  den  Parthonopeus  mededeelen,  van 
welks  talrijke  fragmenten  thans  de  uitgave  van  den 
Hoogleeraar  BormAns  voor  ons  ligt. 

In  de  Aanteekeningen  meende  ik  rekenschap 
te  moeten  geven  van  het  nog  al  aanzienlijk  getal  tekst- 
verbeteringen, deels  door  anderen,  deels  door  mij  zelven 
gemaakt,  terwijl  ik  de  bruikbaarheid  dezer  uitgave  heb 
zoeken  te  vermeerderen  door  een  toevoegsel  op  de 
Woordenlijst  te  geven,  voor  de  stukken  die  in  de  eerste 
ontbreken. 

Leiden,  6  Januari  1873. 


VOORBERICHT  VAN  DEN  DERDEN  DRUK. 

Bijna  twintig  jaar  geleden  verscheen  van  deze  Bloem- 
lezing een  tweede  druk.  Het  spreekt  van  zelf  dat  in 
zoovele  jaren,  waarin  de  studie  van  de  Middelneder- 
landsche  taal  en  letterkunde  met  groote  schreden  is 
vooruitgegaan,  heel  wat  op  dit  gebied  is  veranderd  en 
verbeterd. 

De  uitgever  meende  dan  ook,  dat  een  nieuwe  uitgaaf 
van  dit  eerste  deel  noodzakelijk  was  en  verzocht  mij 
deze  te  willen  bewerken. 

In  de  keuze  der  stukken  kon  ik  niets  veranderen, 
vooral  met  het  oog  op  het  Glossarium,  dat  door 
Dr  Gr.  Penon  in  1890  in  het  licht  werd  gegeven.  Doch 
in  den  tekst  zijn  vele  veranderingen  en,  naar  ik  hoop, 
verbeteringen  aangebracht,  nu  er  van  bijna  al  de  werken, 
waaruit  stukken  in  deze  Bloemleling  zijn  opgenomen, 
nieuwe  uitgaven  zijn  verschenen. 

Zoo  volgde  ik  voor  den  Reynaert  de  uitgave  van 
Dr  van  Helten,  zonder  echter  al  diens  veranderingen 
over  te  nemen;  voor  den  Karel  ende  Elegast 
volgde  ik  de  uitgave  van  Dr  Kuiper;  voor  den  Renout 
van  Montalbaen  de  editie  van  Dr  Matthes; 
voor  het  Roelandslied  die  van  Dr  G.  Kalff  (in 
de  Epische  fragmenten);  voor  den  Walewein 
vergeleek  ik  een  afschrift  door  de  Jager  van  dit  dicht- 
stuk  gemaakt  en  het  Grentsche  fragment  dat  door 
Dr  Verdam  bekend  is  medegedeeld ;  *)  voor  den  F  e  r  g  u  u  t 
en  de  Historie  van  Troyen  volgde  ik  de  uitga- 
ven van  Dr  Verdam;  voor  den  Alexander  vergeleek 


1)    Zie   de   Verslagen   en   Mededeelingen   der   Koninklijke   Akademie   van 
Wetenschappen,  Afdeeiing  Letterkunde,  3de  Reeks  deel  VIII,  bl.  29. 


ik  de  uitgaaf  van  Dr  Franck,  doch  behield,  vooral  met 
het  oog  op  het  glossarium,  in  hoofdzaak  de  lezing'  van 
den  vorigen  druk,  terwijl  ik  voor  den  F  lor  is  ende 
Blance floer  den  tekst  van  het  Leidsche  handschrift, 
door  Dr  Moltzer  handschrift  A.  genoemd,  tot  grondslag 
heb  gelegd. 

In  de  aanteekeningen  heb  ik  rekenschap  gegeven  van 
de  voornaamste  veranderingen  en  verwezen  naar  ver- 
schillende artikelen  in  het  Tijdschrift  voor  JSTederl. 
Taal-  en  Letterkunde.  Overigens  raadplege  men 
het  uitvoerig  Glossarium  van  Dr  G.  Penon. 

Waar  het  kleine  veranderingen  betroffen,  die  met  het 
oog  op  de  Woordenlijst  vermeld  moesten  worden,  deed  ik 
dit  aan  den  voet  der  bladzijde  (vgl.  het  fragment  uit  de 
Historie  van  Troyen),  terwijl  ik  in  de  frag- 
menten uit  den  La  n  cel  o  t  nu  en  dan,  voor  het  gemak 
van  den  lezer,  de  schrijfwijze  veranderde,  echter  met 
vermelding  van  de  lezing  van  het  handschrift. 

De  woordenlijst  van  den  2en  druk  is  natuurlijk  ver- 
vallen, nu  men  alles  kan  vinden  in  het  nieuwe  Glossa- 
rium, waarin  ook  de  litteratuur  over  de  verschillende 
woorden  is  vermeld. 

Ten  slotte  moet  ik  nog  wijzen  op  het  verspringen  der 
versgetallen  in  het  tweede  fragment  uit  de  Lorreinen.  In 
den  tweeden  druk  namelijk  zijn  twee  regels  overgeslagen 
op  bl.  32,  zoodat  regel  65  in  dezen  druk  beantwoordt 
aan  regel  63  van  den  vorigen,  enz.  Op  bl.  41  is  door 
het  wegvallen  van  vs.  81  van  den  2den  druk  eveneens 
eene  verandering  in  de  versgetallen  ontstaan,  waarop  men 
bij    de   verwijzingen  in  het  Glossarium  diene  te  letten. 

En  hiermede  zij  deze  nieuwe  druk  den  beoefenaars 
onzer  Middeleeuwsche  taal  van  harte  aanbevolen.  Moge 
het  boek  niet  alleen  zijnen  weg  vinden  onder  studenten 
en  hen,  die  zich  voor  de  middelbare  akte  voorbereiden, 
maar  ook  onder  vele  onderwijzers,  die  de  historische 
ontwikkeling  onzer  taal  wenschen  te  bestudeeren. 

Amsterdam,  September  1892. 


VOORBERICHT  VOOR  DEN  VIERDEN  DRUK. 

Wat  den  inhoud  betreft,  is  deze  druk  gelijk  aan  den 
vorigen.  Voor  het  fragment  uit  den  Reinaert  heb  ik  de 
uitgave  gevolgd  van  Dr  J.  W.  Muller;  voor  dat  uit 
den  Floris  ende  Blancefloer  die  van  Dr  P.  Leendertz. 
In  het  fragment  uit  den  Lancelot  is  de  spelling  van 
het  hs.  niet  veranderd. 

Amsterdam,  Dec.  1915. 

F.  A.  STOETT. 


Deze  nieuwe  druk  is  aan  den  vorigen  gelijk  gebleven. 
Voor  het  fragment  uit  den  Ferguut  is  de  uitgave  van 
Dr  G.  S.  Overdiep  vergeleken  en  voor  dat  uit  den 
Walewein  diens  uitgave  der  Fragmenten. 

Amsterdam,  October  1927. 


D  I  E  BENE  POS. 

230—264. 
„  „De  Ontwikkelingsgang  der  Ned. 

Letterkunde  I,  385  vlgg. 

Dr.   J.  Prinsen,  Handboek  tot  de  Ned.  Ltk.  Gesch. 

bl.  71—77. 
Dr.  E.  Martin,  Willems    Gedicht  van  den  Yos  Rei- 
naerde   und    die    Umarbeitung    und 
Fortsetzung  Reinaerts  Historie;  Pader- 
born,  1874. 
Dr.  W.  L.  v.  Helten,  Van  den  Yos  Reynaerde  (Bibl. 

van  Mnl.  Lettk,  aft.  41  en  42). 
Dr.  J.  W.  Muller,  De  oude  en  de  jongere  bewerking 

van  den  Reinaert. 
„  „         Yan  den   Yos  Reinaerde,   Gent, 

W.  Siffer  en  Utrecht,  A.   Oost- 
hoek, 1914. 
Zwolsche  Herdrukken  n°.   18/20,  Yan  den  Yos  Rey- 
naerde door  Dr  F.  Buitenrust  Hettema. 

Coppe's    uitvaart. 
Rein.  I.  vs.  276—461. 

Koning  Nobel  houdt  hof  op  een  Pinksterdag,  en  daarheen  stroomden 
alle  dieren,  behalve  Reinaert,  die  om  zijne  vele  wanbedrijven  zich  niet 
durfde  vertoonen.  Isengrim  de  wolf,  Cortois  .de  hond  en  Paneer  de  bever 
brengen  alle  aanklachten  tegen  hem  in.  Alleen  Tibert  de  kater  en  Grimbeert 
de  das  wagen  hem  te  verontschuldigen,  terwijl  de  laatste,  als  alle  dieren 
Reinaerts  dood  eischen,  verzekert  dat  deze  thans  als  kluizenaar  een  vroom 
en  heilig  leven  leidt. 

Verwijs.  I.  1 


Recht  in  desen  selven  stonden 

Dat  Grimbeert  stont  in  deser  tale, 

Saghen  si  van  berghe  te  dale 

Cantecleer  comen  ghevaren, 

Ende  broehte  up  eere  baren 
5  Eene  dode  hinne,  ende  hiet  Coppe, 

Dié  Reinaert  hadde  bi  den  croppe 

Hovet  ende  hals  afghebeten. 

Dit  moeste  nu  die  coninc  weten. 

Cantecleer  quam  voren  gaende, 
10  Sine  vederen  seere  slaende. 

In  wedersiden  van  der  bare 

Ghinc  een  hane  wide  mare. 

Die  een  hane  hiet  Cantaert, 

Daer  wilen  na  gheheeten  waert 
15  Yrauwe  Alenten  goede  hane. 

Die  ander  hiet  na  minen  wane 

Die  goede  hane  Craiant, 

Die  scoenste  hane,  die  men  vant 

Tusschen   Portaengen   ende   Pollanen. 
20  Elkerlijc  van  desen  hanen 

Drouch  eene  bernende  stallecht, 

Dat  beede  lanc  was  ende  recht. 

Dit  waren  Coppen  broeders  twee, 

Die  riepen :  wach  ende  wee 
25  Om  haerre  suster  Coppen  doot 

Dreven  si  claghe  ende  jammer  groot. 

Pinte  ende  Sproete  droughen  die  bare. 

Hem  was  te  moede  harde  sware 

Om  Coppen,  die  si  hadden  verloren. 
30  Men  mochte  harde  verre  horen 

Haerre  tweer  caermioghe. 

Dus  sijn  si  comen  int  ghediüghe. 
Cantecleer  spranc  in  den  rinc 

Ende  seide :   „Heere  coninc, 
35  Dor  God  ende  dor  ghenade, 

Nu  ontfaerme  u  miere  grooter  scade, 

Die  mi  Reinaert  heeft  ghedaen 

Ende  minen  kinderen,  die  hier  staen 

Ende  seere  hebben  haren  onwille. 
40  Ten  ingane  van  den  aprille, 

Doe  die  winter  was  vergaen 
Ende  men  sach  die  bloemen  staen 
Ende  over  al  die  velde  groene, 
Doe  was  ie  fier  ende  coene 

45  Van  minen  groten  gheslachte. 
Ie  hadde  jongher  sonen  achte 
Ende  scoonre  dochtren  sevene, 
Dien  wel  lustte  te  levene, 
Die  mijn  wijf  Roode,  die  vroede, 

50  Hadde  voortbrocht  tenen  broede. 
Si  waren  alle  vet  ende  staerc 
Ende  ghinghen  in  een  seone  paerc, 
Dat  was  beloken  met  eenen  muere. 
Hier  binnen  stoet  eene  monicscuere, 

55  Daer  so  vele  honden  toe  hoorden, 

Die  menighen  diere  die  pelse  scoorden. 
Des  waren  mine  kindre  onvervaert. 
Dit  benijdde  die  vos  Reinaert, 
Dat  siere  so  vaste  woonden  binnen, 

60  Dat  hire  negheen  en  conde  ghewinnen. 
"Want  Reinaert,  die  felle  ghebuur, 
Hoe  dicke  ran  hi  om  den  muur 
Ende  leide  om  ons  sine  laghen. 
Alsene  dan  die  honde  saghen, 

65  Liepen  si  hem  na  met  haerre  cracht. 
Eene  waerf  wart  hi  up  die  gracht 
Bi  avonturen  so  belopen: 
Daer  sach  ie  hem  een  deel  becopen 
Sine  diefte  ende  sinen  roef, 

70  Dat  hem  die  pelse  seere  stoef. 
Nochtan  quam  hi  bi  barafce 
Danen,  dattene  God  verwate. 
Doe  warewi  sijns  langhe  quite. 
Sint  quam  hi  als  een  heremite, 

75  Reinaert,  die  moortdadeghe  dief, 
Ende  brochte  mi  eenen  brief 
Te  lesene,  heere  coninc, 
Daer  u  seghel  ane  hinc. 
Doe  ie  den  brief  begau  lesen, 

80  Dochte  mi  daeran  ghescreven  wesen 


Dat  ghi  haddet  coninclike 
Over  alle  u  conincrike 
Allen  dieren  gheboden  vrede 
Ende  oec  allen  voghelen  mede. 
85  Oec  brochte  hi  mi  ander  niemare 
Ende  hi  seide  mi,  dat  hi  ware 
Een  begheven  clusenare 
Ende  leefde  in  penitenciën  sware 
Ende  hi  hadde  ghedaen  sware  carine, 
Die  hi  voor  die  sonden  sine 
Hadde  ontfaen,  ende  meneghe  pine. 
90  Hi  toechde  mi  palster  ende  slavine, 
Die  hi  brochte  van  der  Elmare  ]) ; 
Daer  onder  eene  scerpe  hare. 
Doe  sprac  hi:  „Here  Cantecleer, 
Nu  moghedi    wel  voorwaert  meer 
95  Van  mi  sonder  sorghe  leven. 
Ie  hebbe  bi  der  stole  begheven 
Al  vleesch  ende  vleeschsmout. 
Ie  bem  voertmeer  so  out, 
Ie  moet  miere  sielen  telen. 

100  Gode  willic  u  bevelen. 

Ie  ga  daer  ie  hebbe  te  doene. 
Ie  hebbe  noch  middach  ende  noene 
Ende  prieme  te  segghene  van  den  daghe." 
Doe  nam  hi  neven  eere  haghe 

105  Sinen  wech  te  dien  ghesceede 
Ende  began  lesen  sinen  crede. 
Ie  wart  blide  ende  onvervaert, 
Ende  ghinc  te  minen  kindren  waert 
Ende  was  so  wel  sonder  hoede, 

110  Dat  ie  met  alle  minen  broede 

Sonder  sorghe  ghinc  buten  muere, 
Daer  mi  gheviel  quade  avontuere. 
Want  Reinaert  hadde  gheleit  sine  laghe 
Ende  was  ghecropen  dor  die  haghe 

115  Ende  hadde  ons  die  poorte  ondergaen. 
Doe  wart  miere  kindre  saen 


!)    Eene  proostdij,  op  do  grenzen  van  Vlaanderen  en  Zeeland  gelegen, 
in  1144  gesticht. 


Een  ghepronden  uten  ghetale. 

Dat  leide  Reinaert  in  sine  male. 

Groot  mesval  mi  doe  nakede. 
120  Want  sint  dat  hire  een  ghesmakede 

In  sinen  ghiereghen  mont, 

Ne  conde  ons  wachtere  no  hont 

No  bewaehten  no  bescaermen. 

Heere,  dat  laet  u  ontfaermen. 
125  Reinaert  leide  sine  laghe 

Reede  bi  nachte  ende  bi  daghe 

Ende  rovede  emmer  mine  kindre. 

So  vele  es  tghetal  nu  mindre 

Dant  ghewone  was  te  sine, 
130  Dat  die  vijftien  kindre  mine 

Sijn  ghedeghen  al  up  viere. 

So  suver  heeftse  die  onghehiere 

Reinaert  in  sinen  mont  verslonden. 

Noch  ghistren  wart  hem  metten  honden 
135  Ontjaghet  Coppe  die  mare, 

Die  hier  leghet  up  die  bare. 

Dit  claghic  u  met  groten  seere. 

Ontfaerme  u  mijns,  coninc  heere !" 
Die  coninc  sprac:  „Grimbeert  die  das, 
140  U  oem,  die  clusenare  was, 

Hi  hevet  ghedaen  so  sware  carinen: 

Levic  een  jaer,  het  sal  hem  seinen! 

Nu  hoert,  here  Cantecleer, 

Wat  sal  derre  talen  meer? 
145  U  dochter  leghet  hier  versleghen. 

God  moete  haerre  sielen  pleghen. 

Wine  moghense  niet  langher  houden. 

Wi  willens  Gode  laten  ghewouden 

Ende  sullen  onse  vigheliën  singhen. 
150  Daerna  sullen  wise  bringhen 

Ter  eerden  met  groten  eeren. 

Dan  sullen  wi  met  desen  heeren 

Ons  beraden  ende  ons  bespreken, 

Hoe  wi  alre  best  ghewreken 
155  An  Reinaerde  dese  moort." 

Doe  hi  ghesprac  dese  woort, 

Gheboot  hi  jonghen  ende  ouden, 

Dat  si  vigheliën  singhen  souden. 
Des  coninx  ghebot  was  sciere  ghedaen. 
160  Doe  mochtemen  horen  aneslaen 
•  Ende  beghinnen  lude  ende  ho 

Dat  „placebo  Domino" 

Ende  die  verse,  die  daertoe  hoorden. 

Ie  seidet  u  in  corten  woorden 
165  (Ne ware  ooc  het  ware  al  te  lanc) 

Wie  daer  der  sielen  vers  sanc 

Ende  wie  die  sevende  lesse  las. 

Doe  der  vigheliën  een  ende  was, 

Doe  leidemen  Coppen  in  een  gracht, 
170  Dat  bi  engiene  was  ghewracht 

Onder  een  linde  in  dat  gras. 

Een  maermersteen  slecht  alse  een  glas 

Was  die  saerc  die  up  hare  lach. 

Die  letteren,  die  men  daer  up  sach, 
175  Si  daden  an  dat  graf  bekinnen 

Wie  daer  lach  begraven  binnen. 

Dus  spraken  die  boucstave 

An  den  saerke  up  den  grave: 

„Hier  leghet  Coppe  begraven, 
180  Die  so  wale  conde  scraven, 

Die  Reinaert,  die  vos,  verbeet 

Ende  haren  gheslachte  was  te  wreet." 

Reinaerts    biecht. 
vs.  1419—1746. 

Reinaert,  na  eerst  door  Bruin  den  beer,  en  daarop  door  Tibert  aan 
aan  het  hof  gedaagd  to  zijn,  doet  beide  onverrichter  zake  en  gruweujk 
mishandeld  torugkeeren,  en  wordt  eindelijk  naar  rechtsgebruik  ten  derden 
male  door  Grimbeert  ingedaagd,  die  als  broeders  zoon  van  Reinaert  voor 
dezen  bij  den  vertoornden  koning  had  gesproken  Grimbeert  vertrekt  naar 
Maupertuus,  Reinaerts  hol,  en  overreedt  dezen  met  hem  naar  's  konings 
hof  te  gaan. 

Ai  hoe  drouve  bleef  vrauwe  Hermeline 
Ende  hare  cleene  welpekine, 


Doe  Reinaert  sciet  van  Maupertuus 
Ende  hi  hof  liet  ende  huus 
5  Aldus  onberaden  staen. 

Nu  hoert  wat  Reinaert  heeft  ghedaen. 
Teerst  dat  hi  quam  an  die  heide, 
Hi  sprac  te  Grimbeerte  ende  seide: 
„Grimbeert,  scauwet,  soete  neve, 

10  Van  anxte  suchtic  ende  beve. 
Ie  ga  in  sorghen  van  der  doot. 
Mijn  berauwenesse  es  so  groot 
Yan  sonden,  die  ie  hebbe  ghedaen. 
Lieve  neve,  ie  wille  gaen 
Te  biechten  hier  tote  u. 
Hier  nes  ander  pape  nu. 

15  Hebbic  mine  biechte  ghedaen, 
Hoe  so  die  saken  dan  vergaen, 
Mine  siele  sal  te  claerre  wesen." 
Grimbeert  andwoerde  na  desen  : 
„Oem,  wildi  te  biechten  gaen, 

20  So  moetti  verloven  saen 
Alle  diefte  ende  allen  roef, 
Ofte  en  diet  u  niet  een  loef." 
—  „Dat  weetic  wel,"  sprac  Reinaert. 
„Grimbeert,  nu  hoert  haerwaert 

25  Ende  vandet  mi  gheraden. 
Siet,  ie  come  u  te  ghenaden 
Yan  allegader  miere  mesdaet. 
Nu  hoert,  neve,  ende  verstaet. 
Confiteor  tibi,  pater  mater, 

30  Dat  ie  den  otter  ende  den  cater 
Ende  allen  dieren  hebbe  mesdaen. 
Des  willic  gherne  in  boeten  staen." 
Grimbeert  sprac:  „Oem,  wat  walschedi? 
Of  ghi  iet  wilt,  spreect  jeghen  mi 

35  In  dietsche,  dat  iet  mach  verstaen." 
Doe  sprac  Reinaert:  „Ie  hebbe  mesdaen 
Jeghen  alle  diere  die  leven. 
Bidt  Gode  dat  hijt  mi  moete  vergheven. 
Ie  dede  minen  oem  Brune 

40  Al  bloedich  maken  sine  crune. 
Tibeerte  leedde  ie  muse  vaen, 
Daer  ickene  sere  dede  slaeD, 

Tes, papen,  daer  hi  spranc  int  strec. 

Ie  hebbe  ghedaen  groet  ongherec 
45  Cantecleer  an  sine  kindre. 

Waren  si  meerre,  waren  si  mindre, 

Dier  makede  ie  hem  emmer  los. 

Dor  recht  beclaghet  hi  den  vos. 

Die  coninc  en  es  mi  niet  ontgaen. 
50  Ie  hebbe  hem  lachter  oee  ghedaen 

Ende  sulc  mesprijs  der  coninghinnen, 

Dat  soe  spade  sal  verwinnen 

Also  vele  eeren  van  mi. 
Oec  hebbic,  dat  segghic  di, 
55  Isingrine  mee  bedroghen 

Dan  ie  u  soude  ghesegghen  moghen. 

Dat  ickene  oem  hiet  was  baraet, 

Isingrine,  die  mi  nie  ne  bestaet. 

Ie  maectene  monic  ter  Elmaren, 
60  Daer  wi  beede  begheven  waren. 

Dat  wart  hem  al  te  sere  te  pinen. 

Ie  dede  hem  an  die  clockelinen 

Binden  beede  sine  voete. 

Dat  luden  dochte  hem  so  soete, 
65  Dat  hijt  emmer  wilde  leeren. 

Dat  verghinc  hem  te  lettel  eeren. 

Want  hi  luudde  so  utermaten, 

Dat  alle,  die  ghingen  bi  der  straten 

Ende  waren  binnen  der  Elmare, 
70  Waenden  dat  die  duvel  ware 

Ende  liepen  daer  si  luden  hoerden. 

Eer  hi  doe  in  corten  woerden 

Ghesprac:  „Ie  wille  mi  begheven," 

Hadden  si  hem  na  ghenomen  tleven. 
75  Sint  dede  ie  hem  crune  gheven. 

Hem  maechs  ghedincken  al  sijn  leven, 

Dat  weetic  wel  over  waer. 

Ie  dede  hem  afbernen  dat  haer, 

So  dat  hem  die  swaerde  cramp. 
80  Sint  dedic  hem  meerren  scamp 

Upt  ijs,  daer  ickene  leerde  visschen, 

Daer  hi  nie  ne  conde  ontwisschen, 

Hine  ontfinker  meneghen  slach. 
Sint  leeddickene  up  eenen  dach 
85  Tote  des  papen  van  Bolois. 
In  al  dat  lant  van  Yermendois 
So  en  woende  gheen  pape  riker. 
Die  selve  pape  hadde  enen  spiker, 
Daer  menich  vet  bake  in  lach. 
90  Des  haddic  dicke  goet  bejach. 

Onder  dien  spiker  haddic  een  gat  ' 
Verholenlike  ghemaect;  in  dat 
So  dedic  Isingrine  in  crupen, 
Daer  hi  rentvleesch  vant  in  cupen 
95  Ende  baken  hanghende  vele. 
Des  vleesch  liet  hi  dor  sine  kele 
So  vele  gheliden  utermate: 
Als  hi  weder  uten  gate 
Waende  keeren  sonder  noet, 

100  Hem  was  die  leede  buuc  so  groet, 
Dat  hi  beclaghede  sijn  ghewin. 
Daer  hi  was  hongherich  comen  in, 
Ne  conde  hi  sat  niet  comen  uut. 
Ie  liep  ende  maecte  groet  gheluut. 

105  Int  dorp  wart  groet  gherochte. 
Nu  hoert  hoe  iet  daer  toebrochte. 
Ie  liep  al  daer  die  pape  sat 
Te  siere  taflen  ende  at. 
Die  pape  hadde  eenen  cappoen. 

110  Een  dat  airebeste  hoen, 

Dat  men  in  dien  lande  vant. 
Hi  was  ghewennet  toter  hant. 
Dien  prandic  in  minen  mont 
Recht  voer  die  tafle  daer  hi  stont. 

115  Doe  riep  die  pape:   „Nu  vanc!  slach! 
Ie  wane  nie  man  dit  wonder  en  sach. 
Die  vos  (wie  sach  nie  dief  so  coene) 
Comt  ende  rovet  mi  van  minen  hoene, 
Daer  ie  toe  sie,  in  mijn  huus. 

120  So  helpe  mi  sancta  spiritus  ; 
Te  wers  hem,  dat  hire  quam." 
Dat  tafelmes  hi  voor  hem  nam 

Ende  stac  die  tafle  dat  soe  booch. 

Daer  na  nam  hise  dat  soe  vlooch 
125  In  middewaerde  up  den  vloer. 

Hi  vloucte  seere  ende  swoer 

Ende  hi  riep  lude:  „Slach  ende  va." 

Ende  ie  voren  ende  hi  na. 

Sijn  tafelmes  hadde  hi  verheven 
130  Ende  brochte  mi  ghedreven 

Up  Isingrine.  daer  hi  stont. 

Ie  hadde  dat  hoen  in  minen  mont, 

Dat  harde  groet  was  ende  swaer. 

Daer  omme  moestict  laten  daer, 
135  Waest  mi  leet,  waest  mi  lief. 

Doe  riep  die  pape:  Ai  heere  dief, 

Grhi  moet  desen  roef  hier  laten!" 

Hi  riep  ende  ie  ghinc  miere  straten 

Danen  daer  ie  wesen  woude. 
140  Alse  die  pape  upheffen  soude 

Dat  hoen,  versach  hi  Isingrine. 

Doe  naecte  hem  eene  sware  pinè. 

Hi  warpene  int  oeghe  metten  messe. 

Den  pape  volgheden  si  sesse, 
145  Die  alle  met  groeten  staven  quamen. 

Ende  als  si  Isingrine  vernamen, 

Doe  maecten  si  een  groet  gheluut. 

Ende  die  ghebuere  quamen  uut 

Ende  maecten  grote  niemare 
150  Ende  seiden,  dat  daer  ware 

In  spapen  spiker  een  wulf  ghevaen, 

Die  hem  selven  hadde  ghedaen 

Bi  den  buke  in  dat  gat. 

Als  die  ghebuere  ghevreescheden  dat, 
155  Liepen  si  dat  wonder  bescauwen. 

Aldaer  wart  Isingrijn  teblauwen, 

So  dat  hem  ghinc  uten  spele. 

Want  hi  ontfinker  harde  vele 

Groeter  slaghe  ende  groeter  worpe. 
160  Dus  quamen  die  liede  van  den  dorpe 

Ende  verbonden  hem  die  oghen. 

Het  stont  hem  so,  hi  moest  ghedoghen. 

Hoe  seere  sloughen  sine  ende  staken. 
Daer  sine  uten  gate  traken, 

165  Ghedoghede  hi  vele  onghevals. 
Si  bonden  hem  an  sinen  hals 
Eenen  steen  ende  lietene  gaen. 
Doe  riepen  si  die  honde  saen 
Ende  ghinghen  bersen  ende  jaghen. 

170  Oec  dienden  si  hem  van  groten  slaghen 
So  langhe,  dat  hi  ghelove  was. 
Doe  viel  hi  neder  up  dat  gras 
Of  hi  ware  al  steendoot. 
Doe  was  der  kindre  bliscap  groot. 

175  Ghindre  was  groete  niemare. 
Si  leidene  up  eene  bare 
Ende  droughene  met  groten  ghehuke 
Over  steene  ende  over  struke, 
Buten  dien  dorpe  in  eene  gracht. 

180  Daer  bleef  hi  ligghende  al  die  nacht. 
Inne  weet,  hoe  hi  danen  ontvoer. 

Sint  verwaervic  dat  hi  mi  swoer 
Sine  hulde  een  jaer  omtrent. 
Dat  dede  hi  up  sulc  convent, 

185  Dat  ickene  hoenre  makede  sat. 
Doe  leeddickene  tote  eere  stat, 
Daer  ie  hem  dede  te  verstane, 
Dat  twalef  hinnen  ende  een  hane 
In  een  groot  huus  an  der  straten 

190  Up  eenen  haenbalke  saten, 
Recht  eere  valdore  bi. 
Daer  dedic  Isingrine  met  mi 
Up  dat  huus  clemmen  boven. 
Ie  seide,  ie  wilde  hem  gheloven, 

195  Wildi  crupen  in  die  valdore, 
Dat  hire  soude  vinden  vore 
Van  vetten  hoenren  sijn  ghevouch. 
Ter  valdore  ghinc  hi  ende  louch 
Ende  croep  daer  in  een  deel  met  vare 

200  Ende  began  tasten  harentare. 

Hi  tastte,  ende  als  hi  niet  en  vant, 
Sprac  hi:  „Neve,  hets  hier  bewant 

Te  sorghen,  inne  vinder  niet." 
Ie  sprac:  „Oem,  wats  u  ghesciet, 

205  Cruupter  een  lettel  bet  in. 

Men  moet  wel  pinen  om  ghewin. 
Ie  hebse  wech,  diere  saten  voren/' 
Dus  so  liet  hi  hem  verdoren, 
Dat  hi  die  hoenre  te  verre  sochte. 

210  Ie  sach  dat  ickene  hoenen  mochte, 
Ende  horttene  dat  hi  over  voer. 
Dus  viel  hi  neder  up  den  vloer 
Ende  gaf  eenen  groeten  val, 
Dat  si  ontspronghen  over  al, 

215  Die  binnen  dien  huse  sliepen. 

Die_bi  den  viere  laghen  si  riepen, 
Dat  daer  ware  sine  wisten  wat 
Ghevallen  voor  dat  vuurstergat. 
Si  worden  up  ende  ontstaken  lecht. 

220  Doe  sine  daer  saghen,  wart  hi  echt 
Ghesleghen,  ghewont  al  toter  doot. 
Ie  hebbene  brocht  in  menegher  noot, 
Meer  dan  ie  u  ghesegghen  mochte. 
Nochtan  al  dat  ie  nie  ghewrochte 

225  Jeghen  hem,  so  ne  rauwet  mi  niet 
So  sere,  alse  dat  ie  verriet 
Vrauwe  Hersinden,  sijn  scone  wijf, 
Die   hi  liever  hevet  dan  sijns  selfs  lijf. 
Haer   dedic   (God   moet  mi  vergheven) 

230  Dat  mi  liever  ware  bleven 

Te  doene,  dan  het  es  ghedaen." 
Grimbeert  sprac:   „Of  ghi  wilt  gaen 
Claerliken  te  biechten  tote  mi 
Ende  sijn  van  uwen  sonden  vri, 

235  So  suldi  spreken  onbedect. 

Inne  weet  waerwaert  ghi  dit  trect: 
„Ie  hebbe  jeghen  sijn  wijf  mesdaen." 
Oem,  des  en  can  ie  niet  verstaen 
Waerwaert  ghi  dese  tale  keert." 

240  Reinaert  sprac:  „Neve  Grimbeert, 
Ware  dat  hoveschede  groot, 
Of  ie  hadde  gheseit  al  bloot: 

Ie  hebbe  ghesiapen  bi  miere  moien  ? 
Ghi    sijt  mijn  maech:  u  souts  vernoien 

245  Seidic  u  eeneghe  dorperheit. 

Grimbeert,  nu  hebbic  u  gheseit 
Al  des  mi  mach  ghedincken  nu, 
Doet  mi  aflaet,  des  biddic  u, 
Ende  settet  mi  dat  u  dinket  goet." 

250  Grimbeert  was  listich  ende  vroet. 
Hi  brac  een  rijs  van  ere  haghe 
Ende  gaffer  hem  mede  viertich  slaghe 
Over  alle  sine  mesdade. 
Daerna  in  gherechten  rade 

255  Riet  hi  hem  goet  te  wesene, 

Te   wakene  ende  sine  salme  te   lesene 
Ende  te  vastene  ende  te  vierne 
Ende  te  weghe  waert  te  stierne 
Alle,  die  hi  buten  weghe  saghe. 

260  Ende  hi  voert  alle  sine  daghe 
Bescedenlike  hem  soude  gheneren. 
Hierna  dede  hi  hem  versweren 
Beede  roven  ende  stelen. 
Nu  moet  hi  s'ere  sielen  telen, 

265  Reinaert,  bi  Grimbeerts  rade 

Ende  gaen  te  hove  waert  up  ghenade, 

Nu  es  die  biechte  ghedaen. 
Die  heren  hebben  den  wech  bestaen 
Tote  des  conincs  hove  waert. 

270  Nu  was  buten  der  rechter  vaert, 
Die  si  te  gane  hadden  begonnen, 
Een  prioreit  van  swarten  nonnen, 
Daer  meneghe  gans  ende  menich  hoen, 
Meneghe  hinne  ende  menich  capoen, 

275  Plaghen  te  weedene  buten  muere. 
Dit  wiste  die  felle  creatuere, 
Die  onghetrauwe  Reinaert, 
Ende  sprac:  rTote  ghenen  hove  waert 
So  leghet  onse  rechte  strate." 

280  Met  aldusdanen  barate 

Leedde  hi  Grimbeerte  bi  der  scuere, 
Daer  die  hoenre  buten  muere 

Ghinghen  weeden  harentare. 

Der  hoenre  wart  Reinaert  gheware. 
285  Sine  oghen  begonden  omme  te  gane. 

Buten  den  andren  ghinc  een  hane, 

Die  beede  vet  was  ende  jonc. 

Daer  na  gaf  Reinaert  eenen  spronc, 

So  dat  dien  hane  die  plumen  stoven. 
290  Grimbeert  sprac:  „Oem,  ghi  dinket  mi  doven. 

Onsalich  man,  wat  wildi  doen? 

Wildi  weder  om  een  hoen 

In  alle  die  groete  sonden  slaen, 

Daer  ghi  te  biechten  af  sijt  ghegaen? 
295  Dat  mochte  u  wel  sere  rauwen." 

Reinaert  sprac :  „In  rechter  trauwen, 

Ie  hads  vergheten,  lieve  neve. 

Bidt  Gode  dat  hijt  mi  vergheve. 

Het  ne  ghesciet  mi  nemmermeer." 
300  Doe  daden  si  eenen  wederkeer 

Over  eene  smale  brugghe. 

Hoe  dicke  sach  Reinaert  over  rugghe 

Weder  daer  die  hoenre  ghinghen! 

Hine  conde  hem  selven  niet  bedwinghen 
305  Hine  moeste  siere  seden  pleghen. 

Hadde  men   hem  thovet  afghesleghen, 

Het  ware  ten  hoenren  waert  ghevloghen, 

Also  verre  alst  hadde  ghemoghen. 

Grimbeert  sach  dit  ghelaet 
310  Ende  seide:  „Onreine  vraet, 

Dat  u  dat  oghe  so  ommegaet!" 

Reinaert  andwoerde:   „Ghi  doet  quaet, 

Dat  ghi  mi  aldus  verstoort 

Ende  uwe  overloopende  woort 

Maken  mine  herte  verseert 

Ende  mine  bede  verstorbeert. 
315  Laet   mi   doch  lesen  een  pater  noester, 

Der  hoenre  sielen  van  den  cloester 

Ende-  den  gansen  te  ghenaden, 

Die  ie  dicke  hebbe  verraden, 

Die  ie  desen  heleghen  nonnen 
320  Met  miere  list  hebbe  afghewonnen." 

Grimbeert  balch,  nepware  Reinaert 
Hadde  emmer  dat  oghe  ten  hoenren  waert, 
Tes  si  quamen  ter  rechter  straten, 
Die  si  te  voren  hadden  ghelaten. 

Karel  wordt   op   zekeren   nacht   door  een  engel  aangespoord  te  gaan 
stelen,  en  begeeft  zich  na  lang  aarzelen  op  weg.  Hij  ontmoet  een  zwar- 

ten  ridder,  dien  hij  bestrijdt  en  overwint,  en  hoort  dat  deze  de  van 
het  hof  verbannen  ridder  Elegast  is.  Karel  geeft  zich  voor  zekeren 
Adelbrecht  uit  en  beiden  trekken  naar  de  burg  van  Eggheric  van  Eggher- 
monde,  Karels  schoonbroeder,  om  te  stelen.  De  .aan  Karei  trouw  geble- 
ven Elegast  dringt  in  Eggherics  slaapkamer  door,  hoort  aldaar  hoe 
Eggheric  zijne  vrouw  deelgenoot  maakt  van  een  moordaanslag  tegen 
Karel  gesmeed,  en  ontdekt  buiten  gekomen  dit  plan  aan  zijn  onbeken- 
den metgezel,  waarop  zij  scheiden. 

Met  deser  talen  dat  si  scieden. 

Elegast  voer  tote  sinen  lieden, 

Daer  hise  liet  in  den  dan, 

Ende  Karel,  die  edel  man, 
5  Voer  tlnghelem  in  sijn  easteel. 

Sijn  herte  was  sonder  riveel, 

Datten  dieghene  wilde  verraden, 

Die  hem  soude  staen  in  staden, 

Soude  recht  na  rechte  gaen. 
10  Noch  stont  die  poorte  ontdaen 

Ende  sine  liede  sliepen  alle. 

Hi  bant  sijn  ors  opten  stalle 

Ende  ghinc  ter  cameren,  daer  hi  lach, 

Eert  iemen  hoorde  ofte  sach. 
15  Doen  hi  sine  wapen  af  hadde  ghedaen, 

So  was  die  wachter  ghestaen 

Ter  hogher  tinnen  ende  blies  den  dach, 

Diemen  scone  verharen  sach. 
.  Doe  wart  in  wake  menich  man, 
20  Dien  God  den  slaep  seinde  an, 

Doe  die  coninc  stelen  voer. 

Dat  was  hem  een  scone  boer. 

Doe  seinde  Karel,  die  coninc, 

Enen  sinen  camerlinc 
25  Om  sinen  verholen  raet 

Ende  seidem,  hoet  met  hem  staet, 

Dat  hi  wiste  wel  te  voren, 

Dat  sine  doot  ware  ghesworen 

Van  Eggheric  van  Egghermonde, 
80  Ende  comen  soude  in  corter  stonde 

Met  alle  der  macht  vanden  lande, 

Om  hem  te  doene  sulke  scande, 

Alse  te  nemene  sijn  leven; 

Dat  si  hem  goeden  raet  gheven, 
35  Dat  hi  benoude  sijn  ere 

Ende  daertoe  haren  gherechten  here. 
Doe  seide  die  hertoghe  van  Bayvier: 

„Laetse  comen,  si  vinden  ons  hier. 

Het  sal  den  menighen  costen  tleven. 
40  Ie  sal  u  goeden  raet  gheven. 

Hier  es  menich  sterc  Fransois 

Uut  Frankerike  ende  Balois, 

Menich  ridder  ende  menich  seriant, 

Die  met  u  quamen  hier  in  lant. 
45  Si  sullen  hem  wapenen  altemale 

Ende  trecken  in  die  hoghe  sale; 

Ende  ghi  selve,  here  coninc, 

Sult  ghewapent  staen  in  den  rinc. 

Die  u  daer  slaen  wille  oft  deren, 
50  Wi  sulne  wel  weren. 

Dbloet  sal  hem  lopen  ten  sporen, 

Ende  Eggheric  als  te  voren". 

Desen  raet  dochtem  goet. 

Si  wapenden  hem  metter  spoet, 
55  Alle,  die  daertoe  dochten 

Ende  wapen  draghen  mochten, 

Beide  clein  ende  groot. 

Si  duchten  swaren  wederstoot: 

Eggheric  was  van  groter  macht, 
60  Ende  alle  die  hadden  cracht 

Weder  ende  voort  opten  Rijn, 

Wouden  in  siere  hulpen  sijn. 

Men  dede  ter  poorten  tsestich  man, 

Ghewapent  ende  halsberch  an. 
65  Doen  Eggherics  liede  quamen  ghevaren 

In  sconincs  hove  met  groter  scaren, 

Ontdede  men  die  poorten  wide 

Ende  lietse  alle  doreliden. 

Doen  si  quamen  int  hof, 
70  Dede  men  haer  cleder  of. 

Men  vant  naest  haren  live 

Witte  halsberghe,  scarpe  cnive. 

Vsfftwus.  1. 

Die  ondaet  was  openbaer. 

Men  leidse  ghevanghen  daer 
75  Altemet  dat  si  quamen, 

Totdat  mense  hadde  bi  namen. 

Eggherie  quam  daerna  ghevaren 

Al  metter  lester  scaren, 

Daer  alle  die  moort  an  stoet. 
80  Doe  hi  ghebeet  was  te  voet 

Ende  waende  gaen  in  die  sale, 

Sloot  men  die  poorten  te  male. 

Men  vincken  ende  sine  liede  mede. 

Men  vant  ghewapent  sine  lede 
85  Bat  dan  iemen,  die  daer  was. 

Men  leidene  in  dat  palas 

Yor  den  coninc,  sinen  here. 

Des  mochti  hem  wel  scamen  sere. 

Die  coninc  leide  hem  vele  te  voren. 
90  Hi  en  woudes  een  niet  horen, 

Hi  loghende  der  ondaet 

Ende  seide:  „Here  coninc,  hebt  beteren  raet. 

Dadi  mi  lachter  onverdient, 

Ghi  hadt  verloren  menighen  vrient. 
95  Ghi  en  waret  ooc  nie  so  coene, 

jSToch  gheen  uwer  baroene, 

Die  mi  op  dorste  staden, 

Dat  ie  u  hadde  verraden. 

Ware  daer  iemen  dies  begaerde, 
100  Ie   daet  hem  loghenen  metten  swaerde 

Oft  metten  oorde  van  minen  spere. 

Nu  come  voort,  dies  beghere!'* 
Alse  die  coninc  dit  verstoet, 

Was  hi  blide  in  sinen  moet 
105  Ende  seinde  óm  Elegaste 

Boden  na  boden  vaste, 

Daer  hi  was  in  den  woude, 

Dat  hi  quarae  harde  houde, 

Ende  vergaf  hem  alle  mesdaet. 
110  Indien  dat  hi  den  camp  bestaet 

Jeghen  Eggherike, 

Hi  souden  maken  rike. 

Die  boden  en  letten  niet 

Sine  deden  dat  hem  die  coninc  hiet. 

115  Si  voeren  te  dien  stonden, 
Daer  si  Elegaste  vonden. 
Dat  hem  die  coninc  beval 
Seiden  si  Elegaste  al, 
Die  sere  verblide  van  den  woorde. 

120  Alse  hi  die  niemare  hoorde, 
Hi  liet  legghen  sijn  ghereide, 
Sonder  enich  langher  beiden, 
Dat  hi  Eggherike  stal. 
Daertoe  hiet  hi  ende  beval, 

125  Datten  Karel  wilde  gheleiden, 

Hi  soude  Eggherics  lachter  breiden. 
Hi  swoer  bi  siere  kerstenhede, 
Ware  hem  God  sculdich  een  bede, 
Hi  en  begheerde  ander  goet 

130  Dan  hi  den  camp  vechten  moet 
Over  sinen  gherechten  here, 
Om  te  behoudene  sine  ere. 

Si  voeren  wech  metter  spoet. 
Doen  Elegast,  die  ridder  goet, 

135  Quam  in  des  conincs  sale, 
(Nu.  moochdi  horen  sine  tale) 
Hi  seide:  „God  hoede  dit  ghesinde, 
Den  coninc  ende  dat  ie  hier  vinde. 
Mer  Eggheric  en  groetic  niet. 

140  God,  die  hem  crucen  liet 
Dor  ons,  ende  vele  vermach, 
Die  late  mi  sien  op  desen  dach, 
Ende  Maria,  die  maghet  soete, 
Dat  men  te  winde  hanghen  moete 

145  Eggheric  van  Egghermonde. 
Mochte  God  doen  sonde, 
So  heeft  Hi  sonde  ghedaen, 
Dat  hi  der  galghen  es  ontgaen, 
Want  hi  swoer  mijns  heren  doot, 

150  Sonder  bedwanc  ende  sonder  noot." 
Als  dit  Elegast  hadde  ghesproken, 
Eggheric  haddet  gherne  ghewroken, 

Maer  hi  en  hads  die  macht  niet. 

Daer  was  menich,  die  hem  liet. 
155  Die  coninc  antworde  daer  of: 

„Sijt  willecome  in  mijn  hof. 

Nu  bemanic  u  bi  alle  dien, 

Die_Grods  van  sonden  plien, 

Dat  ghi  segt  ende  brinct  voort 
160  Die  ondaet  ende  die  moort 

Yan  Eggheric,  die  ghi  hier  siet. 

Dat  en  laet  dor  niemen  niet 

Ghi  en  segt  waer  ende  niet  el, 

Hoe  die  aventure  ghevel." 
165  Elegast  seide:  „Here,  gherne. 

Mi  en  staets  niet  tontberne. 

Ie  ben  seker  wel  te  voren, 

Dat   Eggheric  heeft  u  doot  ghesworen. 

Ie  horet  hem  seggheo,  daer  hi  lach 
170  Ende  gaf  sinen  wive  enen  slach, 

Daer  sijt  dorste  anden, 

Dat  haer  dbloet  ten  tanden, 

Ter  nase  ende  ten  monde  uutbrac. 

Si  rechte  haer  op  ende  stac 
175  Haer  anscijn  over  tbeddeboom. 

Ie  was  daer  ende  nams  goom 

Ende  croper  liselike  toe. 

In  minen  rechtren  hantscoe 

Ontfinc  iet  bloet  van  der  vrouwen." 
180  Doen  liet  hijt  den  coninc  scouwen 

Ende  hem  allen,  diet  wilden  sien. 

„Dorste  Eggheric  loghenen  van  dien, 

Ie  dade  hem  liën  der  ondaet 

Eer  die  sonne  ondergaet 
185  Onder  ons  tween  tere  werven  x), 

Ofte  ie  sal  mijns  lives  derven." 

Eggheric  antwoorde  na  dien: 

„Die  lachter  en  mach  mi  niet  ghescien. 

En  sal  ooc  niemen  wesen  lief, 


!)  Deze  tot  goed  verstand  van  den  samenhang  onmisbare  regels 
(vs.  165—203)  zyn  door  Dr.  Jonckbloet  uit  den  Karl  Meinetin  den 
tekst  ingelascht. 

190  Dat  ie  jeghen  enen  verbannen  dief 

Minen  hals  soude  aventuren. 

Hi  soude  bet  campen  met  gheburen 

Dan  hi  jeghen  mi  soude." 

Elegast  seide  also  houde: 
195  „Jane  ben  ie  hertoghe  alse  ghi  sijt  ? 

Ende  was  ie  verbannen  ene  tij t 

Ende  mi  die  coninc  mijn  goet  nam, 

Omdat  hi  te  mi  was  gram, 

Verraets  ende  mort  stont  ie  ave. 
200  Ie  hebbe  ghenomen  grote  have 

Den  riken  lieden  van  haren  goede. 

Dat  dede  mi  noot  ende  armoede. 

Maar  dat  ghi  een  moorder  sijt, 

Ghine  moghet  ontsegghen  camp  no  strijt 
205  Ter  werelt  neghenen  man, 

Dies  u  wille  staden  an." 

Die  coninc  antwoorde  daernaer: 

„Bi  miere  wet,  ghi  seghet  waer! 

Soudicken  voeren  na  rechte, 
210  Ie  daden  slepen  enen  onechte 

Ende  hanghen  bider  kelen." 

Doen  ghinct  Eggheric  uten  spele 

Ende  peinsde  in  sinen  moet, 

Na  dat  hem  ghescepen  stoet: 
215  „Beter  es  camp  dan  hals  ontween." 

Int  hof  en  was  man  negheen, 

Die  spreken  dorste  tsiere  vromen. 

Dus  wart  den  camp  anghenomen 

Een  luttel  na  der  noenen. 
220  Die  coninc  ontboot  sinen  baroenen, 

Dat  si  ghewapent  te  velde  waren. 

Hi  en  wilde  scamps  niet  ontbaren. 

Hi  hiet  den  camp  ghereiden 

Ende  bat  Gode,  dat  Hi  moeste  sceiden 
225  Den  camp  ende  tghevechte 

Na  reden  ende  na  rechte. 

Die  coninc  trooste  Elegast  wel 

Ende   seide:  verghinghe  wel   dat  spel, 

Ende  behilti  sijn  leven, 

230  Hi  soudem  siere  suster  gheven, 
Die  Eggheric  hadde  te  voren, 
Die  sine  doot  hadde  ghesworen. 
Men  sloech  coorden  opt  velt, 
Daer  menich  man  ghewapent  helt, 

235  Een  luttel  vor  vespertijt, 
Elegast  quam  eerst  int  crijt, 
Om  datti  aenleggher  was. 
Hi  bete  neder  in  dat  gras 
Ende  viel  in  cnienghebede 

240  Ende  seide:  God,  dor  u  goedertierenhede, 
Ie  come  u  heden  te  ghenaden 
Yan  alle  minen  mesdaden, 
Die  mi  ter  werelt  ie  ghevel. 
Ie  kinne  mine  mesdaet  wel. 

245  Ootmoedich  God,  diet  vermach, 
En  wrect  niet  op  desen  dach 
An  mi  mine  sonden. 
Dor  u  heilighe  vijf  wonden, 
Die  ghi  ontfinct  dor  onse  mesdaet, 

250  Hebt  heden  mijns  raet, 
So  dat  ie  niet  en  sterve 
No  in  den  campe  en  bederve. 
Eist   dat   mi  die  sonden  niet  en  slaen, 
So  wanic  wel  van  hier  ontgaen. 

255  Yolmaect  God,  dor  u  doghet, 
Ie  biddu,  dat  ghi  mi  verhoghet ; 
Ende  Maria,  soete  vrouwe, 
Ie  wil  u  dienen  met  rechter  trouwe 
Ende  nemmermeer  voortan 

260  En  werdic  rover  no  scaecman 
In  wildernissen  ende  in  wouden, 
Maghic  hier  mijn  lijf  behouden." 
Doen  hi  sijn  ghebede  einde, 
Alle  sine  lede  hi  seinde. 

265  Scone  met  siere  rechter  hant 
Seinde  hi  sijn  riddersghewant 
Ende  seinde  dors,  dat  vor  hem  stoet, 
Ende  bat  Gode  dor  ootmoet, 
Dat  hem  draghen  moeste  met  eren 

270  Ende  uten  campe  laten  keren. 

Met  dat  hi  die  tale  seide, 

Sat  hi  op  in  sijn  ghereide 

Ende  hinc  den  scilt  ter  luchter  side. 

Nu  naket  enen  groten  stride. 
275  Hi  nam  in  die  hant  dat  spere 

Ende  Eggheric  quam  met  groter  ghere 

Ten  crite  waert,  ghewapent  wel, 

Die  sere  was  in  therte  fel. 

Hi  en  seinde  hem  noch  en  dede 
280  Te  Gode  waert  neghene  bede. 

Hi  sloech  met  sporen  vaste 

Ende  reet  op  Elegaste 

Ende  Elegast  op  hem  weder, 

Die  Eggheric  stac  dor  tleder 
285  Yan  der  curiën  met  ghewelt, 

Dat  hi  neder  viel  opt  velt 

Yan  den  orse  op  derde. 

Eggheric  vinc  ten  swerde, 

Dat  hi  trac  uter  sceide 
290  Ende  seide:   „Nu  sal  ie  u  doden  beide, 

Elegast,  u  ende  u  paerr, 

Ten  si  dat  ghi  ter  vaert 

Nederbeet  optie  moude: 

So  mach  u  ors  dlijf  behouden. 
295  Hets  so  sterc  ende  so  groot, 

Het  waer  scade,  sloeghict  doot; 

Die  menighe  sout  beclaghen. 

Ne  moochdi  u  lijf  ontdraghen, 

So  behoudi  u  paert." 
300  Elegast  sprac  ter  vaert: 

„En  ware,  dat  ghi  te  voete  sijt, 

Ie  soude  corten  desen  strijt. 

En  wille  u  niet  te  voete  slaen, 

Ie  wille  prijs  ane  u  begaen, 
305  Al  souts  mi  sijn  te  wors. 

Nu  sit  weder  op  u  ors. 

Laet  ons  vechten  ridderwise. 

Ie  hebbe  liever,  dat  men  mi  prise 

Dan  ie  u  sloeghe  te  voete  doot, 

310  Al  soudic  bliven  in  groter  noot." 
Dit  was  den  coninc  Karel  leet, 
Dat  Elegast  so  langhe  meet 
Ende  Egghericke  spaert. 
Eggheric  vinc  sijn  ors  ter  vaert. 

315  Doe  Elegast  die  tale  seide, 
Sat  hi  op  in  sijn  ghereide. 
Doen  verhief  daer  een  strijt 
Tote  langhe  na  vespertijt. 
En  quam  niemen,  daer  hi  sach 

320  So  feilen  strijt  op  enen  dach. 
Haer  slaghe  waren  onghiere  ]), 
Haer  helme  bernden  ghelijc  den  viere 
Yan  den  vonken,  diere  uutvloghen. 
Si  waren  beide  hertoghen, 

325  Die  daer  vochten  den  camp. 
Al  gheviel  Elegast  die  scamp, 
Dat  hi  dat  lant  hadde  verloren, 
Hi  was  hertoghe  alse  te  voren. 
Doe  seide  die  coninc  van  Yrancrike: 

330  „Grod,  also  ghewaerlike 
Alse  ghi  moghende  sijt, 
So  moeti  corten  desen  strijt 
Ende  dit  langhe  ghevechte 
Na  redene  ende  na  rechte." 

335  Elegast  hadde  een  swaert ; 

Het  was  sijns  ghe wichten  waert 
Yan  ghemalen  goude  roet 
Elcken  man  te  siere  noot. 
Die  coninc  haddet  hem  ghegheven. 

340  Elegast  die  hevet  verheven 

Ende  sloech  enen  slach  so  sere 
Bi  der  hulpen  van  onsen  Here 
Ende  dor  sconincs  bede, 
Die  hi  over  Elegaste  dede, 

345  So  dat  hi  hem  rovede 

Die  meeste  heelt  van  den  hovede, 


i)    Vs.  321—323  zijn  door  Dr.  Jonckbloet  naar  den   K  a  r  1    M  e  i  n  e  t'  in 
don  tekst  gelascht. 

Ende  viel  doot  uten  ghereide. 

Dit  sach  die  coninc  ende  seide: 

„Ghewarich  God,  ghi  sijt  hierboven. 
350  Met  rechte  maghic  u  wel  loven, 

Die  mi  so  menighe  ere  doet. 

Die  u  dienen,  si  sijn  vroet. 

Ghi  moghet  helpen  ende  beraden 

Die  ane  u  soeken  ghenade." 
355       Nu  willic  corten  dese  dinc. 

Men  sleepte  Eggheric  ende  hinc 

Ende  alle  die  verraders  mede. 

Daer  en  halp  scat  no  bede. 

Elegast  bleef  in  der  ere. 
360  Dies  dancti  Gode,  onsen  Here. 

Die  coninc  gaf  hem  Eggherics  wijf. 

Si  waren  tsamen  al  haer  lijf. 

JüDITHS  ONTMOETING   MET    HARE    VERWANTEN. 

Koning    Yoen,    een    der  Lorreinen,  heeft  eene  dochter  Judith,  welke 
bestemd  is  tot  bruid  van  Lodewijk,  den  zoon  van  Karel  den  Groote,  en 

zich  thans  aan  het  hof  van  Koning  Otto  van  Keulen,  een  der  Bordeloozen, 
bevindt.  Gelloen,  de  bekende  verrader  uit  het  geslacht  van  Bordeaux, 
voor  deze  verbintenis  bevreesd,  zet  Otto  tegen  Yoen  op,  beweegt  hem 
de  schoone  Judith  in  een  bordeel  te  plaatsen  en  alzoo  haar  schitterend 
huwelijk  te  beletteD.  Een  dapper  ridder  evenwel,  Jan  van  Metz  genaamd, 
die  veel  aan  Judiths  geslacht  verplicht  was,  besluit  hare  eer  te  redden, 
ontvoert  haar  uit  het  bordeel,  en  brengt  haar  naar  Aken.  Garijn,  Judiths 
oom,  en  Ritsart,  haar  broeder,  door  Jan  van  Metz  van  het  gebeurde  ver- 
wittigd, trekken  daarop  naar  Aken  om  de  geredde  te  ontmoeten  en  verder 
in  veiligheid  te  brengen.  Zij  worden  er  door  den  „borchgrave  Ogier"  ont- 
vangen, die  hen  naar  de  jonkvrouwe  geleidt. 


In  die  camere  gincsi  na  das, 

Daer  die  scone  rnaegt  in  was 

Metter  goeder  borchgravinnen. 

Eade  teerst  dat  sire  quamen  binnen 
5  Entie  maegt  den  broeder  sach, 

Ontploec  haer  herte  als  die  dach 

Enten  oem  beide  mede. 

Met  wenende  ogen  si  seide: 

„Oem,  willecome  so  moeti 
10  Wesen  bede  Gode  ende  mi, 

Want  mi  grote  lelyeheide 

Otte  ende  Gelloen  beide 

Hebben  gedaen  na  harer  macht. 

Maer  danc  so  hebbe  die  Gods  cracht, 
15  Ie  bens  met  eren  hen  ontgaen, 

Dat  een  ridder  heeft  gedaen, 

Die  geheten  es  her  Jan  van  Mes, 

Die  te  minen  vader  waert  nu  es, 

Ende  sal  hem  vertellen  al 
20  Mijn  leet  ende  mijn  ongeval 

Entie  versmadenesse  groet, 

Die  mi  die  coninc  Otte  boet." 
Garijn  seide:   „Mchte,  laet  varen. 

Het  wert  noch  vergouden  twaren, 
25  Opdats  ons  onse  Here  an, 

Die  alle  dinc  wel  voegen  can. 

Wi  sijn,  nichte,  comen  om  u. 

Gi  moet  met  ons  varen  nu 

Te  Parijs,  tuwen  vader 


30  Enten  keyser,  die  beide  gader 
Na  u  beiden  daer  in  die  stat." 
Die  maecht  seide:  „Ie  doe  al  dat." 
Men  gereide  daer  tien  tide 
Diere  wagene  ende  gesmide, 

35  Daer  si  henen  porden  mede. 
Die  borchgravinne  van  der  stede 
Yoer  met  hare  vriendelike 
Ende  menige  andre  vrouwe  rike, 
Alse  wel  selker  maegt  betam. 

40  Dus  voer  die  maegt  loefsam 

Met  scoenre  menechte  te  Parijs  waert. 

Nu  hort  van  sher  Jans  vaert 
Yan  Mes,  die  den  coninc  Yoene 
Woude  seggen  van  dien  doene, 

45  Dat  Gelloen  ende  Otte  mede 
Sirer  scoenrer  dochter  dede. 

Soe  lange  soe  reet  mijn  her  Jan, 
Dat  hi  te  Parijs  quam  an. 
Entie  keyser  en  was  niet 

50  Te  Parijs  noch  comen  iet ; 
Maer  men  liet  hem  verstaen 
Dat  hi  comen  soude  saen. 
Daer  bleef  die  getrouwe  here, 
Maer  hi  wart  onlustech  sere 

55  Ende  bleef  liggende  harde  cranc. 
Doch  so  staref  hi  eer  iet  lanc, 
Dat  hi  niet  en  sprac  Yoene. 
Ende  men  groef  den  ridder  coene 
Te  sent  Pauwels,  God  weet, 

60  Wies  kerke  dat  in  Greven  steet, 
Scone  ende  eerlike, 
Alse  wel  betam  selken  like; 
Want  het  was  een  goet  man, 
Daer  vele  trouwen  was  an. 

65       Nu  latic  bliven  van  desen  here 
Die  es  tontfermene  sere, 
God  moete  sijns  genadech  sijn! 
Ende  segge  van  den  keyser  fijn 
Ende  van  den  andren  daer  toe, 

70  Die  te  Parijs  quamen  doe. 
Banderside  quam  Garijn 
Ende  daer  mede  die  nichte  sijn, 
Die  niet  scoender  wesen  conde. 
Die  liede  seiden  met  enen  monde, 

75  Dat  nie  quam  in  Vrankerike 
Coninginne,  die  haar  gelike 
Yan  scoenheden,  groet  ocht  clene. 
Lodewijc  sach  die  maget  rene, 
Die  hem  behagede  harde  wale. 

80  Si  vercierde  al  ene  zale. 

Ende  teerst  dat  si  den  keyser  sach, 
Ontboet  si  heme  goeden  dach 
Ende  haren  vader,  den  coninc,  mede 
Gelijc  dat  si  hen  allen  dede. 

85       Met  wenenden  ogen  so  seit  si: 
„Edele  heren,  verstaet  mi 
Ende  ontferme  u  der  onnere, 
Die  mi  Otte  dede,  die  here. 
Bi  des  quaets  Gelloens  rade 

90  Pijndi  mi  te  doene  scade 
Ende  scande  mede  groet. 
Danc  hebbe  God,  dat  niet  besloet, 
Dat  niement  dan  God  selve  dede, 
Die  daer  rechte  wrachte  mede. 

95  Here,  Gelloen  quam  van  Bordeas, 
Daer  hi  ute  verdreven  was, 
Met  erer  slavine  al  te  voet 
Tote  Coelne,  der  stat  goet, 
Daer  hi  den  coninc  Otten  vant, 
100  Dien  hi  vertelde  al  te  hant 

Hoe  hier  ene  brulocht  gemaect  si 
Tusscen  den  jongen  keyser  ende  mi, 
Dat  hi  harde  gerne  brake, 
Op  dat  hi  mochte  in  enege  sake. 
105  Doe  berieden  si  hen  daer, 
Dat  si  mi  togen  daer  naer 
Ten  bordele  in  die  stat 
Ende  daden  gebieden  dat, 
Datter  quame  wie  dat  woude, 

110  Want  hi  bi  mi  liggen  soude. 
Edel  here,  weet  vor  waer, 

Dat  ie  onlange  stont  daer, 

Dat  een  ridder,  een  goet  man, 

Ende  hiet  van  Mes  mijn  her  Jan, 
115  Ende  seide  dat  hi  sijn  goet  algader 

Wan  ane  minen  oudervader, 

Entaer  onime  so  woude  hi 

Aventuren  dore  mi 

Beide  goet,  lijf  ende  lede, 
120  Om  mi  te  lossene  mede. 

Ende  ontfoerde  mi  na  dat 

Tote  Aken  in  die  stat, 

Daer  ie  in  uwe  zale 

Van  den  borchgrave  ontfaen  was  wale. 
125  Ende  Otte  quam  daer  naer 

Ende  beleide  ons  in  Aken  daer. 

Maer  in  weet  hoe  hi  sciet 

Ende  ons  met  paise  bliven  liet. 

Dit  clagic  u,  her  keyser,  here, 
130  Ende  minen  vader  harde  sere, 

Ende  nemmermeer  en  nemic  man, 

In  sire  gewroken  an." 

Die  keyser  seide:  „Scone,  laet  varen. 

Het  wert  wel  gewroken  twaren. 
135  Ende  daer  omme  en  laet  niet  dat. 

Ie  sal  u  wreken  vele  bat 

Dan  gi  selve  sout  visieren. 

Mi  dunct  wel  in  allen  manieren, 

Dat  hijt  dede  in  mijn  despij t, 
140  Sijnt  dat  gi  so  langen  tijt 

Hebt  geweest  in  sine  macht 

Ende  nu  eerst  toe  es  bracht, 

Alse  gi  sout  minen  sone  trouwen. 

Magie  leven,  het  sal  hem  rouwen. 
145  Hier  omme  en  laet  die  brulocht  niet, 

Al  en  eest  te  voren  niet  gesciet." 

Die  maegt  wert  vertroost  hier  bi 
Ende  seide:  „Ie  sal  gerne  dat  gi 

Begert  doen,  lieve  here, 

150  Al  dert  mi  mine  scande  sere." 

Na  dese  tale  quam  ingegaen 

Die  biscop  van  Riemen  saen, 

Die  vrome  man,  her  Tulpijn, 

Ende  hadde  dat  mesgewade  sijn 
155  In  die  capelle  doen  dragen  saen, 

"Want   hi  woude  doe  messe  doen  gaen. 

Ende  alse  die  goede  man 

Hadde  sijn  ornament  an, 

Brachtemen  geleit  die  maegt  daer. 
160  Ende  het  leidense,  weet  vorwaer, 

Twe  coninge  stout  ende  fier, 

Gondebant  ende  Ogier. 

Daer  trouwetse  Lodewike 

Ende  bleef  coninginne  rike. 

YOENS   VLUCHT    MET    HELENE. 

II.  vs.  1773—2076. 

Otto,  „die  coninc  van  den  Rine",  wordt  door  den  verrader  Gelloen 
opgezet,  die  hem  met  eede  verzekert,  dat  zijne  gade  Helena  hem  ontrouw 
is  en  Yoen  bemint,  teneinde  hij  zich  aldus  op  zijn  neef  en  doodvijand 
Yoen  zou  Wreken.  Otto  besluit  daarop,  niettegenstaande  Helene  hare 
onschuld  betuigt,  ze  te  Berine  in  Noorwegen  streng  te  doen  bewaken, 
waardoor  Yoen  troosteloos  wordt  en  naar  Berine  trekt. 

Dor  God,  gi  heren,  nu  verstaet 

Ene  ontfaermelike  daet. 

Yoen,  die  coninc,  die  gewesen 

Heeft  oyt  van  ridderscape  utegelesen, 
5  Die  es  nu  in  sinen  sinne 

Al  versoft  ane  die  minne, 

Diene  maecte  dicken  erre. 

In  sine  stat  van  Gardeterre 

So  lachi  lange  al  puur  stille, 
10  Alse  die  hadde  sinen  onwille. 

Ende  om  die  minne  pensedi  sere. 

Hi  en  pensde  om  veede  noch  om  ere 

Dan  hoe  hi  hebben  mochte  allene 

Die  scone  coninginne  Helene. 
15  Wat  rouwen  het  heme  gaf 

En  dorste  hire  vermanen  af. 


31 


Maer  vorwaer  so  wetet  dat, 

Dat  al  dat  gout  enten  scat, 

Dat  hi  yegerinc  mochte  gewinnen, 
20  Dede  hi  bringen  in  die  stat  binnen. 
Ie  wane,  na  dat  die  jeeste  wale 

Hout,  en  hadde  tenen  male 

So  vele  scats,  in  waerre  dinc, 

Cresus,  die  rike  coninc, 
25  Die  die  rijeste  van  scatte  was, 

Daer  men  noit  ave  las, 

Alse  vergadert  heeft  Yoen. 

Kitsarde  dede  hi  varen  doen 

Tsirer  suster  in  Yrankerike 
30  Ende  van  daer  haestelike 

In  Gasscoengen  ende  besage 

Hoet  daer  stoede  ende  l&ge. 

Dit  dede  Yoen  oppenbare, 

Om  dat  hi  woude  dat  Ritsart  ware 
35  Uten  lande  sirer  verde 

Ende  hi  doen  mochte  dat  hi  begerde. 

Ritsart  bereide  sine  vaert 

Om  te  vaerne  tsirer  suster  waert. 

Ane  den  vader  nam  hi  orlof 
40  Ende  es  henen  gesceden  of, 

Dien  daer  na  en  sach 

Noch  en  vernam  over  menegen  dach. 
Nu  es  Ritsart  wech  gesceden. 

Onze  Here  die  moeten  geleden  ! 
45  Ende  Yoen,  die  coninc, 

Riep  Olline,  in  waerre  dinc, 

Sinen  bode,  die  hem  die  mare 

Brachte  dat  gevangen  ware 

Die  coninginne  te  Berine, 
50  Daer  hi  omme  dogede  pine. 

jSTouwe  vragedi  hem  te  rade 

Wat  hi  alre  best  dade. 

Hi  moeste  die  coninginne  sien, 

Watter  na  mochte  gescien. 
55       Ollijn  zeide:  „Twaren,  here, 

So  moetijt  avonturen  sere." 

Yoen  seide  :  „In  rouke  wat 

Ie  aventure  om  dat. 

Indien  dat  icse  met  ogen  sie 
60  En  roekic  oec  wat  gescie." 

Ollijn  seide:  „So  moeti 

Varen  heimelike  met  mi." 

Yoen  seide:  „Dat  sal  gescien." 

Heimelike  pordi  mettien 
65  Ende  dede  in  sijn  lant  verstaen, 

Dat  hi  moeste,  sonder  waen, 

Ene  bedevaert  hemelike  doen, 

Daer  hi  ridder  no  garsoen 

Mede  woude  dan  hen  tween. 
70  Ander  geseiscap  woudi  geen. 
Dus  es  geport  hemelike 

Met  Olline  die  coninc  rike. 

Te  Berine  es  hi  comen 

Ende  heeft  die  vrouwe  vernomen 
75  Hoge  liggende  op  den  stene, 

Utesiende  terer  veenster  allene. 

Yoen,  den  coninc,  diese  sach, 

Sloech  op  therte  een  swaer  slach 

Ende  viel  neder  in  ommacht 
80  In  eeD  praieel  bi  der  borchgracht. 

Die  coninginne  sagen  vallen 

Ende  nedersigen  met  allen. 

Si  en  wiste  niet  wat  den  man  was, 

Die  daer  nederseech  in  tgras. 
85       Ollijn  die  in  dit  vergier 

Metten  coninc  was  allene  hier, 

Sach  die  coninginne  allene 

Ende  seide:  „Vrouwe  rene, 

Bid  vor  den  here  mijn, 
90  Die  leget  uten  gereke  sijn." 

—  „Lieve  vrient,  dat  willic  doen. 

Ende  wat  es  hem,  lieve  garsoen  ?tt 

Ollijn  doe  weider  serde: 

„T waren,  vrouwe,  sine  nuloepheide." 
95  —  „Dat  beter  hem  God,"  seide  die  vrouwe, 

„Mi  dunct  gi  hebter  ómme  rouwe." 

Mettesen  es  Yoen  becomen 
Ende  heeft  noch  die  vrouwe  vernomen. 
Doe  seide  ten  coninc  Ollijn: 

100  „Here,  bid  gerer  vrouwen  fijn 
Datsi  bidde  onsen  here 
Dathi  u  troeste  ute  uwen  sere." 
Die  coninc  seide:  „Dat  willic  doen." 
Doe  riep  opwert  die  coninc  Yoen 

105  Ende  seide:  „Dor  Gode,  lieve  vrouwe, 
Bid  God  dat  hi  mi  si  getrouwe." 
Ende  eer  dat  wart  ute  was, 
Yielhi  weder,  geloeft  mi  das, 
In  onmacht,  als  hi  te  voren  dede. 

110  Maer  het  verkenden  hier  mede 
Die  scone  vrouwe,  die  coninginne, 
Die  meestresse  was  van  sinen  sinne. 
Maer  si  en  wiste  wat  anegaen. 
Enen  brief  ghinc  si  scriven  saen, 

115  Daer  si  inne  sette  dat, 
Dathi  bleve  daer  ter  stat: 
Si  sal  savonts  comen  daer, 
Wat  datter  af  come  naer. 
In  den  brief  werpse  enen  steen, 

120  Dies  hi  vele  te  swaerre  sceen, 
Ende  riep  ane  den  bode: 
„Neemt  dit  geit,  datic  dor  Gode 
U  beiden  geve  hier  ter  stede, 
Ende  quiter  uwe  herberge  mede." 

125       Doe  warp  si  neder  die  lettre  daer 
Metten  stene,  die  was  swaer, 
Ende  Ollijn  esser  omme  gegaen, 
Ende  tonetse  sinen  here  saen, 
Diese  ondede  ende  las, 

130  Dies  hi  harde  blide  was 

Ende  seide,  dat  hi  daer  bliven  soude 
Ende  niet  laten  dor  dat  coude. 
Dit  was  op  enen  jaersavont, 
Dat  die  coninc  namecont 

135  In  dit  vergier  hier  was  comen. 
Die  coninginne,  die  vernomen 

Verwijs.  I. 

Heeft  dat  die  coninc  Yoen  was, 
Seide  thare  joncfrouwe,  gelooft  das : 
„Twaren,  joncfrouwe,  gi  weet  wale, 

140  Dat  die  liede  altemale 

Tavont  hebben  feeste  ende  spel, 
Datic  oec  name  wel. 
Woudi  entie  cnapen  mede, 
Die  mi  hoeden  in  dese  stede, 

145  Met  mi  tavont  heten  comen, 

So  worde  mi  doch  ene  wile  benomen, 
Want  mi  die  tijt  dunct  lanc, 
Datic  hier  ligge  ane  minen  danc. 
Ie  bidde  u  roept  die  cnapen  hier  boven, 

150  Besiet  of  sijt  willen  loven, 

Ende  laet  ons  tavont  hebben  joie 
Ende  bliscap  te  minen  vernoye." 

Die  joncfrouwe  seide :  „Wat  wildi  ? 
Si  en  dadens  niet,  geloves  mi." 

155  Helene  seide:  „Doch  vrages  hen, 
In  machs  emmer  niet  hebben  men 
Dan  sijt  wederseggen  doch, 
So  en  darfics  hen  niet  bidden  noch". 
Die  joncfrouwe  seide:  „Gi  en  dorft  u, 

160  Vrouwe,  nemmer  moeyen  nu, 
Si  en  dadens  niet  noch  ie  mede ; 
Gi  verlieset  uwe  bede." 

Helene,  die  scone  coninginne, 
Wert  harde  droeve  in  haren  sinne, 

165  Dat  si  den  coninc  niet  en  sal 
Spreken,  dien  si  boven  al 
Mint  entien  si  daer  weet 
In  den  bogaert  in  selc  leet. 
Haer  vernoy  so  claget  si 

170  Harde  sere,  geloves  mi. 

In  groter  droefheit  ende  in  rouwe 
Was  al  dien  avont  die  vrouwe, 
Ende  pensde  datsi  niet  verdient 
Hadde  dat  men  haer  was  onvrient. 

175  Maer  wouts  haer  geven  God  die  stade, 
Si  sout  hem  weder  lonen  met  quade. 

Si  hadde  Gode  tote  noch  ontsien, 

Maer  nu  soudse  laten  gescien 

Wat  haer  herte  riede  hare 
180  Ende  daer  si  gereet  toe  ware. 

Slapen  so  essi  gegaen 

Ende  so  sijn  die  andre  saen. 

Toter  middernacht  lachsi. 

Doe  stontse  op,  geloves  mi, 
185  Want  minne  vercoenetse  sere. 

Om  datsi  Yoene,  den  here, 

Wiste  neder  in  dien  bogaert, 

Waer  si  gerne  dare  waert 

Ende  wilt  avonturen  al 
190  Datter  haer  na  comen  sal; 

Want  nemmermeer  en  heefse  wille 

Weder  te  keerne,  lude  ocht  stille, 

Te  Otten  weder  den  coninc, 

Sint  si  heme  nu  ontginc. 
195       Hort  coenheit  groet  vander  minnen 

Ende  vander  scoender  coninginnen, 

Ende  hoe  si  aventuren  sal 

Hare  ere  ende  hare  welvaert  al. 

Hemelike  essi  opgestaan 
200  Ende  es  in  sconinx  camere  gegaen, 

Daer  si  vant  een  scone  swaert, 

Dat  Otte  hadde  harde  waert, 

Want  sijns  vader_  hadde  gewesen. 

Dat  swert  nam  si  mettesen 
205  Ende  es  vort  gegaen  te  hant 

Daer  si  harer  joncferen  vant, 

Die  so  sliep  harde  vaste 

Ende  luttel  wiste  van  desen  gaste. 

Tswert  toech  die  vrouwe  huut 
210  Sonder  te  makene  gelnut 

Ende  jstaect  dor  dat  herte  der  magt. 

Die  coninginne,  diet  al  wagt, 

Sochte  die  slotle  tes  sise  vant, 

Ende  ontsloet  vort  metter  hant 
215  Die  dore  van  den  wendelstene 

Ende  ginc  vort  neder  allene 

Tote  daer  die  eerste  cnape  lach. 
Die  mane  sceen  oft  ware  dach, 
Want  het  vroes  een  deel  sere. 

220  Die  vrouwe,  die  noch  siele  no  ere 
En  spaerde,  es  metten  swerde  saen 
Tote  daer  die  cnape  lach  gegaen 
Ende  verhief  enen  slach  so  groet, 
Dat  avevoer  dat  hoet. 

225  Die  slotle  heefsi  genomen 

Ende  esser  mede  ter  dore  comen 
Ende  ontsloetse  haestelike. 
Doe  ginc  vort  die  vrouwe  rike 
Daer  die  ander  cnape  lach. 

230  Dien  gafsi  oec  enen  slach, 

Datsi  hem  storte  ende  halscnoc  mede 
Al  dorsloech  tenen  snede 
Twe  paer  slotle  vantse  daer. 
Die  ene  gingen  oppenbaer 

235  Ter  zalen  waert  daer  si- 
Niet  en  woude,  geloves  mi, 
Entie  andre  horden  ter  dore, 
Daer  ene  brugge  vore 
Stont,  die  ten  prayele  ginc, 

240  Daer  haers  beide  die  coninc. 
Die  dore  ontsloot  si  doe 
Ende  ginc  ten  prayele  toe, 
Daer  si  vant  den  coninc  Yoene. 
Doe  vragede  daer  die  coninc  coene 

245  Wie  hi  ware,  die  quame  daer. 
Die  coningin  seide  oppenbaer: 
„Ie  ben  die  coningin  Helene, 
Die  comen  ben  ute  gonen  stene 
Allene  tote  u  hier, 

250  U  besien,  here  coninc  fier; 
Ende  oec  alsoe,  dat  verstaet, 
Comter  mi  af  goet  oft  quaet, 
Datic  nemmermeer  en  kere 
Ane  Otte  minen  here." 

255       Doe  die  coninc  dat  verstoet, 
Warthi  blide  in  sinen  moet, 

Ende  seide:  „Willecome,  vrouwe! 

Nu  es  gemindert  mine  rouwe 

Ende  gemindert  mijn  verdriet. 
260  Wine  mogen  hier  langer  bliven  niet, 

Wi  moeten  uten  lande  varen. 

Ende  weet  oec  waie,  twaren, 

Datic  oec  al  geheellike 

Laten  wille  mijn  conincrike 
265  Ende  wille  met  u  varen  wege. 

Grod  die  moet  ons  geven  sege. 

Want  bleven  wi  in  den  lande, 

Men  soude  ons  spreken  selke  scande, 

Beide  vriende  ende  mage, 
270  Datwi  souden  tenegen  dage 

Sceden,  vrouwe,  al  waert  ons  leet. 

Ie  hebbe  tonsen  boef  gereet 

Den  scoensten  scat,  die  noit  man  sach, 

Die  ons  niet  avegaen  en  mach. 
275  Wi  selen  in  heidinesse  varen 

Entaer  wonende  bliven  twaren, 

Daer  men  van  ons  nemmermere 

En  verneme."  —  „Lieve  here," 

Seide  die  vrouwe,  „nu  doet  alsoe, 
280  Datic  altoes  blive  vroe 

Ende  gi  mine,  sonder  begeven; 

Ie  wille  u  bliven  al  mijn  leven 

Ende  al  uwen  wille  doen." 

—  „God  lone  u,  vrouwe,''  seide  Yoen. 
285       Te  menegen  tijt  so  es  geseit 

Dat  es  verloren  aerbeit, 

Datmen  vrouwen  te  nouwe  wacht. 

Noit  hadde  dese  vrouwe  geacht 

Te  mesdoene  teneger  stede 
290  Noch  selve  Yoen  die  coninc  mede 

Die  wile  datsi  hare  entare 

Spreken  mochte  oppenbare 

Ende  men  hen  dies  niet  verboet. 

Maer  sint  dat  men  die  vrouwe  sloet 
295  Ende  benam  hare  vriheit 

Ende  soeken  moesje  hemelycheit, 

Heeftsi  .selke  dinc  gedaen, 
Die  si  node  sonde  bestaen. 
Hen  drien  heeft  si  nu  doet, 
300  Daer  si  om  gaf  cleine  no  groet. 
Oec  heeft  si  hare  iude  ende  stille 
Al  gegeven  tes  conincs  wille. 
Dit  wan  Otte  ane  sijn  bedwanc, 
Dat  hi  der  vrouwen  maecte  te  lanc. 


RENOUT  VAN  MONTELBAEN. 


Dr.  W.  J.  A.  Jonckbloet,  Gesch.  der  Mnl.   Dichtk.  II, 

330—362. 
„  „  Gesch.  der  Ned.  Letterkunde  I, 

393—400. 
Dr.    J.   te   Winkel,   Gesch.  der.Ned.  Letterkunde  I, 

136—139. 
„  „  De  Ontwikkelingsgang  der  Ned. 

Letterkunde  I,  236—238. 
Dr.  G.  Kalff,  Geschiedenis  der  Ndl.  Letterkunde,  I, 

89  vlgg. 
J.    A.    Alberdinck    Thijm,     Karolingsche    Verhalen, 

bl.  63—292. 
Dr.  J.  C.  Matthes,  De  vier  Heemskinderen,  Gronin- 
gen, Wolters,  1872. 
„  „  Renout  van  Montelbaen,  Gronin- 

gen, 1875. 
F.  Pfaff,  Reinolt  von  Montelban  oder  die  Heimons- 
kinder   (n°.    174   der  werken  van  den  Lit- 
terarischen  Yerein  in  Stuttgart). 

Ywe's  ontzet. 

III.  vs.  867—1173. 

Ywe,  de  koning  van  Dordogne,  Reinouts  schoonvader,  had  dezen  aan 
Karel,  den  bloedvijand  van  Haymijns  geslacht  verraden;  doch  Reinout 
wordt  verlost  door  zyn  oom  Malagijs,  die  de  kunst  van  negromantie  ver- 
stond, en  zwoer  Ywe  te  doen  hangen.  Deze  vlucht  in  doodsangst  voor 
zijn  schoonzoon  en  wordt  monnik  te  Beaurepaer.  Aan  Karels  hof  dacht 
men  dat  Ywe  de  rol  van  verrader  ook  jegens  den  koning  had  gespeeld, 
en  Reinout  door  zijne  tusschenkomst  was  ontzet,  waarop  Roelant  zwoer 
Ywe  te  zullen  straffen  met  den  dood,  en  de  meeste  genooten  zich  bij  hem 
voegden  toen  hij  met  zijne  mannen  optrok. 

Doe  swoer  Roelant  vele  saen: 
„Hi  sonde  Ywe  varen  vaen. 

Constine  vinden  in  enich  lant, 
Hi  soudene  hangen  doen  tenant." 
5  Doe  sprac  Naijmes  te  Roelande : 
„Ie  vare  met  u  in  eiken  lande 
Met  twaelfhondert  miere  man, 
Die  beste,  die  noeit  helt  gewan." 
Doe  sprac  Ogier  van  Denenmarken: 

10  „Met  stouten  riddren  ende  met  starken 
So  willic  u  te  hulpen  staen. 
Met  achthondert  riddren  saen 
So  salie  u  volgen,  waer  gi  vaert, 
Die  alle  sijn  wel  bewaert." 

15  Doe  sprac  Olivier,  dat  coene  diet: 
„Roelant,  in  begeve  u  niet, 
Ie  moet  emmer  met  u  riden 
Ende  wesen  neven  uwer  siden." 
Doe  sprac  die  hertoge  van  Lioen: 

20  „Ie  vare  met  u,  bi  sente  Simoen! 
Met  sevenhondert  miere  baroene, 
Die  alle  stout  sijn  ende  coene." 
Doe  sprac  Diederijc  van  Ardan: 
„Ie  vare  met  u,  bi  sente  Jhan! 

25  Ie  ende  vijfhondert  miere  man, 
Daer  grote  doget  leget  an." 
Wat  holp  dat  iet  u  machte  lanc? 
Die  twaelf  genoete,  sonder  wanc, 
Van  Vrankrike  seiden  dat 

30  Aldaer  op  der  selver  stat. 
Si  willen  alle  met  varen 
In  Gasscongen  sonder  sparen 
Ende  daer  stichten  roef  ende  brant 
Ende  bernen  sconincs  Ywes  lant 

35  Ende  hangene  bi  siere  kelen  saen *), 
Waer  dat  sine  mogen  bevaen. 
Aldus  gereden  si  hare  vaert 
Ende  voeren  te  Gasscoingen  waert. 
Ende  alsi  quamen  in  tlant. 


J)    Deze  regel  ontbreekt  in  het  Hs.  en  is  aldus  door  Verwijs  aangevuld. 
Vergelijk  vs.  ü6. 

40  Stichten  si  bede  roef  ende  brant 

Ende  vrageden  omme  niemare, 

Waer  die  coninc  Ywe  ware. 

Dat  volc  antworde  gemenelike: 

„Hi  heeft  opgegeven  sijn  rike. 
45  Te  Beverepar  es  hi  begeven, 

Daer  wil  hi  wesen  al  sijn  leven." 

Doe  swoeren  die  genote  dar 

Si  soudene  halen  te  Beverepar 

Ende  aldus  sulsi  varen 
50  Beverepaer  besitten  te  waren. 

Dat  doet  ons  die  storie  weten. 

Den  cloester  heeft  K-oelant  beseten 

Ende  met  Roelant  gemenelike 

Die  twaelf  genoete  van  Yrankrike. 
55  Alse  Ywe  die  monec  dat  sach 

Dat  Roelant  vor  den  cloester  lach, 

Ontboet  Ywe  vele  houde 

Sinen  swagelinc  Renoude 

Bi  enen  bode,  sonder  blame, 
60  Dat  hi  hem  te  hulpen  quame 

Jegen  Roelant,  den  coenen  degen; 

Beverepaer  haddi  belegen 

Ende  die  twaelf  genoete  van  Yrankrike. 

Si  hadden  gesworen  gemenelike, 
65  Dat  sine  emmer  souden  vangen 

Ende  bi  sire  kelen  hangen. 

Ende  bat  hem  dies  omoedelike 

Dor  onsen  here  van  hemelrike, 

Dat  hi  hem  holpe  uter  noet, 
70  Bi  den  here,  die  mi  gheboet, 

Jegen  Roelant,  den  heelt  wel  gedaen. 

Hi  wildem  geven  gevaen, 

So  dat  men  hem  in  corter  stonde 

Die  tonge  snede  uten  monde 
75  Ende  utestake  bede  sijn  ogen ; 

Hi  wilt  gaerne  gedogen. 

Ende  dat  hem  Renout,  die  heelt  vercoren, 

Of  dade  sniden  bede  sijn  oren 
Ende  of  dade  slaen  sinen  rechten  voet. 
80  Dit  ontboet  Ywe,  des  sijt  vroet, 
Dat  men  hem  die  herte  utesnede, 
Daer  hi  verranesse  mede  dede. 
Hi  hadde  wel  verdient  die  doet, 
Des  hi  om  Renout  sende  ter  noet. 
85  Doe  voer  die  bode  vele  saen 
Te  Renoude  van  Montalbaen 
Ende  heeft  den  heelt  gemeit 
Die  sake  al  uut  ende  uut  geseit, 
Also  alsem  was  geladen. 
90  Doe  antworde  Renout  bi  staden : 
„Mine  rouc,  hets  mi  lief, 
Latene  hangen,  den  vulen  dief." 

Alse  Clarisse  dat  verstoet, 
Wert  soe  droeve  in  haren  moet. 
95  Haer  outste  kint  heeft  si  genomen 
Bi  der  hant,  ende  es  comen 
Yor  Renoude  met  genint. 
Wel  saen  kussese  dat  kint 
Yor  Renoude,  den  wigant. 

100  Daerna  sprac  soe  tehant: 

„Adelaert,"  seit  soe,   „sone  min, 
Desen  lachter,  dar  wi  in  sijn, 
Dese  scande  ende  dit  seer 
Ne  verwinnen  wi  nembermeer, 

105  Want  men  sal  seggen  sonder  waen 
Dat  u  oudervader  was  verdaen. 
Des  suldi  u,  bi  onsen  heere! 
Hierna  scamen  harde  sere> 
Als  men  u  verwiten  sal, 

110  Waer  gi  comt  overal. " 

Daer  die  vrouwe  dese  tale  sprac, 
Die  trane  haer  uten  ogen  brac 
Ende  weende  utermaten  seere 
Yoer  Renoude,  haren  heere. 

115  Als  Renout,  die  riddre  goet, 
Wenen  sach  die  vrouwe  vroet, 

Ende  hare  hande  te  gader  slaen, 
Doe  jammerde  hem  vele  saen. 
Adelaert,  sijn  scoene  kint, 

120  Dat  hi  met  al  siere  herten  mint, 
Gevinc  hi  in  sine  arme  bede. 
Daerna  sprac  hi  ende  seide: 
„Trouwe,  laet  staen  u  mesbaren. 
Te  Beverepaer  salie  varen, 

125  Alse  helpe  mi  sente  Jhan! 

Te  sorcoersene  den  valscen  man 
Met  minen  volke  gemenelike 
Jegen  die  genote  van  Yrankrike. 
Ende  mach  ickene  levende  gevaen, 

130  Ie  bringene  te  Montalbaen, 
Bi  den  here,  die  mi  geboet! 
Of  ie  bliver  omme  doet." 

Die  vrouwe  was  edele  ende  goet 
Ende  neech  den  grave  op^sinen  voet 

135  Ende  dankes  hem  omodelike. 
Doe  riep  Reriout  hastelike 
Te  wapene  al  sine  baroene. 
Doe  wapendem  menech  heelt  coene. 
Twaelf  riddren  te  waren 

140  Wapenden  hem  sonder  sparen. 
Hare  orsse  sullen  si  bescriden 
Ende  met  Renoude,  haren  here,  riden 
Ten  cloester  waert  op  die  moude. 
Ende  alsi  quamen  buten  woude, 

145  Sprac  Renout  te  hem:  „Nu  doet  wale 
Ende  hoert  een  luttel  mine  tale. 
Gi  moet  hier  bliven  ;  ie  sal  varen 
Te  Beverepar  sonder  sparen 
Ende  bidden  Roelant,  minen  neve, 

150  Dat  hi  mi  Ywe  gevangen  geve. 
Wil  hine  mi  geven  met  ghemake, 
Ie  nemene  op  alselke  sake, 
Dat  ie  Ywen  te  Montalbaen 
In  minen  carker  houde  gevaen 

155  Ende  berade  hem  so  we, 

Hine  verraet  mi  nemmermee. 

Ende  wil  hine  mi  oec  geven  niet," 
Sprac  Renout,  dat  coene  diet, 
„Met  vrinscepen  ende  met  minnen, 

160  So  salict  u  doen  bekinnen. 
Ende  alsic  blasé  minen  horen, 
Yolget  mi  dapperlike  met  sporen. " 
Doe  antworden  die  baroene: 
„Dit  ne  staet  ons  niet  te  doene, 

165  Wi  kennen  die  fransoyse  wel, 
Si  sijn  overdadech  ende  fel. 
Wat  so  ons  daerna  gesciet, 
Allene  vaerdire  niet. 
Het  sal  met  u  varen  Ritsaert 

170  Ende  u  biriden  Adelaert." 

Doe  sprac  Renout:   „Nemmer  niet, 
Dan  wille  God  niet  dat  ghesciet! 
Ie  sal  alleüe  voren  riden 
Te  Beverepar  sonder  biden." 

175  Doe  nopte  Renout  met  gewoude 
Sijn  ors  metten  sporen  van  goude 
Ende  reet  vaste  ten  cloester  waert 
Stoutelike  ende  onvervaert. 
Maer  eer  hi  quam  te  Beverepaer, 

180  Seit  ons  dat  liet  overwaer, 
Dat  Roelant,  die  coene  man, 
Den  cloester  op  die  moneke  wan, 
Ende  dat  Ywe,  semmin  leven! 
Hem  Roelande  heeft  opgegeven, 

185  Ende  Roelant,  dedele  man, 
Also  helpe  mi  sente  Jhan! 
Heeft  Ywen  met  enen  bande 
Gebonden  bede  sijn  hande 
Ende  dedem  al  sonder  pine 

190  Om  sinen  hals  ene  line 

Ende  leddene  te  woude  waert, 
Daer  hi  Yewen  metter  vaert 
Sciere  soude  nemen  dieven, 
Wildem  God  die  stade  geven. 

195  Maer  doe  sach  Roelant,  die  heelt  goet, 
Renout  comen  in  sijn  gemoet, 

Ende  Renout  riep:  „Soete  neve, 
Suldi  mi  den  verradre  geven? 
In  minen  castel  te  Montalbaen 

200  Voer  ickene  dan  gevaen 
Ende  berade  hem  so  we, 
Ons  ne  verraet  hi  nemmermee." 
Roelant  antworde  saen : 
„Renout,  dese  tale  laet  staen. 

205  Alse  geve  mi  God  pardoen ! 
Ie  sal  den  dief  hangen  doen, 
Dat  segic  u,  bi  siere  kele." 
Renout  sprac:  „Dat  ware  te  vele: 
H'ets  miere  kinder  oudervader, 

210  Si  soudens  hem  scamen  algader. 
Maer  Roelant,  wildine  mi  geven, 
Ie  houdene  gevaen  al  min  leven 
In  minen  carkerstene, 
Bi  den  here  van  Nasarene! 

215  Daerne  man  nemmee  ne  siet." 

Doe  sprac  Roelant,  dat  coene  diet: 
„Renout,  wats  u  ghesciet, 
Al  dat  gi  bid  es  al  om  niet. 
Vliet  varing  van  minen  ogen! 

220  Inne  caent  langer  niet  gedogen, 
Ie  moet  Ywe,  den  wigant 
An  desen  boom  hangen  te  hant. 
Dat  segic  u  ende  doe  verstaen." 
Renout  antworde  saen : 

225  Grine  sult  niet,  here  Roelant! 

Ie  hebbe  Florberge  in  mine  hant, 
Daer  ie  eer  met  soude  vechten 
Ende  Ywen,  minen  sweer,  verrechten, 
Alse  helpe  mi  sente  Simoen! 

230  Eer  ickene  liete  aldus  verdoen." 
Doe  sprac  Roelant,  die  heelt  vri: 
„Aerger  puten  kint,  wiltudi 
Al  noch  jegen  mi  hier  setten? 
Werp  over  den  reep  sonder  letten, 

235  Ende  hanctene  hier  an  dese  ranke, 
Wien  dat  si  lief  ofte  tondancke." 

Renout  antworde:   „Bi  sente  Jhan! 
Inne  vinde  heden  so  coenen  man, 
Die  minen  sweer  sal  hangen, 

240  Ende  sal  hem  te  scande  vergangen." 
Roelant  antworde  mettien : 
„Bi  miere  wet,  dat  sat  ie  sien!*' 
Doe  beette  Roelant  ghewerde 
Van  sinen  orsse  op  die  erde. 

245  Den  reep  werp  hi  omme  saen, 
Ende  wilde  Ywen  hangen  gaen. 

Als  dat  Renout  sach, 
Dat  hi  Roelant  niene  mach 
Verbidden  hine  wilde  te  hant 

250  Ywe  hangen  in  sijn  lant, 

Slouch  hi  met  sporen  Beijarde 
Ende  vinc  hastelike  ten  swerde. 
Den  reep  trac  die  grave  Roelant, 
Renout  onttrackene  tehant. 

255  Ywe  viel  neder  op  die  erde. 
Doe  grepene  donververde 
Renout  ende  leidene  saen 
Vor  hem,  dat  doe  ie  u  verstaen, 
Ende  spranc  met  hasten  op  Beijarde 

260  Ende  vlore  mede  siere  varde. 
Als  dat  sach  die  grave  Roelant, 
Spranc  hi  op  sijn  ors  te  hant 
Ende  volgede  den  heelt  vercoren. 
Hi  hads  in  sijn  herte  toren, 

265  Dattem  Renout,  die  jongelinc, 
Ghenomen  hadde  den  coninc. 
Daeromme  riep  die  degen  stout: 
„rGhi  sijt  verradre,  here  Renout!" 
Doe  antwordi  hem  tehant: 

270  „Inne  ben  niet,  Roelant." 

—  „Gi  sijt,  bi  Gode!  dat  willic  nu 
Al  tehant  proeven  op  u." 
Doe  sprac  Renout:  „Sonder  scamp, 
Ongedeelt  ware  dese  camp, 

275  Want,  bi  Gode  van  Nasarene! 
Inne  ben  hier  maer  ollene, 

Ende  gi  sijt  hier  met  riddren  vele, 
Het  moehte  met  mi  gaen  uten  spele. 
Wildensi  mi  algader  slaen, 

280  Hoe  nïochtic  met  den  live  ontgaen? 
Maer,  al§e  helpe  mi  sente  Amant! 
Dordi  mijns  ontbiden  te  hant 
So  lange  wile  op  desen  dach, 
Dat  ie  hier,  totu  comen  mach, 

285  Alse  benoude  mi  God  in  eren, 
Gewapent  salie  wederkeren 
Ende  daertoe  al  uwe  man." 

—  „Jaic,"  sprac  Roelant,  „bi  sente  Jhan! 
Wildi  mi  doen  des  sekerhede, 

290  Gi  sult  mi  vinden  hier  ter  stede." 

—  „Jaic,"  sprac  die  jongelinc. 
Doe  setti  neder  den  coninc 
Ende  kerde  weder  te  Beijarde 
ïote  Roelande  op  die  warde. 

295  Alsus  sal  Renout,  sem  min  leven! 
Roelande  sine  trouwe  geven, 
Dat  hi  cortelike  keren  sal, 
Hem  ne  lette  God  ende  geval, 
Ende  vichten  jegen  hem  daer 

300  Enen  camp  overwaer. 

Aldus  sal  Roelant  met  eren 
Ten  genoeten  wederkeren. 

Karels  leger  is  bijna  geheel  door  de  Sarracenen  in  het  Roncevaller  dal 
verslagen.  Slechts  weinige  dapperen  blijven  over.  Roeland  zet  den  hoorn 
aan  den  mond,  dat  hem  de  slapen  van  het  hoofd  barsten.  Tot  dertig  mijlen 
ver  weerklinkt  het  geluid.  Wachtende  op  hulp  uit  het  „zoete  Frankfïjk" 

wapenbroeder,  valt  aan  zijne  zijde,  en  Roeland  is  troosteloos  over  het 
verlies  van  zijn  vriend.  Ook  bisschop  Turpijn  wordt  door  vier  speren 
gewond.  Roeland  verzamelt  de  lijken  zijner  gevallen  vrienden,  die  door 
Turpijn  gezegend  werden  ;  hij  omhelst  Oliviers  lijk  en  barst  in  klachten  uit. 


„Ay  Olivier",  sprac  Roelant, 

„Yan  groter  daet  waerdi  becant 

Ende  goet  ridder  ende  coene, 

Des  graven  Reiniers  sone. 
5  Ghi  hebt  Kaerle  ghedaen  groet  eere 

Ende  van  menighen  lande  ghemaect  heere." 

Roelant  dreef  groot  mesbaer 

Om  sine  ghesellen  daer: 

„Mi  ware  leet  soude  ie  langher  leven, 
10  Sint  dat  ghi  allen  doot  sijt  bleven." 

Van  hem  selven  wert  hi  onbedacht 

Ende  vel  neder  in  onmacht. 

Doe  sprac  die  busscop  Tulpijn: 

„God  moet  u  ghenadich  sijn!" 
15  Ende  stont  op  alte  hant 

Ende  nam  den  Olifant. 

Coude  fonteine  hier  mede  reicte, 

Daer  hien  mede  verqueicte. 

Doen  richti  hem  op  ter  stont. 

20  Hem  beiden  was  die  doot  cont, 

Ende  die  busscop  crancte  seere. 

Daer  so9  sterf  die  heere. 

Alse  doen  Roelant  ghesach 

Dat  die  busscop  doot  lach, 
25  Claechdine  vele  seere 

Ende  bat  Gode,  onsen  heere, 

Dat  hi  sijn  siele  te  paradise 

Gheweghe  ende  ghewise. 
Roelant  doen  wel  bekinde 
30  Dat  het  naecte  sinen  inde. 

Die  hersenen  liepen  hem  uten  oren, 

Daer  hi  den  tempel  af  hadde  verloren. 

Durendale  hadde  hi  in  sijn  hant 

Ende  oec  den  Olifant, 
35  Ende  ghinc  doen,  alst  wilde  God, 

Te  Spaengien  wert  een  boghescot. 

Alsoe  ghinc  hi  alleene 

Daer  hi  vant  vier  merbersteene 

Onder  twee  boemkine, 
40  Dat  hem  wert  te  groter  pinen. 

Als  hi  daer  quam,  ghebrac  hem  cracht 

Ende  viel  neder  in  onmacht. 

Dat  heeft  een  Sarrasijn  vernomen, 

Die  daer  alleen  was  comen, 
45  Ende   maecten  doot  ende  lach  al  stille 

Om  te  doene  sinen  wille. 

Met  bloede  was  hi  besleghen. 

Als  Roelant  was  neder  gheleghen, 

Stont  hi  op  ter  vaert 
50  Ende  liep  te  hem  waert 

Ende  waende  wel  te  voren 

Tswert  hebben  ende  den  horen, 

Ende  waendet  in  Arabiën  draghen, 

Dat  hijs  niemant  en  soude  ghewaghen. 
55  Maer  Roelant  doen  bequam, 

Ende  als  hi  dien  Sarrasijn  vernam 

Ende  hien  metten  oghen  siet : 

„Dune  best  van  minen  ghesellen  niet", 

Sprac  te  hem  Roelant, 

60  Ende  verhief  den  Olifant. 

Soe  seere  hien  verdroech, 

Dat  hi  den  ghenen  doot  sloech 

Ende  sprac:  „Hoe  wertstu  soe  coene, 

Dattu  dit  bestonts  te  doene, 
65  Dattu  nemen  wouts  mijn  swert? 

Du  best  wel  der  doot  wert. 

Dor  di  hebbe  ie  minen  horen 

Ghescaert  in  dat  wide  voren, 

Soe  datter  af  es  ghevallen 
70  Beide  gout  ende  cristalle". 

Doen  porde  Roelant  die  doot, 

Die  hem  dede  anxte  groot. 

In  sijn  hant  nam  hi  Durendale, 

Dat  segghic  u  met  warer  tale, 
75  Ende  sloech  driewerf  op  den  steen. 

Dan  es  loghene  negheen, 

Hen  scarde  no  en  winde 

Van  der  hilten  toten  inde. 

Anderwerf  hijt  verdroech 
80  Ende  opten  steen  daer  mede  sloech, 

Datter  een  groot  stuc  ghevel. 

Des  moochdi  mi  ghelooven  wel. 

„Ay  Durendale,"  sprac  Roelant, 

„Ie  wane  God  maecte  u  metter  hant. 
85  Du  en  moghes  niet  sijn  ghebroken, 

Du  hebs  Gods  viande  ghewroken. 

Di  en  drage  nëmmermeer  man, 

Datten  yemen  vercoenen  can. 

Ie  bidde  Gode,  dat  hi  niet  en  ghehinghe, 
90  Dat  dit  sweert  die  kersten  dwinghe 

Ende  dat  aen  onse  side  blive. 

Hets  ghedaen  met  minen  live." 

Roelant  crancte  seere 

Ende  riep:  „Ghenade,  lieve  Heere!" 
95  Ende  claghede  sijn  sonden  harde 

Ende  viel  neder  op  die  erde. 

Doen  leidi  onder  hem  wale 

Beide  den  horen  ende  Durendale. 

Hi  bad  God  met  sueter  bede, 

Verwijs,  I 

100  Dat  hi  sijn  siele  ten  paradise  ghelede. 

God  selve  sinen  inghel  sende, 

Daer  die  grave  Roelant  ende. 
Doen  Kaerle  in  Roncevale  quam, 

Wert  hi  serich  ende  gram. 
105  Hi  vant  groot  volc  versleghen, 

Beide  aen  heiden  ende  aen  weghen. 

Hem  en  dochte  gheen  stede  sijn 

Daer  en  lach  payen  noch  kerstijn. 

Daer  riep  Kaerle  te  hant: 
110  „Waer  sidi,  neve  Roelant! 

Waer  sidi,  Tulpijn  ende  Olivier, 

Sampsoen,  Anceus  ende  ÏDghelier! 

Waer  sijn  die  twaelf  ghenote  ghevaren?" 
i  15  Menich  daer  in  onmacht  viel  twaren. 

Die  broeder  vant  den  broeder  doot, 

Die  vader  tkint,  dats  jammer  groot. 

Die  hertoghe  Naymes  sprac  doe 
120  Kaerle  dapperlijc  toe: 

„Heere  coninc,"  seiti,  „twaren, 

Hier  help  gheen  kermen  noch  mesbaren. 

Wi  hebben  allen  veel  verloren. 

Laet  ons  wreken  onsen  toren. 
125  Soe  wi  langher  merren 

Soe  onse  viande  meer  ontferren. 

Ie  sie  ghestof  van  haren  karinen. 

Wilt  God,  wi  sullent  hen  doen  finen 

Die  mort,  die  si  hebben  ghedaen, 
130  Eer  si  ons  iet  verre  ontgaen." 

Si  spraken  allen  doe: 

„Ay  God,  help  ons  daar  toe!" 

Die  coninc  beval  Gaveloene 

Die  sciltwachte  te  doene, 
135  Ende  Tibaude,  dat  hi  sal 

Die  doden  wachten  overal, 

Dat  se  wolf  noch  lyoen 

En  ghenaket  noch  griffoen. 

Doen  dede  Kaerle,  die  Gods  vercoren, 

140  Blasen  alle  sijn  horen 

Ende  reden,  tes  si  vernamen, 

Datsi  bi  den  vianden  quamen. 

Als  Kaerle  dat  ghesacb, 

Dat  hem  ghebreken  soude  die  dach, 
145  Viel  hi  vele  weerde 

Neder  op  die  eerde 

Ende  bat  Gode  den  goede 

Dor  sijn  ootmoede, 

Dat  hi  die  sonne  dede  staen, 
150  Dat  hi  die  viande  mochte  slaen. 

Doen  sprac  te  hem  haestelike 

Een  inghel  van  hemelrike: 

„Kaerle,  u  en  sal  daeghs  niet  ghebreken. 

Vaert  u  haestelijc  wreken 
155  Over  die  u  daden  toren; 

"Want  die  bloem  hebdi  verloren". 

Kaerle  en  heves  niet  vergheten 

Ende  es  saen  opgheseten 

Ende  dancte  onsen  Heere 
160  Diepelijc  van  der  eren, 

Die  hi  hem  doen  woude, 

Dat  hem  die  dach  leDghen  soude. 

Die  Sarrasine,  diet  becochten, 

Vloen  dat  si  mochten. 
165  Tot  Saragoysen  dat  sise  jaghedeD, 

Dat  hem  die  tonghe  ragheden 

Ute  haren  moede. 

Men  sloechse  als  honde. 

Voor  hen  vonden  si  een  water  diep, 
170  Dat  utermaten  sere  liep. 

Si  en  vonden  scep  noch  barke. 

Die  Sarrasine  verdronken  starke. 

Op  Mamet  dat  si  riepen, 

Dat  hise  hulp  uten  diepeD, 
175  Dies  si  hadden  clein  te  bet, 

Want  si  verdronken  altemet. 
Alse  Kaerle  sach  te  waren 

Dat  si  allen  verslaghen  waren 

Oft  verdronken  in  die  riviere, 

180  Doen  keerdi  weder  sciere 

Ende  dancte  oosen  Heere 

Diepelike  van  der  eere, 

Die  hi  hem  hadde  ghedaen, 

Dat  hi  die  sonne  dede  staen. 
185  Doe  sprac  Kaerle,  die  heere: 

„Hets  herberghens  tij t  tameere. 

Wi  en  connen  te  Roncevale 

Nu  niet  comen  wale. 

Onse  perde  moeten  eten  gras, 
190  Want  si  moede  sijn  ende  las. 

Wi  moeten  hier  ontbeiden. 

Doet  af  die  ghereyde, 

Si  hebben  hongher  ende  dorst  seere." 

Te  betene  gaf  orlof  die  heere. 
195  Die  moede  es  van  dachvaerden, 

Slaept  vast  op  der  aerden ; 

Alsoe  dede  Kaerle  daer. 

Dat  segghic  u  over  waer. 

Daer  en  dede  niemen  wachte 
200  In  alle  dien  nachte, 

Sonder  alleen  God,  die  goede, 

Was  der  Kersten  hoede. 

ROMAN  VAN  LANCELOT. 
Ginevra 's  wanhoop. 

II.  vs.  11173—11517. 

Ginevra,  Arthurs  gemalin,  staat  in  eene  misdadige  betrekking  tot 
Lancelot,  die  sedert  eenigen  tijd  op  avonturen  is  uitgegaan,  en,  daar  geen 
zijner  gezellen  iets  van  hem  heeft  vernomen,  voor  dood  wordt  gewaand. 
De  Koningin  vervalt  in  zware  wanhoop  en  wordt  doodziek.  Bohort  en 
en  Lionel,  Lancelots  neven,  moeten  het  hof  verlaten,  de  laatste  om  den 
verlorene  te  zoeken,  waarop  Ginevra  ontroostbaar  wordt,  nu  zij  ook 
hunne  deelneming  moet  missen. 

Davonture  seget  hier  ter  steden, 
Alse  die  gebrodere  waren  gesceden, 
Also  als  gi  mocht  horen 
In  davonture  hier  te  voren, 
5  Vander  coninginneu,  dat  si 

Bleef  drove  ende  tongemake  daer  bi. 
Daer  en  was  niemen  int  hof 
Dien  si  dorste  ontdecken  waerof 
Dat  si  peynsede  noch  openbaren, 
10  Nadat  dese  twee  en  wech  waren. 
Sine  hadde  daer  binnen  bedi 
Genen  so  lieven  vrient,  dien  si 
Van  haren  rouwe  woude  laten  kinnen 
Die  waerheit  ende  van  haerre  minnen: 

15  Ende  moeste  dus  doegen  die  smerten 
Ende  die  rouwe  van  haerre  herten. 
Soude  hare  die  doet  comen  bi 
Van  siecheden,  so  waende  si 
Wel  seker  sijn  van  desen, 

20  Dat  vanden  rouwe  soude  wesen. 
Den  irsten  nacht,  nadat  gesceden 
Waren  die  twee  ridders  onder  hen  beden 
Vander  coninginnen,  wart  si  das 
Sieker  dan  si  te  voren  was. 

25  Die  coninginne  lach  allene 
In  ene  camere,  sonder  dat  ene 
Joncfrouwe  was  met  haer  daerre, 
Hiet  Helibeel,  ende  was  haer  nichte  nare. 
Dit  was  die  joncfrouwe  dier  si  woude 

30  Irst  seggen,  opdat  si  woude 

Die  dinc  ontdecken  enichgen  wive 
Emmermeer  in  haeren  live. 
Daer  die  coninginne  in  slape  lach, 
Dochte  hare,  dat  si  sach 

35  Lancelote  openbaerlike 
Wel  gecleet  ende  rikelike. 
Eude  hi  was  so  scone  tien  stonden, 
Datmen  sine  gelike  niet  ne  hadde  vonden. 
Ende  na  hem  quam,  dat  hare  dochte, 

40  Die  scoenste  joncfrouwe  die  wesen  mochte, 
Ende  dat  hare  die  coninc  dede 
Groete  feeste  entie  coninginne  mede. 
Savonts  alse  Lanceloet  was  gegaen 
Inder  coninginnen  camere  sonder  waen 

45  Ende  hi  inder  coninginnen  bedde  lach 
Ende  die  coninginne,  als  si  plach, 
Bi  hem  int  bedde  woude  slapen  dare, 
Wart  die  coninginne  geware 
Dattie  joncfrouwe  int  bedde  lach 

50  Bi  Lancelote.  Als  si  dat  sach, 
Liep  si  Lancelote  op  sere 
Ende  spraecs  hem  groet  onnere. 
Lanceloet  bat  hare,  dat  hare  dochte, 
Genaden  ende  swoer  al  dat  hi  mochte, 

55  Dat  hi  niet  en  wiste  van  hare. 
Dat  en  mochte  helpen  niet,  mare 
Si  verboet  hem  dat  hi  nemmermere 
In  steden,  daer  si  es,  en  kere. 
Hi  wart  tongemake  so  doe 

60  Yander  avonture,  dat  hi  vloe 

In  hemde,  in  broeke  van  dier  stede, 
Ende  hi  voer  uut  sinen  sinne  mede. 
Die  coninginne  wart  om  die  sake 
Herde  sere  tongemake. 

65  Alsi  ontspranc,  was  hare  so  onsochte, 
Dat  si  cume  spreken  en  mochte. 
Die  coninginne  sechgende  hare 
Ende  dreef  den  meesten  rouwe  daer  nare, 
Die  in  erderike  mochte  wesen, 

70  Ende  si  seide  na  desen: 

„Ay  wel  soete  minne  Lanceloet, 
U  scoenheit  es  noch  also  groet 
Alse  mi  dochte  dat  ie  sach, 
Als  ie  in  minen  drome  lach. 

75  Vergave  God,  wel  lieve  minne, 
Dat  gi  nu  wart  hier  inne 
Gesont  ende  ie  nu  ter  stonde 
Die  joncfrouwe  hier  liggende  vonde 
Op  vorwarde  oft  ie  mi 

80  Daer  af  so  vererrede,  dat  ie  daer  bi 
Mijn  hoeft  verliesen  moeste  dan, 
Dat  ie  niet  en  woude  nochtan 
Om  al  dat  es  in  erderike/' 
Si  mesbarde  so  drovelike 

85  Als  ocht  si  hadde  gesijn  :)  doet 

Al  die  werelt,  ende  na  dien  rouwe  groet 
Viel  si  in  sulc  gepens,  dat  si 
Van  hare  selven  quam  bedi. 
Mettien  so  wart  geware 

90  Dat  een  geheelde  stont  vor  hare 
In  eens  gewapens  ridders  gelike, 
Van  houte  gewracht  subtiellike. 
Si  8ach  op  dat  beelde  tien  stonden. 
Tien  voeten  van  haren  bedde  stonden 


1)    Lees:  gesien? 

95  Twee  kersen  die  bernden  clare, 
Die  groet  licht  gaven  dare. 
Alsi  lange  hadde  gesien 
Dat  beelde,  dochte  hare  van  dien, 
Dat  dat  beelde  Lanceloet  ware, 

100  Ende  si  rechte  hare  op  daer  nare 

Int  bedde  ende  warp  hare  himde  gerede 
Op  haeren  rugge  ende  si  ontdede 
Beide  hare  arme  metter  vart 
Ende  seide:  „Soete  lief,  coemt  hare  wart. 

105  Waer  hebbedi  so  lange  gemert  nu? 
Coemt  hare  wart,  dies  biddic  u, 
Ende  helpt  mi  vander  doet, 
Uter  meester  pinen,  uter  meester  noet 
Ende  uten  meesten  rouwe 

110  Daer  noit  in  quam  edele  vrouwe 

Doer  eens  ridders  lichame."  Ende  alsi 
Sach  dat  hi  niet  en  dede  dar  bi 
Om  bede,  die  si  dede, 
Sprac  si  vort  ende  seide  mede: 

115  „Ay  vrient  Lanceloet,  ie  ne  sach  u 
Noit  so  fier  als  gi  sijt  nu 
Te  mi  wart;  dit  ne  diet  niet,  bedi 
Nu  dat  gi  niet  wilt  comen  te  mi, 
Ie  sal  tote  u  comen,  sonder  waen.', 

120  Mettien  es  die  coninginne  opgestaen 
Ende  gaet  toten  beelde  als  ende  als 
Ende  warp  hem  den  arm  omden  hals 
Ende  dreef  er  mede  feeste  dare, 
Sulc  alst  Lanceloet  selve  ware, 

125  Ende  ontbeedde  tote  deser  sake 

Tote  dattie  joncfrouwe  wart  in  wake, 
Die  met  hare  in  die  camere  was. 
Alse  die  joncfrouwe  wart  geware  das, 
Dattie  coninginne  dat  beelde  helt 

130  Gehelst  met  so  starker  gewelt, 
Si  spranc  op,  alse  die  sorgede  das, 
Dattie  coninginne  in  frenesiën  was. 
Si  liep  ten  wijnwatre  thant, 
Dies  si  genoech  daer  binnen  vant, 

135  Ende  warp  hare  in  dansichte  doe 
Ende  sprac  hare  dapperlike  toe : 
„Vrouwe,  siet,  hier  coemt  die  coninc." 
Nu  plach  die  coninginne  ere  dinc, 
Dat  si  sere  tonsiene  plach 

140  Den  coninc  waer  sine  sach  ; 

Ende  hadde  sulken  vrese  vanden  worde, 
Alsi  van  den  coninc  spreken  horde, 
Dat  si  quam  al  te  haer  selven  daer 
Ende  ginc  op  hare  bedde  liggen  daer  naer, 

145  Si  wart  slapende  also  siec, 

Dat  si  vorden  dage  niet  ontwiec ; 
Ende  si  vant  hare  doe  bat  gesont 
Dan  si  hadde  geweest  vor  die  stont. 
Si  sat  een  luttel  na  dien. 

150  Alsi  hevet  geeten,  heeft  si  versien, 
Dat  niemen  in  die  camere  was  dare 
Dan  allene  hare  nichte  met  hare. 
Si  seide :  „Nichte,  waendic  dat  gi 
Ene  boetscap  sout  doen  mi, 

155  Ie  soude  u  sinden  gerne, 

Ende  mi  stonts  oec  wei  tonberne 
Gine  wart  vroet  ende  wel  vorsien, 
Want  anders  ne  dochti  niet  te  dien. 
Bedi,  ne  doedijs  niet, 

160  Sone  weet  ie  niemen,  wat  soes  gesciet, 
Dien  icker  wille  sinden  dan. 
Het  gaet  mi  so  sere  ter  herten  an." 
Die  joncfrouwe  antworde  der  vrouwen: 
„Het  en  es  gene  dinc,  bi  mire  trouwen, 

165  Die  ie  vermach  te  done  nu, 
Ine  salse  doen  doer  u. 
Ende  ghine  sout  gheen  wijf  vinden, 
Die  hare  soude  onderwinden 
Alse  wel  te  deckene  uwe  saken, 

170  In  dien  dat  gi  mi  cont  wout  maken. 
Ie  bem  sculdich  tallen  uren 
Doer  u  te  done  bi  naturen, 
Bedi  ie  bem  van  uwen  geslachte 
Die  naeste  die  ghi  hebt ;  ende  ie  achte 

175  Van  u  goet  tontfane  ende  weldaet, 
Opdat  ieman  te  hebbene  staet. 
Want  alse  gi  mi  sult  gebreken, 
Alle  andre  sullen  mi  achter  steken. 
Ende  mi  staet  u   te  dienen  wel 

180  Vele  meer  dan  ieman  el, 

Om  te  hebbene  lude  ende  stille 
Uwen  danc  ende  u  goeden  wille." 
Die  coninginne  sprac:  „Vindic  di 
Getrouwe  in  allen  saken  jegen  mi, 

185  Ie  sal  di  meer  goets  doen  om  die  dinc 
Dan  noit  van  coninginne  ontfiDC 
Op  enichgen  tij t  joncfrouwe." 
Si  antworde:  „Bi  mire  trouwe, 
Vrouwe,  ie  sal  u  doen  van  desen 

190  Also  seker  als  gi  wilt  wesen 
Dat  ie  getrouwelike  sal 
In  allen  stucken  dienen  al." 
Doe    begonste    een  stuc  die  coninginne 
Te  pensene  in  haren  sinne. 

195  Naden  pensene  sprac  si  doe 
Dus  haerre  nichten  toe  : 
„Joncfrouwe,  gi   sult  moeten  tuwaren 
Morgen  int  lant  van  Gaule  varen 
Ende  gi  sult  soeken  in  dat  lant 

200  Enen  casteel,  die  Trebes  es  gênant. 
Baerbi  staet  ene  abedie,  als  ie  weet, 
Die  in  walsche.  Monstyr  Roal  heet, 
Dats  in  dietsche  na  mijn  verstaen 
Coninclike  monster,  sonder  waen. 

205  Die  monster  was  gesticht,  dats  waer, 
Om  conincs  Bans  ere  daer. 
Die  monster  steet  op  enen  berch  al, 
Ende   onder  die  monster  staet  een  dal 
Ende  daer  in  een  lac.  Also  gi  coemt  daer, 

210  Gaeter  in  al  sonder  vaer, 

Want  els  niet  dan  toverie  en  es. 
Ende  hebbedi  gene  herte  des 
Dat  gire  ingaet,  ontbeit  totien 
Dat  gire  ieman  ingaen  sult  sien. 

215  Eride  alse  gire  ieman  ingaen  siet, 

Yolget  hem  ende  en  laetes  niet. 

Want  ne  daeddijs  niet,  sonder  waen, 

Mijn  orbare  bleve  al  ongedaen. 

Ende  als  gi  sult  comen  daer  Lac  es, 
220  Gi  sult  daer  vinden,  des  sijt  gewes, 

Scone  huse  ende  salen 

Ende  hovesche  lieden  ende  vroet  van  talen, 

Vraeget  dan  om  die  vrouwe  daer 

Yan  daer  binnen,  die  heet  over  waer 
225  Viviane  bi  rechter  namen,  ende  si 

Heet  vrouwe  vanden  Lake  daer  bi. 

Als  gise  siet,  segt  hare  daer  naer, 

Dat  ie  u  selve  sinde  daer 

Ende  dat  ie  hare  bidde  om  Gode  des 
230  Bider  trouwen,  die  si  sculdich  es 

Den  genen,  dien  si  heeft  gevoet, 

Dien  si  niet  min  en  mint  dan  si  mi  doet, 

Dat  si,  opdat  hare  wille  si, 

Hier  wille  comen  spreken  jegen  mi." 
235  Ende  si  visierde  doe  hare 

Welc  hare  wech  te  vaerne  ware. 

Mettien  quam  die  coninc  daer  inne, 

Ende  als  hi  sach  die  coninginne 

Opgeseten,  was  hi  blide; 
240  Want  hi  wiste  wel  tien  tide, 

Dat  si  niet  also  siec  ne  was  sonder  waen 

Alse  hem  was  doen  verstaen. 

Hi  vragede  hare  wat  si  daede. 

Si  seide:  „Wel,  bider  Gods  genade, 
245  Ie  ne  bem  niet  so  siec  bedi, 

Als  ie  gisteren  was,"  seide  si, 

„Ie  bem  verlicht  van  mire  siecheden." 

Hi  seide:  „Aetdi  iet  heden?" 

Si  seide:   „Jay  ie,  een  luttelkijn." 
250  —    „Ie  woude  wel,"  sprac  hi,  „mocht  sijn, 

Dat  gi  vanden  bedde  wart  gestaen 

Ende  ghi  inden  zale  moest  gaen 

Met  ridders,  ende  proven  dare 

Ocht  gi  mocht  horen  niemare 

255  Die  u  mochte  vertroesten  iet." 

Si  seide:  „Ie  ne  gare  Doch  niet, 

Bedi  ie  bem  siec  ende  swaer." 

Die  coninc  seide  tote  hare  daer  naer: 

„Ie  salre  danne  gaen,  bedi 
260  Het  es  etentijt."  Doe  ginc  hi, 

Ende  men  ginc  daer  eten  saen. 

Doe  begonsten  in  die  camere  gaen 

Tote  hare  vrouwen  ende  joncfrouwen, 

Die  vergaeten  alles  rouwen, 
265  Als  sise  saegen  verlicht  alsoe, 

Ende  maecten  grote  feeste  doe 

Ende  troesten  so  si  best  mochten  daer  af. 

Maer  om  troest  diemen  hare  gaf 

Noch  om  dinc  diemen  seide  dara 
270  Ne  mochten  si  blide  maken  hare; 

Want  sine  wisten  niet  levende,  als  haer  dochte 

Daer  alle  bliscap  hare  af  comen  mochte. 

Nochtan  was  si  op  dien  dach 

Blider  dau  si  te  sine  plach, 
275  Ende  si  dede  soeken  metter  vart 

Een  goet  ende  een  dapper  part. 

Ende  si  dede  soeken  beide 

Breidel,  sambuwe  ende  gereide, 

Die  diere  waren  ende  rike 
280  Ende  berect  mede  cierlike. 

Des  anderdaeges  stont  op  vroe 

Die  coninginne  ende  seide  doe 

Ter  joncfrouwen:  „Hets  tij t  nu 

Dat  gi  wech  vart,  gereid  u." 
285  Si  gereidde  hare  daer  nare, 

Ende  die  coninginne  gaf  hare 

Om  te  ridene  bede 

Roe  ende  mantel  mede 

Yan  roden  samite,  ende  daer  bi 
290  Xoch  enen  mantel,  die  si 

Tandren  tiden,  alsi  woude 

Ende  haer  goet  dochte,  dragen  soude. 

Ende  si  leverde  haer  enen  naen, 

Die  alle  tongen  conste  verstaen, 

295  Ende  enen  sciltknecht  diere  gelike 
Om  te  varne  sekerlike. 
„Als  gi  biden  lake  coemt,"  seide  si, 
„Ne  voerse  niet  met  u  daer  bi, 
Maer  laetse  te  Mostier  Royale." 

300  Si  seide  si  sout  doen  wale. 

Die  joncfrouwe  porrede  mettien, 

Ende  die  coninginne  heeft  na  hare  gesien 

Al  in  een,  ende  wachte 

Also  verre  als  sise  sien  machte. 

305  Ende  als  sise  niet  langer  mochte  sien, 
Noch  joncfrouwe  noch  pert  mettieD, 
Gebrac  hare  therte  ende  si  besweec, 
Ende  si  sat  neder  al  bleec 
Ende  weende  ende  mesbarde  so  saen, 

310  Dat  si  met  pinen  mochte  opstaen. 
Alsi  dus  weende,  si  vant 
Een  vingerlin  an  hare  hant, 
Dat  Lanceloet  te  dragene  plach. 
Mettien  si  opt  vingerlijn  sach, 

315  Dat  hem  die  vrouwe  van  Lac  gehinde, 
Doe  sine  te  hove  sinde 
Om  nuwe  ridder  sine; 
Ende  hare  gedachte  biden  vingerline 
Omden  ghenen  diet  hare  gaf, 

320  Daer  hare  vele  pinen  was  comen  af. 
Doe  custe  si  dat  vingerlijn 
Gelijc  ocht  helich  hadde  gesijn. 
Mettien  seide  die  coninginne: 
„Ay  Lanceloet,  wel  lieve  minne, 

325  Nadien  dat  ie  nacht  noch  dach 
Engene  bliscap  hebben  ne  mach 
Bi  niemaren  die  ie  hore  van  u, 
So  sal  ie  mi  conforfceren  nu 
Met  desen  vingerline,  dat  gi 

330  Hadt  so  wart,  ende  bedi 

Dat  gijt x)  so  minnet,  ne  sal  ie  niet  sien, 
Ie  ne  sal  verbliden  van  dien. 
Ende  God  onse  here  moete  geven, 
Dat  ie  noch  so  lange  moete  leven, 

i)  hs. :  gij. 

335  Dat  ie  u  gans  ende  gesont 

Hebben  moete  noch  teneger  stont, 
Mine  mochten  daerna  gene  saken 
Gescien,  di  mi  drove  mochten  maken." 
Die  coninginne  sprac  dese  wort 

340  Tote  haer  selven,  die  gi  hebt  gehort, 
Ende  si  ginc  neder  blider  van  desen 
Dan  si  te  voren  hadde  gewesen, 
Ende  bat  Gode  dat  hi  hare 
Horen  dede  goede  niemare, 

345  Die  si  begherde  te  horne  sere. 

Lancelot  te  Corbenyc. 
II.  vs.  14783—15250. 

Lancelot  wordt  door  eene  jonkvrouw  gered  uit  de  strikken,  hem  door 
Morguein,  Arthurs  zuster,  eene  befaamde  tooveres,  gespannen  en  komt 
eindelijk  in  het  kasteel  van  Corbenyc,  waar  zich  bet  Heilige  Graal 
bevond  en  aanhoudend  vreemde  wonderen  geschiedden.  Lancelot, 
oorspronkelijk  bestemd  om  het  Graal  te  winnen  en  een  einde  te  maken 
aan  de  wonderen,  die  het  land  verdierven,  had  dit  verbeurd  door  zijne 
misdadige  liefde  voor  Ginevra,  daar  geen  ander  dan  een  maagdelijk 
ridder  dit  voorrecht  zoude  te  beurt  vallen.  Hiertoe  was  zrjn  nakomeling 
bestemd,  „de  leeuw  die  uit  den  luipaard  zou  voortkomen",  en  rein  en 
onbesmet  zou  blijven.  Hoe  Lancelot  dezen  verwekt,  komt  in  het  volgende 
verhaal  voor. 

Dien  nacht  was  Lanceloet  met  minnen 
Te  gemake  gedaen  daer  binnen, 
Ende  ruste  alse  dies  noet  hadde  doe, 
Ende  sliep  toter  primetijt  toe. 
5  Ende  als  hi  op  soude  staen, 

Men  brochte  hem  nuwe  cleder  saen. 
Hi  horde  messe  ende  daer  naer 
Ginc  men  sitten  eten  daer. 
Xa  den  etene  nam  hi  orlof. 

10  Hine  woude  niet  bliven  in  dat  hof; 
Nochtan  bat  mens  hem  sere. 
Alse  opgeseten  was  die  here, 
Hi  nam  sinen  scilt  ende  bat  daer  naer, 
Datmen  hem  een  spere  gave  daer; 

15  Ende  men  gaft  hem  in  die  hant. 
Hi  seide  toter  vrouwen  thant: 

„Vrouwe,  gedinct  u  vanden  gelove, 
Dat  gi  deedt  eer  ie  hier  quam  ten  hove?" 
Si  seide:  „Jaet."  Doe  seide  hi: 
20  „Vrouwe,  quijt  u  danne  jegen  mi." 
Si  daedt  gerne5  seide  si. 
Si  dede  een  part  sadelen  bedi 
Ende  hiet  enen  cnape  volgen  hare. 
Die  here  vragede  daer  nare 

25  Der  vrouwen,  waer  si  varen  soude. 
Si  seide  dat  si  leiden  woude 
Den  here  te  Cambenoyt  toe, 
Want  si  hadt  geloeft  also 
Hem  te  toennen  die  scoenste  dinc, 

30  Die  hi  noit  gesien  hadde  niewerinc. 
Si  voer  en  wech  metten  here. 
Si  hadde  hare  bewimpelt  sere 
Jegen  die  heyten  vander  sonnen. 
Si  reden  als  si  hadden  begonnen, 

35  So  dat  si  een  deel  na  none  quamen 
In  een  dal,  daer  si  vernamen 
Enen  wel  sittenden  casteel. 
Alsire  gehinde  quamen  een  deel, 
Gremoetten  si  ene  joncfrouwe  daerbi, 

40  Die  der  vrouwen  !)  vragede,  waer  si 
Genen  ridder  leiden  soude. 
Si  seide  :  te  Cambenoyt,  also  houde. 
—  „So  mindine  luttel,"  seide  si,  bedi 
Si  leiddene  tere  stat,  daer  hi 

45  Sonder  scande  niet  sceden  ne  sal, 
Noch  sonder  scade,  hine  hebs  geval. 
Als  sire  in  quamen,  seiden  die  lieden  doe 
Inden  casteel,  daer  hijt  horde  toe  : 
„Here  ridder,  die  kerre  beit  na  u." 

50  —  „Dat  en  is  dirste  niet  nu," 
Sprac  Lanceloet  doe  al  stillekijn, 
„Dat  icker  op  hebbe  gesijn." 
Si  reden  dien  meesten  tor  bet  naer, 
Dien  lanceloet  sere  besach  daer. 

55  Het  was  die  scoenste,  als  hem  dochte, 
Die  in  enich  lant  wesen  mochte. 


l)  hs. :  joncvrouiven. 

Hi  horde  bi  hem  ropen  tien  tide 

Een  wijf,  dochte  hem,  in  die  rechte  side. 

Hi  reet  derwart  ende  hi  vant 
60  Die  selve  joncfrouwe  te  hant, 

Die  Waleweine  op  enen  tijt  ontvacht, 

Daer  hi  toe  dede  al  sine  macht, 

Uut  ere  cupe  te  done,  ende  si 

Riep:  „Helpe,  Sinte  Marie!  ende  wie 
65  Sal  mi  helpen  uut  deser  noet?" 

Als  si  sach  dat  quam  Laoceloet, 

So  riep  si  op  hem  sere: 

„Helpt  mi  hier  uut,  lieve  here, 

Ie  verberne  al."  Hi  nam  thant 
70  Die  joncfrouwe  bider  hant, 

Ende  hiefse  uut  metter  vart, 

Dat  hem  niet  te  pinen  ne  wart. 

Si  viel  hem  te  voeten  doe 

Ende  si  custe  sinen  scoe 
75  Ende  seide:  „Lieve  here,  die  tijt 

Moete  sijn  gebenedijt, 

Dat  gi  wart  geboren,  bedi 

Gri  hebt  uter  meester  noet  geholpen  mi, 

Daer  noit  enich  wijf  in  was." 
80  Alsmen  wiste  die  waerheit  das, 

Doe  begonste  vervullen  die  zale 

Van  vrouwen  ende  joncfrouwen  altemale, 

Van  ridders  ende  van  porters  mede, 

Die  alle  quamen  tier  stede. 
85  Die  wouden  die  joncfrouwe  besien. 

Ende  si  leidense  na  dien 

In  ene  capelle,  daer  si  sere 

Alle  dankeden  onsen  here. 

Si  leiden  Lancelote  daer  naer 
90  In  een  kerchof  onder  den  tor  daer, 

Ende  togeden  hem  ene  tombe  tien  stonden, 

Daer  lettren  ane  gescreven  stonden. 

Dit  es  datter  was  gescreven: 

„Dese  tombe  wart  niet  opgeheven, 
95  Eer  die  lupart  hant  daer  an  sal  slaen, 

Daer  die  groete  liebart  uut  sal  gaen. 

Hi  salse  op  heffen  lichtelike, 
Ende  die  grote  libart  sal  sekerlike 
An  sconincs  dochter  gewonnen  wesen, 

100  Daer  men  int  walsce  af  mach  lesen, 
Datmèn  noemt  coninc 
Del  tere  foreine,  in  waerre  dinc." 
Lanceloet  ne  was  niet  vroet  das, 
Wattie  lettren  meinden  als  hi  las. 

105  Die  ghene  seiden,  die  daer  waren  bi: 
„Dat  siedi,  here,  alse  wanewi, 
Daer  die  lettren  af  spreken  entrouwen. 
Want  wie  weten  wel  bider  joncfrouwen, 
Die  gi  dilevereert  hebt  nu  ter  tijt, 

110  Dat  gi  die  beste  ridder  sijt 

Diemen  nu  vint,  ende  sonder  genoet." 
— '  "Wat  wildi  dat  ie  doe  ?"  sprac  Lanceloet. 
„Ie  saelt  gerne  doen,"  seide  hi. 
Si  seiden:  „Wi  willen,  here,  dat  gi 

115  Dese  tombe  opheft  ende  siet 

Wat  daer  onder  es,  ende  lates  niet." 
Hi  hiefse  op  doe,  ende  hi  vant 
Daer  een  vreselic  serpent  thant 
Ende  dat  wreetste,  dat  hi  vordien 

120  Noit  te  voren  hadde  gesien. 

Alst  sach  dat  vor  hem  was  Lanceloet, 

Het  warp  vier  uut  doe  so  groet 

Ende  verbernede  daer  ter  stede 

Sinen  wapenroc  ende  sinen  halsberch  mede. 

125  Het  warp  hem  uten  putte  daer  naer 
In  midden  vanden  kerchove  daer, 
So  dattie  bome  begonsten  sciere 
Verbernen  vanden  heyten  viere. 
Die  daer  binnen  waren  vloen 

130  Ende  clommen  ten  venstren  om  dat  doen. 
Lanceloet  decte  hem  metter  vart 
Metten  scilde  ende  ginc  derwart, 
Alse  die  engene  avonture  doe 
Hem  en  ontsach,  die  hem  quam  toe. 

135  Ende  dat  serpent  warp  uut  thant 
Gevenijnt  vier,  so  dattie  brant 

Verwijs  1.  5 

Sinen  scilt  buten  al  verbrande. 

Ende  Lanceloet  staect  so  sere  thande 

Metter  glavyen  in  sine  borst, 
140  Dat  si  den  serpente  ginc  sonder  vorst 

Doer  den  lichame,  ende  dat  hout  mede. 

Ende  het  sloech  op  derde  tier  stede 

Metten  vlogelen  slage  groet, 

Alse  dat  was  gewont  ter  doet. 
145  Daer  na  hi  hem  sulc  enen  slach  gaf, 

Dat  hem  dat  hoeft  vloech  af. 

Die  ridders  quamen  toe  daer  naer 

Om  Laneelote  te  helpene  daer. 

Alsi  saegen  dat  serpent  was  doet, 
150  Si  toenden  hem  doe  bliscap  groet. 

Daer  quamen  doe  binnen  en  trouwen 

Ridders,  vrouwen  ende  joncfrouwen, 

Ende  deden  hem  grote  feeste. 

Si  riepen  alle,  minste  ende  meeste, 
155  Dat  hi  wel  moeste  comen  wesen, 

Ende  leidene  int  paleys  na  desen. 

Binnen  dien  quam  daer,  sonder  waen, 

Een  ridder  met  vele  ridders  gegaen, 

Ende  hi  was  die  scoenste  man 
160  Die  Lanceloet  gesien  hadde  vor  dan. 

Alse  die  van  binnen  worden  geware, 

Dattie  coninc  gegaen  quam  dare, 

Si  stonden  op  ende  Beiden  na  dien : 

„Here,  hier  mogedi  den  coninc  sien." 
165  Lanceloet  stont  op  met  desen 

Ende  hietene  wellecome  wesen. 

Die  coninc  groettene  weder  doe 

Ende  helsedene  sere  toe. 

Hi  seide:  „Wi  hebben  u  begart  lanc. 
170  Nu  hebben  wi  u,  God  danc! 

Wi  hadden  uwer  coemste  grote  noet. 

Onse  4ant  es  verwoest  al  bloet. 

Die  arme  lieden  hebben  verloren  al 

Hare  lantwinninge  groet  ende  smal. 
175  Ende  het  ware  wel  tijt  nu  mere 

Dat  hem  ware,  wilt  onse  here, 

Hare  verlies  verset  van  haren  goede, 
Dies  si  nu  in  dese  aermoede 
Grote  breke  hadden  menich  jaer." 
180  Si  gingen  beide  sitten  daer. 

Doe  vragede  hem  die  coninc  das, 
Hoe  hi  hiete  ende  wie  hi  was. 

—  „Tc  bem  Lanceloet,"  antworde  hi. 
Doe  seide  die  coninc:   „Seg  mi, 

185  Lieve  vrient,  was  u  vader  dan 
Die  coninc  Ban,  die  goede  man, 
Die  van  rouwen  starf?"  Doe  seidi:  „Ja  hi." 
Die  coninc  seide:  „So  bem  ie  seker  daarbi, 
Dat  bi  u  ochte  bi  dinge, 

190  Die  van  u  sal  comen  sonderlinge, 
Sal  dit  lant  dilevereert  wesen 
Vanden  vremden  avonturen  na  desen, 
Die  hier  bi  dage  ende  bi  nachte  gescien, 
Alse  wi  alle  dage  moegen  sien." 

195  Mettien  quam  ene  oude  vrouwe  daer, 
Die  wel  sceen  hebben  hondert  jaer, 
Ende  sprac  den  coninc  in  nauwen  rade 
Ende  vrageden  wat  men  best  daede 
Metten  riddre,  die  daer  was  doe, 

200  Die  hem  God  hadde  gesiDt  toe. 

—  „Ie  ne  weet,"  antworde  die  coninc, 
„Sonder  datmen  doet  ene  dinc, 
Dattie  ridder  hebbe  stille 

Mire  dochter  te  sinen  wille." 
205  Si  seide:  „Hine  salre  willen  niet 

Hebben,  gevalt  datmense  hem  biet, 

Want  hi  mint  so  over  sere 

Des  conincs  Arturs  wijf,  lieve  here. 

Hine  wille  gene  andre  dan   hare. 
210  Dus  bedarf  datmenre  toe  vare 

So  vroedelike,  seggic  u, 

Dat  hijs  niet  worde  geware  nu." 

—  „Nu  doet  dan  met  deser  dinc 

Also  als  u  goet  dinct,  sprac  die  coninc. 
215  „Laet  mi,"  seit  si,  „gebruyen  daer  n  ede, 
Ie  sal  wel  doen  dese  besichedo." 

5  * 

Die  coninc  quam  in  die  zale  weder 
Ende  sat  bi  Lancelote  neder, 
Ende  hilt  jegen  hem  sprake 

220  Yan  enen  ende  van  andren  saken. 
Doe  vragede  Lanceloet  den  coninc  des 
.  Hoe  hi  hiete.  Hi  seide:  Pelles, 
Ende  dat  conincrike  horden  toe, 
Datmen  in  walsche  hiet  Tière  foreine  doe. 

225  Alsi  dus  sitten  ende  spreken  van  dien 
Heeft  Lanceloet  die  duve  versien 
Dore  ene  venstre  comen  daer  in. 
Dat  was  die  duve,  meer  no  min, 
Die  mijn  here  Walewein  daer  sach 

230  In  enen  tide  dat  hi  daer  lach. 

Si  droech  in  haren  bec  openbaerlike 
Een  scone  wiroecvat  ende  rike. 
Ende  alse  dit  was,  so  wert  die  zale 
Daer  binnen  vervult  altemale 

235  Metten  soetsten  roke,  dat  hem  dochte, 
Dat  enich  man  gepensen  mochte. 
Ende  alle  die  daer  waren  swegen  vort, 
Dat  daer  niemen  en  sprac  een  wort, 
Maer  elc  knielde  alse  hi  vernam 

240  Dattie  duve  daer  binnen  quam. 
Si  keerde  in  ene  camere  doe. 
Doe  sprongen  die  seriante  toe 
Ende  decten  die  tafle  haestelike. 
Si  saten  daer  alle  gemeenlike 

245  Datter  nieman  toe  sprac  een  wort, 

Ende  men  riep  daer  nieman  om  eten  vort. 
Dies  wonderde  Lancelote  sere, 
Maer  hi  dede  no  min  no  mere 
Alse  hi  den  andren  sach  doen  daer. 

250  Maer  hi  sat  vor  den  coninc  daer  naer, 
Ende  hi  sachse  wesen  al 
In  bedingen,  groet  ende  smal. 
Daer  quam  uter  cameren  na  dien 
Ene  joncfrouwe,  die  hadde  wel  besien 

255  Mijn  here  Walewein,  alse  hi  daer  was. 
Si  was  so  scone,  als  iet  las, 

Ende  so  hebbelijc  daer  bi, 
Dat  Lanceloet  doe  seide,  dat  hi 
Noch  soe  scone  wijf  sach  negene 

260  Sonder  sire  vrouwen  allene, 

Ende  seide  dat  si  hem  wel  seide  waer, 
Die  ghene  diene  brachte  daer. 
Hi  sach  dat  si  gedraegen  brochte 
Een  vat,  dat  hem  wesen  dochte 

265  Talre  rijcste,  dat  hi  vor  dien 
Noit  te  voren  hadde  gesien. 
Ende  Lancelote  dochte  das, 
Dat  in  keelcs  wise  gemaect  was, 
So  dat  hem  wel  daerbi  dochte 

270  Dat  helege  dinc  wel  wesen  mochte. 
Hi  leide  sine  hande  doe  bede 
Te  gadere  ende  neech  oec  mede. 
Ende  alse  die  joncfrouwe  inden  rinc 
Vor  alle  die  taflen  ginc, 

275  Elc,  tirst  dat  hi  sach  dat, 

Knielde  vor  dat  helichge  vat; 
Ende  Lanceloet  hi  dede  also. 
Die  tafien  worden  vervult  doe 
Van  goeder  ende  van  riker  spisen, 

280  Diemen  niet  mach  volprisen. 

Ende  dat  paleys  wert  vervolt  tier  ure 
Met  alsoe  soeter  roeke  aldore, 
Ocht  alle  die  speciën  waren  daer, 
Diemen  vonde  verre  ende  naer. 

285   AJse  die  joncfrouwe  hadde  gegaen 
Ene  waerf  omme,  si  keerde  saen 
In  die  camere,  daer  si  ute  ginc, 
Doe  sprac  tote  Lancelote  die  coninc: 
„Ie  hadde  om  u  groete  sorge  nu, 

290  Dattie  gracie  ons  heren  ane  u 

Gefalgiert  soude  hebben,  als  si  dede 
An  Waleweine  ter  selver  stede." 
Lanceloet  seide:  „Het  en  bedarf  niet 
Dat  onse  here,  diet  al  siet, 

295  Ende  so  goedertiere  es,  dat  hi 
Op  sinen  sondare  altoes  gram  si." 

Na  etene  die  coninc  vragede 

Lancelote,  hoe  hem  behagede 

Vanden  vate  dat  die  joncfrouwe  brochte. 
300  Lanceloet  seide,  dat  hem  dochte 

Dat  hi  noit  en  hadde  vordien 

Also  scone  joncfrouwe  gesien. 

„Van  vrouwen  ne  seggic  niet,"  sprac  Lanceloet. 

Doe  pensede  die  coninc  al  bloet 
305  Om  die  dinc,  die  hem  was  gedaen 

Vander  coninginnen  Genevren  verstaen. 

Mettien  tote  Abrisane  ginc, 

Sire  dochter  meestersen,  die  coninc 

Ende  seide  hoe  hem  al  bloet 
310  Van  sire  dochter  antworde  Lanceloet. 

—  ,,Here,  ie  wist  wel,"  seide  si  saen. 
„Ontbeit,  ie  salne  spreken  gaen." 

Si  ginc  tote  hem  ende  vrageden  daer  nare, 
Och  hi  wiste  enichge  niemare 
315  Van  Artur  den  coninc;  ende  hi  seide 
Dat  hire  af  wiste  die  waerheide. 

—  „Here,"  seit  si,  „ie  ne  wille  u 
Om  die  coninginne  niet  vraegen  nu, 
Bedi  ie  sachse  hets  onlanc." 

320  Alse  hise  nomen  horde  hi  verspranc 
Van  bliscapen  ende  seide  nadien : 
„Waer  hebbedise  dan  gesien?" 

—  „Ie  sachse,"  seget  si,  „sonder  gilen" 
Henen  omtrent  twee  milen 

325  Tere  stat  daer  si  te  nacht  liggen  sal." 
Hi  seide:  „Gi  speelt  met  mi  ai." 
Si  seide:  „Ie  en  doe,  entrouwen, 
Ende  om  u  nimme;  wildise  scouwen 
Ie  salse  u  tonen,  volget  mi." 

330  —  „Ie  salt  gerne  doen,"  seide  hi. 
Si  ginc  toten  coninc  saen 
Ende  seide  hem  hoe  si  hadde  gedaen. 
„Doet  uwer  dochter  opsitten  ter  vaert 
Ende  doetse  voren  ter  Quassen  waert, 

335  Dats  den  naesten  casteel  dien  gi 
Iewerinc  hebt  hier  bi, 

Ende  doetse  daer  te  bedde  gaen 
In  een  scoen  rijc  bedde  saen. 
Ende  wi  sullen  comen  daer  naer, 

340  Ie  ende  Lanceloete  daer, 

Ende  ie  sal  hem  gewagen  des, 

Dat  dat  die  coninginne  es; 

Ende    ie  3al  hem  dranc  drinken  geven. 

Als  hine  heeft  beseven 

345  In  sine  herssene,  hi  sal 
Dan  doen  minen  wille  al. 
In  desen  manieren  sal  van  dien 
Onse  begerte  moegen  gescien." 
Die   coninc   sindese  en  wech  daer  nare 

350  Ende  wel  twintich  ridders  met  hare. 
Men  dede  die  zale  wardelike 
Berechten,  herde  rikelike. 
Ende  daerna,  alst  donker  nacht  was, 
Quam  Lanceloet  daer,  als  iet  las, 

355  Ende  Brissane  leidene  thant 

In  die  camere  daer  si  die  ridders  vant, 
Diene  hieten  wellecome  wesen, 
Ende  ontwapendene  na  desen. 
Die  vrouwe  beval  ere  joncfrouwen, 

360  Diere  si  daer  toe  woude  betrouwen, 
Alsi  heyschen  soude  drinken, 
Dat  si  den  dranc  soude  scinken, 
Dien  si  hadde  daertoe  gemaect, 
In  enen  cop  wel  geraect, 

365  Ende  dat  si  Lancelote  daer  ave 
Ende  niemen  els  drinken  ne  gave. 
Alse  Lanceloet  ontwapent  was, 
Hi  hadde  dorst  ende  vragede  das, 
Waer  sijn  vrouwe  was  die  coninginne. 

370  Si  was  te  hare  camere  inne, 
Antworde  hem  doe  Brissane, 
„Ende  si  slaept  al  nu,  ie  wane." 
Lanceloet  heyschede  den  wijn  doe. 
Die  joncfrouwe,  die  was  geleert  daer  toe, 

375  Scincte  hem  vanden  dranke  daer, 
Alst  hare  bevolen  was.  Hi  was  claer 

Alse  fonteine  in  scine, 

Gevaruwet  gelijc  den  wine. 

Hi  hadde  dorst,  ende  die  vrouwe  beval 

380  Dat  hi  den  nap  uut  dronke  al. 
„Het  sal  u  goet  doen,  sekerlike, 
Grine  dronct  in  langen  desgeiike." 
Hi  nam  den  nap  ende  dranc  so  sere, 
Dat  hine  uutdranc  ende  heyschts  mere. 

385   Men  brochts  hem  meer,  ende  hi  dranc, 
Ende  hi  verwandelde  eer  iet  lanc, 
Ende  hi  vragede  daer  nare 
Waer  sijn  vrouwe  die  coninginne  ware. 
Si  sach  op  hem  ende  wert  geware  das. 

390  Dat  hi  een  deel  verwandelt  was, 
Want  hine  wiste  niet  doe 
Waer  hi  was,  ende  waende  toe 
Hebben  geweest  te  Kameloet. 
Aldus  was  verdoelt  Lanceloet. 

395  Ende  hem  dochte  doe  oppenbaer, 

Dat  hi  doe  sprac  jegen  die  vrouwe  daer, 
Die  met  sire  vrouwen  alden  dach, 
Die  coninginne,  te  sine  plach. 
Brissane  sagene  ende  haer  dochte 

400  Datmenne  wel  bedriegen  mochte. 
Si  seide:  „Here,  na  desen 
Mijn  vrouwe  mach  wel  in  slape  wesen. 
Waeromme  ne  gaedi  tot  hare  niet?" 
Hi  seide:  „Omdat  si  mi  niet  ontbiet, 

405  Sone  willicker  niet  gaen. 

Ontbode  si  mi,  ie  ginger  saen." 
Die  vrouwe  seide  daer  nare: 
„Gi  sulter  sciere  horen  niemare." 
Si  ginc  diere  gelike  daer  binnen 

410  Ocht  si  sprake  der  coninginnen, 

Ende  si  quam  weder  ende  seide:  „Nu 
Gaet,  here,  mijn  vrouwe  ontbiedt  u." 
Hi  ontcleedde  hem  ende  ontscoyde  hem  ter  vart 
Ende  ghinc  thant  te  bedde  wart, 

415  Ende  lach  op  tbedde  bider  joncfrouwen  daer, 
Alse  die  wel  waende  overwaer, 

Dat  sijn  vrouwe  ware,  die  coninginne. 

Ende  si,  die  in  haeren  sinne 

Els  negene  dinc  begerde  dan  si 
420  Den  genen  mochte  hebben  daer  bi, 

Daer  al  ridderscap  bi  verlicht  was, 

Si  was  herde  blide  das 

Ende  ontfingene  blidelike. 

Ende  hi  was  blide  diesgelike, 
425  Dat  hi  blide  te  sine  plach 

Als  hi    bi  sire  vrouwen  lach. 

Dus  waren  te  gadere  gelegen  daer 

Die  beste  ridder,  dat  es  claer, 

Ende  die  scoenste  die  mochte  wesen, 
430  Ende  die  scoenste  joncfrouwe  tote  desen 

Ende  vanden  meesten  geslachten  toe, 

Diemen  iewerinc  hadde  vonden  doe. 

Maer  die  meininge  van  hen  beden 

Waeren  herde  verre  versceden. 
435  Want  sine  doet  om  sine  scoenhede 

Noch  om  lost  van  vleessche  mede, 

Maer  om  vrocht  tontfane, 

Daer  al  tlant  soude  winnen  ane 

Ende  al  tlant  soude  comen  mede 
440  Weder  in  sine  irste  scoenhede, 

Dat  verwildert  ende  verwoest  was  herde 

Biden  droven  slage  van  enen  swerde, 

Alsmen  sal  horen  wale 

In  die  queste  vanden  grale. 
445  Ende  Lanceloet  begarde  hare 

In  andre  maniere,  dats  openbare. 

Want  hine  begaretse  niet 

Om  hare  scoenhede,  diet  wel  besiet, 

Maer  om  dat  hi  waende  das, 
450  Dat  sijn  vrouwe,  die  coninginne,  was. 

Ende  bi  diere  vergaderinge,  sonder  waen, 

Wart  daer  sulke  vrocht  ontfaen. 

Om  dat  suverheit  daer  wert  besmet, 

Was  den  lande  daer  over  geset, 
455  Dat  bi  diere  vrocht  onder  die  liede 

Yele  goets  ende  soetheiden  gesciede 

In  menichgen  lande,  dat  wale 

Verclaert  distorie  van  den  grale, 

Ende  seget  datmen  daer  doe  wan 
460  Galaadde  den  goeden  man, 

Den  besten  riddre,  die  wesen  mochte, 

Ende  die  ten  inde  brochte, 

Nader  historiën  tale, 

Davonturen  van  den  grale, 
465  Die  in  dat  vreselike  sitten  sat 

Vander  tafelronde,  bedi  in  dat 

Ne  sat  noit  ridder  sonder  hi, 

Hine  moeste  sterven  ocht  messcieden  daer  bi. 

Lancelots  danswoede. 
II.  vs.  18136—18611. 

Lancelot  komt  bn'  een  bosch,  aan  welks  ingang  een  kluizenaar  hem 
"waarschuwt,  daar  niemand,  die  er  zich  binnen  waagt,  het  kan  verlaten. 
Zonder  zich  aan  deze  vermaning  te  storen,  trekt  hij  verder,  en  ontwaart 
weldra  eene  vlakte,  waarin  een  prachtige  ivoren  zetel  stond  en  waar  een 
aantal  ridders  en  vrouwen  zich  met  dansen  vermaakten.  Lancelot,  tot 
heden  slechts  bezield  voor  strijd  en  ridderdaden,  wordt  door  dezelfde  dans- 
woede aangetast,  en  mengt  zich  niettegenstaande  de  vermaningen  van 
zijn  schildknaap  onder  de  dansende  menigte. 

Daventure  seget,  als  di  knape  sciet 

Van  Lancelote,  ende  hine  liet 

Inden  dans,  dat  hi  wech  reet 

Ende  haesten  te  ridene  gereet, 
5  Omdat  hi  lange  hadde  gemert. 

Hi  voer  wech  sere  verert 

Ende  drove,  omdat  hem  dochte 

Dat  Lanceloet  daer  wel  bliven  mochte 

Dansende  al  sijn  leven  lanc. 
10  Dar  dansede  Lanceloet  ende  sanc 

Alse  dandre  deden  doe. 

Dat  duerde  toter  vespertij t  toe. 

Ende  alsmen  eten  soude  gaen, 

Quam  ene  joncfrouwe  tot  hem  saen, 
15  Die  hem  seide:  „Here,  ie  segt  u, 

Gri  moet  sitten  in  desen  setel  nu, 

Ende  wi  selen  setten,  des  geloeft, 
Dese  guldine  crone  op  u  hoeft." 
Hi  seide  dat  hi  niet  ene  bone 

20  En  micte  op  eten  no  op  crone, 
Noch  dat  hi  gerde  ander  saken 
Dan  dansen  ende  blide  te  maken. 
—  „Gi  moet  hier  sitten,"  seide  si. 
„Wi  selen  weten  oft  wi  daer  bi 

25  Telivereert  selen  wesen  bi  u. 
Ende  telivererdi  ons  niet  nu, 
So  blijfdi  met  ons  nu  ten  tiden. 
Ende  wi  moten  hier  ontbiden 
Tote  dattie  gene  hier  comen  sal, 

30  Die  ons  loessen  sal  van  al 

Der  sotheit,  daer  wi  nu  in  sijn." 
Hi  s'eide :  „ïïets  wel  die  wille  min. 
Ie  salder  op  sitten  dies  gijt  wilt  also." 
Hi  ginc  opten  setel  sitten  doe, 

35  Ende   si  sette  hem  die  crone  op  thoeft 
Ende  si  seide:  „Here,  des  geloeft, 
Dat  gi  seker  moget  wesen  des, 
Dat   uwes  vader  crone  op  u  hoeft  es." 
Hi  sach  opwerd  ende  hi  sach  vallen 

40  Vanden  torre  neder  met  allen 
Ene  ymage,  di  gemaect  was  rike, 
Rechte  na  eens  conincs  gelike, 
Ende  viel  soe  sere,  dat  si 
Te  sticken  brac;  ende  daer  bi 

45  Falgierde  die  toverie  daer. 

Si  quamen  alle  weder  daer  naer 
In  haren  sin,  daer  si  vor  desen 
Lange  ute  hadden  gewesen. 
Alse  Lanceloet  ward  geware  das, 

50  Dat  op  sijn  hoeft  ene  crone  was, 
Warp  hise  van  sinen  hoefde  neder 
Ende  ginc  vanden  setele  sitten  weder, 
Daar  hi  tien  tiden  niet  sitten  mochte, 
Bi  redenen,  alse  hem  dochte, 

55  Om  dat  teken  was  van  coninge. 
Ridders  ende  vrouwen  gemenelinge 

Eade  joacvrouwen  helsdene  sere 

Ende  daden  hem  feeste  ende  seiden :   „Here, 

Die  ure  dat  gi  hier  comen  sijt 
60  Mote  sijn  gebenedijt. 

Want  gi  hebt  ons  geworpen  daer  mede 

Uter  meester  sothede, 

Daer  enege  liede  in  quamen  noit  ere. 

Ende  wine  waren  ut  comen  nemberinere, 
65  En  haddu  God  niet  gesint  hire." 

Si  leidene  opten  torre  scire, 

Daer  si  deden  comen  knapen, 

Ende  dadene  haestelijc  ontwapen. 

Doe  quam  daer  een  jonc  ridder  vort 
70  Ende  sprac  tot  Lancelote  dese  wort: 

„Ie  seide  dat  in  allen  maniren 

Dese  toverie  niet  soude  falgfren, 

Yor  dat  gi  quaemt  te  deser  stede. 

Ende  hets  wel  geproefde  dinc  mede, 
75  Dat  gi  een  di  beste  riddere  sijt, 

Die  nu  in  die  werelt  es  te  derre  tij t, 

Ende  die  alre  scoenste  man. 

Ende  u  sijn  sculdech  te  minnen  vort  an 

Die  gene  die  hier  binnen  sijn,  here; 
80  Want  sine  waren  nembermere 

Teliverert  sonder  bi  u." 

Lanceloet  sprac:   „Here,  seg  mi  nu, 

Waerbi  dese  aventure  gevel. 

Want  alle  die  gene,  weetmen  wel, 
85  Die  in  desen  dans  quamen,  dat  si 

Haren  sin  verloren  daer  bi 

Ende  al  hare  bedachtecheden 

Ende  van  henen  niet  mochte  sceden." 

—  „Here,  dat  sal  ie  u  seggen  wel," 
90  Sprac  die  gode  man:  „het  gevel 

Alse  die  coninc  Artur  dede  feeste 

Yan  sinen  huwelike,  dattie  meeste 

Van  sinen  lande  ende  sine  barone 

Quamen  om  hem  manscap  te  done. 
95  Ende  na  dattie  bruilocht  was  leden, 

U  vader  quam  dor  dit  foreest  gereden. 

Daer  vant  hi  ses  joncfrouwen  doe, 

Die  dancsten  ende  songen  toe 

Yander    coninginne  Jeneveren   neuwen  sanc, 
100  Die  neuwe  gemaect  was  onlanc. 

In  die  middelt  van  den  dansse  stont 

Een  setel,  daer  op  sat  tier  stont 

Die  scoenste  joncfrouwe  bi  gelike, 

Die  mochte  sijn  in  ertrike. 
105  Conincs  dochter  soe  was  si, 

Ende  coninginne  daer  bi. 

Die   coninc  Ban  was  doe  een  out  man, 

In  sijn  geselscap  was  nochtan 

Engeen  so  heblijc  ridder  als  hi. 
110  Ende  hi  bleef  houdende  daer  bi, 

Ende  besach  den  dans  tien  tiden. 

Ende  daer  hilt  bi  sire  siden 

Een  sijn  neve,  en  clerc  wel  geraect, 

Ende  van  leden  wel  gemaect, 
115  Wel  hebbende  ende  edel  man, 

Ende  wel  singende;  nochtan 

En  haddi  noit  gemint  bi  minnen, 

Ende  was  man,  die  in  allen  sinnen 

Meest  conste  nigromantiën 
120  Ende  alle  manire  van  toveriën. 

Die  coninc  besach  die  joncfrouwen  wel, 

Die  daer  dansten  ende  maecten  spel. 

Die  clerc  was  een  jonc  man, 

Ende  sach  sere  der  joncfrouwen  an, 
125  Die   opten   setel  sat,  ende  hem  dochte, 

Dat  hi  sijn  geluc  wel  prisen  mochte, 

Die  joie  mochte  hebben  met  hare. 

Ende  hi  seide  vord  daer  nare, 

Hine  gecrege  joie  nembermere, 
130  Hine  hadde  hare  minne  ere 

Maer  hine  wiste  wie  oft  hoe 

Hire  wel  mochte  coï  ien  toe. 

Alse  die  coninc  lange  hadde  gesien 

Genen  dans,  hi  seide  nadien  : 
135  „Het  stonde  wel,  bi  mire  trouwe, 

In  desen  dans,  dat  elke  joncfrouwe 

Enen  riddere  hadde  an  die  hant." 

Ende  hi  dede  beten  te  hant 

Ses  ridders  vanden  sinen  ter  stede, 
140  Ende  deetse  anden  dans  gaen  mede. 

Dus  hadde  elke  joncfrouwe  daer 

Enen  riddere  al  oppenbaer. 

Ende  als  die  joncfrouwe,  die  in  den  setel  sat, 

Dat  geselscap  sach,  si  seide  nadat, 
145  Datter  goder  tij t  geboren  ware 

Die  altoes  hebben  mochte  daer  nare 

Alsulc  geselscap,  dans  ende  spel. 

Di  clerc  verstont  haer  tale  wel 

Ende  seide:   „Wildi,  joncfrouwe, 
150  Gi  selet  al  hebben,  bi  mire  trouwe, 

Enen  scoenren  dans  dan  dese  es, 

In  suiker  maniren,  des  sijt  gewes, 

Dattie  dans  soude  tallen  uren 

Alst  scone  weder  ware  geduren, 
155  Somer  ende  winter  der  bi." 

„En  trouwen,  dat  woudic",  seitsi. 

„Ende   ie  soude  doen  dat  willen  soude 

Die  gene,  diere  toe  hulpen  woude, 

Bedie  mi  donct  dat  gelijc  desen 
160  En  mochte  engene  dinc  wesen." 

Hi  seide:  „Wildi  geloven  dat  gi 

El  niemanne  minnen  sult  dan  mi 

Binnen  minen  live,  lude  oft  stille, 

Ie  sal  hier  af  doen  uwen  wille. 
165  Ie  sal  u  seggen  hoet  sal  sijn  nu  : 

Die  gene  die  gi  hier  siet,  seggic  u, 

Salie  doen  dansen  als  gi  siet 

Al  haer  leven,  ende  selen  niet 

Modere  werden  van  dansene  embertoe. 
170  Ende  si  selen  dansen  alsoe 

Den  winter  ende  den  somer  al, 

Alst  scone  weder  wesen  sal. 

Ende  en  sal  hen  in  haren  moet 

Niet  meer  vernoien  dant  nu  doet. 
175  Ende  alle  die  comen  selen  daer  binnen, 

Opdat  si  gemint  hebben  of  minnen, 

Selen  met  hen  bliven  also  scire, 
Ende  dansen  in  suiker  manire, 
Ende  niet  pensen  om  ander  saken 

180  Dan  om  dansen  ende  feeste  maken. 
Ende  dit  sal  geduren,  sonder  sage, 
Toten  avonde  alle  dage. 
Ende  dan  selen  si  in  genen  torre  gaen 
Om  eten  ende  om  resten,  sonder  waen, 

185  Ende  liegen  alle  nachte  daer  binnen. 
Maer  engene  liede,  sonder  di  minnen 
Oft  gemint  hebben  ongelogen, 
Selen  niet  met  hen  bliven  mogen; 
Want  onder  liede  die  joie  driven 

190  En  mogen  gene  liede  bliven 

Sine  hebben  joie;  ende  nieman  mach 
Grote  joie  hebben  heden  den  dach, 
Hine  hebbe  gemint  of  hine  minne. 
Ende  den  dans,  daer  si  sijn  inne, 

195  Sal  geduren  tonsen  liven 

Ende  sal  niet  faelgiren  no  bliven 
Yor  die  tij t  datter  toe  comen  sal 
Die  beste  riddere  vander  werelt  al 
Ende  die  scoenste  ;  tot  dien  dage 

200  Sal  die  dans  falgiren,  sonder  sage, 
In  suiker  maniren  dat  hi  begint. 
Bedie  ie  wille  dat  gijt  kint, 
Die  dans  sal  beginnen  bi  u, 
Die  de  scoenste  joncfrouwe  sijt  nu 

205  Van  ertrike,  dat  donket  mi. 
Ende  hi  sal  falgiren  daer  bi, 
Alse  die  scoenste  riddere  vander  werelt  al 
Hier  binnen  sal  comen  ;  ende  hi  sal 
Aldus  bi  setfenheit  begin  ontfaen 

210  Ende  bi  scoenheit  sal  hi  tegaen." 
Alse  die  joncfrouwe  dat  verstout, 
Si  hilt  vor  logene  tier  stont, 
Ende  waende  in  allen  maniren, 
Dat  hi  daer  af  soude  falgiren  ; 

215  Ende  geloefde  hem  omt  gone 
Algader  sinen  wille  te  doene. 

Die  anden  dans  waren  gegaen 
Bi  sire  toveriën  alsoe, 

220  Dat   si  danen  niet  wouden  sceden  doe. 
Entie  joncfrouwen,  sekerlike, 
Berecti  dies  gelike. 

Als    die    coninc  Ban  werd  geware  das, 
Dat  hen  dansen  soe  in  ernst  was, 

225  Hi  seide  dat  hi,  alse  hem  dochte, 
Sijn  crone  bat  niet  bestaden  mochte 
Dan  te  gevene  doe,  sekerlike, 
Den  besten  ridder  van  ertrike ; 
Ende  lietse  hier  tsinen  behoef  alsoe. 

230  Die  coninc  Ban  voer  wech  doe, 

Ende  die  clerc  bleef  metter  joncfrouwen 
Blide  ende  ontladen  van  allen  rouwen, 
Ende  hadde  al  sinen  wille  daer  of, 
Alsi  hem  hadde  gedaen  gelof. 

235  Die  vanden  lande  quamen  besien 
Dit  wonder,  alsi  horden  van  dien. 
Doe  quamen  sulke  vanden  lieden, 
Die  van  henen  nine  scieden, 
Soe  dat  icker  op  enen  dach 

240  Wel  hondert  ende  viftech  sach. 
Die  dans  gedurde  daer  naer 
In  deser  maniren  wel  veertien  jaer, 
So  datter  joncfrouwen  vernoide  dat, 
Ende  si  haren  live  bat, 

245  Dat  hi  die  toverie  brake. 

Hi  sprac :  „In  mach  in  gere  sake 
Vor  die  tij t  comt,  dire  geset  es  toe." 
—  „Ie  bidde  u  dan,"  seit  si  doe, 
,,Dat  gi  ons  maect  enich  ander  spel, 

250  Daer  wi  ons  mogen  alsoe  wel 

Alse  met  dansene  mergen  mettien, 
Ende  sulc,  dat  alle  diet  sien, 
Te  wondere  ilaer  op  mogen  scouwen." 
Hi  gaf  antwerde  der  joncfrouwen  : 

255  Na  dien  dat  sijs  bat,  hi  sout  doen  wel. 
Doe  maecti  een  rike  scaecspel, 

Van  goude,  van  selvere  gemaect, 
Dat  noit  minsce  soe  wel  geraect 
En  maecte  van  enegen  stene. 

260  Datmen  scaecbert  hiet   int  gemene, 
Dat  was  wel  dusent  marct  werd. 
Ende  als  hi  van  beiden  was  bewerd, 
Hi  bracht  der  joncfrouwen  na  dien 
Ende  bat  dat  sijt  soude  besien. 

265  Ende  si  waren  alsoe  geset, 

Alsmen  daer  soude  spelen  met. 
Ende  seide  hare  dat  si  name 
Die  side,  di  haer  best  bequame; 
Want  si  moester  spelen  mede. 

270  Die  joncfrouwe  seide  tier  stede: 
„Jegen  wien  daer  spelen  nu? 
En  sal  niet  wesen  jegen  u, 
Want  gine  connes  niet  jegen  mi." 
—  „Speelt  beste  dat  gi  cont,"  sprac  hi, 

275  „Want  gine  sult  dit  spel 

Nembermeer  connen  spelen  soe  wel 
Gine  sult  inden  hoec  sijn  gemat." 
Tirst  dat  si  verstont  dat, 
Si  trac  ene  vinde  vort  alse  houde 

280  Om  te  wetene  wat  wesen  soude. 
Dar  spranc  ene  vinde  vor  thant, 
Datter  nieman  toe  ne  dede  hant. 
Ende  alsi  des  wart  geware, 
Dat  tspel  spelde  jegen  hare 

285  Sonder  ander  helpe,  si  pijnde  sere 
Subtilike  te  speelne  vort  mere, 
Alse  die  gerne  weten  wonde 
Wat  inden  daer  af  comen  soude, 
Want  si  conste  alsoe  vele 

290  Ende  meer  dan  ieman  vandien  spele. 
Mar  sine  conste  soe  wel  niet  dat 
Sine  was  in  dien  hoec  gemat. 
Ende  alsijt  hadde  besien  wel, 
Si  seide  dat  wel  gemaect  was  tspel. 

295  Ende  si  vragede  oft  alle, 

Dire  comen  souden  bi  gevalle, 

Verwijs.  I. 

Derre  gelijck  gemat  souden  wesen. 

Die  clerc  antwerde  te  desen: 

„Neent  niet,  bedie  hir  comen  sal 
300  Een  riddere  gratieus  boven  al 

Ende  begeert  ende  gemint,  die  soe  vele 

Connen  sal  van  scaecspele 

Ende  van  andren  spele,  dat  sine  gelike 

Niet  en  sal  sijn  in  eertrike 
305  Van  subtijlheden;  ende  bi  desen 

Sal  dit  spel  ende  ander  gemat  wesen, 

Dire  mede  spelen  gemene, 

Sonder  die  riddere  allene. 

Ende  die  macht  van  desen  sal 
310  Geduren  des  ridders  leven  al, 

Ende  te  sire  doet,  in  alre  manieren, 

Salt  bi  hem  selven  falgieren." 

Aldus  brochte  die  clerc  dien  dans  vort, 

Alse  gi  hebt  gesien  ende  gehort, 
315  Ende  hi  sal  bider  comste  van  u 

Inde  nemen,  des  hopic  nu. 

Ende  alse  si  hare  lange  ende  vele 

Gemercht  hadde  mettien  scaecspele, 

Starft  si  ende  die  clerc  mede, 
320  Ende  dandre  bleven  teser  stede, 

Darsi  nembermeer  ute  ne  waren  comen, 

Mar  dat  gi  hen  quamt  hir  te  vromen, 

Darsi  sijn  verloest  mede 

Yan  harre  groter  sothede. 
325  Ende  ne  haddi  niet  meer  goets  gedaen 

Binnen  uwen  live,  sonder  waen, 

Soe  soude  u  in  alre  wisen 

Bi  rechte  al  die  werelt  prisen 

Bi  dire  eren,  die  wi  u  sien  gescien." 
330  Lanceloet  seide:  „Nu  motie  sien 

Die  aventure  vanden  scaecspele, 

Dar  gi  af  sprect  soe  vele." 

Men  bracht  hem,  ende  hi  besacht  wel, 

Dat  scakier  ende  dat  scaecspel, 
335  Bedie  si  waren  sere  rike 

Ende  gewracht  subtillike. 

Ende  hi  sette  te  poente  bede 

Die  guldine  ende  die  selverine  mede, 

Alsi  te  rechte  souden  wesen. 
340  Ende  hi  trac  vorwart  na  desen 

Int  begin  die  selverine  vinne, 

Die  bider  coninginnen  stont,  met  sinne. 

Ende  alsi  getrect  hadde  alsoe, 

Die  vinde  an  dander  side  quam  vort  doe. 
345  Ende  te  met  dat  hi  vort  trac  sijn  spel, 

Sach  hi  dander  spel  spelen  alsoe  wel. 

Alsi  hadde  gespeelt  met  vinnen, 

Ginc  hi  met  ridders  beginnen 

Sijn  spel  ende  met  rocken  toe, 
350  Ende  speelde  soe  lange  doe, 

Dat  hi  met  ere  vinden  tien  tide 

Dat  spel  matte  in  dander  side. 

Die  gene  die  dat  hadden  gesien, 

Hadden  groet  wonder  van  dien 
355  Ende  seiden:  „Met  rechte  es  uwe  dat  spel, 

Want  gi  hebbet  gewonnen  wel, 

Ende  wet  wel  waerlike  dat, 

Nadien  dat  gi  niet  en  sijt  mat 

Met  wapinen  [mere]  dan  mettien  scake, 
360  Dat  es  u  ene  sekere  sake.'* 

Hi  antwerde  dat  hi  das 

Utermaten  blide  doe  was. 

Doe  begonste  minste  ende  meeste 

Dar  binnen  spelen  ende  maken  feeste, 
365  Dat  si  bi  Lancelote  doe 

Waren  delivereert  alsoe. 

Dien  nacht  was  hi  wel  ontfaen. 

Sander  dages  alsi  op  was  gestaen 

Ende  gewapent,  doe  bat  hi  des 
370  Enen  riddere  vanden  lande  van  Logres 

Ombe  ene  boetscap  te  done, 

Dies  herde  blide  was  die  gone. 

Hi  bat  hem  dat  hi  soude  varen 

Te  Camelot  !)  al  sonder  sparen, 
375  Ende  hi  den  coninc  ende  die  coninginne 

Van  sinen  talven  grote  met  sinue, 


l)    hs.  Cramelot 

6 


84 

„Ende  der  coninginnen  segget  dar  care, 
Datic  dat  scaecspel  sinde  hare. 
Ende  teelt  hare  dat  iet  wan, 

380  Entie  maniere  dire  leget  an." 

Hi  seide  dat  hijt  gerne  doen  soude, 
Ende  hi  porde  alsoe  houde 
Ende  reet  soe  verre,  dat  hi  quam 
Te  Kameloet,  dar  hi  vernam 

385  Die  loetsen  gerecht  tier  wile, 
Die  waren  lanc  ene  halve  mile, 
Dar  die  tornoy  soude  wesen. 
Hi  vor  in  die  stat  na  desen, 
Ende  vant  den  coninc  te  rade 

390  Wat  men  best  mettien  tornoie  dade, 
Dar  alle  die  hoge  liden  gemeinlike 
Selen  comen  van  ertrike. 
Die  coninginne  sat  bi  siere  side 
Rikelike  gepareert  tien  tide. 

395  Die  riddere  groette  tien  beginne 
Den  coninc  entie  coninginne 
Yan  Lanceloets  halven.  Mettien  worde 
Spranc  op  die  coninc,  alse  hijt  horde, 
Ende  helsdene  sonder  sparen. 

400  Soe  blide  was  hi  vander  niemaren, 

Ende  vragede  hoet  met  Lancelote  stoet. 
Hi  seide:  „Ie  hope  dat  hi  wel  doet, 
Want  hets  leden  onlange  stont 
Dat  icken  sach  gans  ende  gesont". 

405  Doe  brachti  vort  dat  scaecspel 
In  een  ziden  forel  berecht  wel, 
Ende  hi  seide:  „Vrowe,  mijn  here 
Lanceloet  hi  groet  u  sere 
Ende  sint  u  dit  scaec  bi  mi 

410  Op  selke  vorwarde,  dat  gi 
Noit  en  sacht  des  gelike, 
Gi  mocht  wel  gesien  hebben  also  rike." 
Die  coninginne  was  sere  blide 
Ende  dede  vort  bringen  tien  tide 

415  Dat  scaecspel,  datsi  woude  besien. 
Die  coninc  sater  toe  mettien 

Entie  baroene  alsoe  wel, 

Ombe  te  besiene  dat  scaecspel. 

Doe  seiden  si  gemeinlike, 
420  Sine  sagen  noit  geen  soe  rike. 

Die  riddere  sette  dat  spel  na  desen 

Alst  bi  rechte  soude  wesen, 

Alse  oft  menre  mede  spelen  woude. 

Hi  sprac  ten  coninc  alsoe  houde: 
425  „Here,  kiest  hir  binnen  wijf  oft  man, 

Die  gi  wilt,  die  best  3pelen  can, 

Hi  sal  in  den  hoec  wesen 

Gemat,  sijt  seker  van  desen." 

—  „Ie  sal  selve  spelen/'  sprac  die  coninc. 
430  Alse  die  baroene  horden  die  dinc, 

Si  seiden:  ,,Gine  selt,  here. 

Laet  mire  vrowen  spelen  ere, 

Dire  meer  af  can,  dat  wi  wel  kinnen, 

Dan  alle  die  sijn  hir  binnen." 
435  Die  coninc  dede  die  coninginne 

Spelen,  die  met  al  haren  sinne 

Hare  sette  te  speelne  wel. 

Ende  alsi  sagen  dat  scaecspel 

Jegen  die  coninginne  spelen  alsoe 
440  Bi  hem  selven,  hen  wonders  doe. 

Si  hildent  over  toverneye  saen, 

Ende  alsoe  waest,  sonder  waen. 

Die  coninginne  pijnde  sere 

Ombe  wel    te  speelne  in  allen  kere, 
445  Want  vele  hoger  lude  sach  opt  spel; 

Mar  sine  const  gespelen  niet  soe  wel 

Sine  was  in  dende  inden  hoec  mat. 

Si  logen  in  die  zale  om  dat. 

Die  coninc  sceernde  oec  op  hare. 
450  Si  vragede  den  riddere  dar  nare, 

Oft  Lanceloet  lettel  ofte  vele 

Grespelt  hadde  mettien  spele. 

Hi  antwerde:  „Ja  hi,  vrouwe." 

—  „Nu  segt  mi  bi  uwer  trouwe, 

455  Was  hi    gemat  ?"  —  „Neen  hi,  dat  wet  wel,' 
Sprac  die  riddere,  „want  hi  wan  tspel." 

—    „Wat  soudic  seggen,"   sprac  die  coninc, 

„Van  Lancelote?  In  alre  dinc 

Men  vint  in  al  eertrike 
460  Van  prouechen  sijn  gelike. 

Van    ridderscape  noch  van  scoenheden 

Nes  sijns  gelike  in  gere  steden." 

Die  coninc  seide:  „Bi  mire  trouwe, 

Lanceloet  heeft  u,  vrouwe, 
465  Ene  scone  gichte  gegeven  nu. 

Danckes  hem,  dat  radic  u, 

Want  noit  riddere  ere  vrouwen  ne  gaf 

Scoenre  gichte,  sijt  seker  dar  af." 

Die  coninc  dede  geven  daer  naer 
470  Den  riddere,  die  dat  present  brachte  daer, 

Goede  wapine  ende  een  goet  part 

Ende  ander  dinc,  dat  vele  goeds  was  wart. 

Die  coninginne  in  dander  side, 

Die  vanden  presente  was  blide, 
475  Dedem  soe  vele  geven, 

Dat  hijs  te  bat  hadde  al  sijn  leven. 

Lancelots    gesprek    MET    G INE V RA- 
IL vs.  21340—21458. 

Het  geviel  op  dien  selven  dach, 
Daer  die  coninginne  ten  vensteren  lach. 
Dat  Lanceloet  bi  hare  was  ende  nieman  mee 
Ne  ware  soe  na  dan  si  twee, 

5  Die  hare  tale  mochte  verstaen. 
Die  coninginne  seide  tote  hem  saen  : 
„Ay  Lancelote,  verstondi  iet  die  wort, 
Die  Walewein  heden  brachte  vort, 
Daer  gi  hem  horet  vertellen 

10  Daventure  vander  woester  capellen, 
Die  hi  seide  dat  geen  man   ne   brochte 
Te  hoefde,  noch  dar  toe  en  dochte, 
Eert  Gode  alsoe  bequame, 
Dat  dongevallege  riddere  daer  quame, 

15  Die  bider  keytivechede 

Van  siere  vulre  onsuverhede 

Hadde  verloren  bi  dien  dingen, 

Dat  hi  niet  ne  mochte  te  hoefde  bringen 

Die  avonturen  vanden  grale, 
20  Ende  seide  vort  in  sine  tale 

Vanden  selven  riddere  mede, 

Datmen  hiet  tere  ander  stede 

Der  drover  coninginnen  sone. 

Wettie  iet  wie  es  die  gone?" 
25  —  „Nenic,  vrouwe,"  antwerde  hi. 

Si  seide:  „Lanceloet,  dat  sidi. 

Hets  mi  leet  dat  gi  bi  dien  eesche 

Ende  bider  hitten  van  uwen  vleesche 

Faelgieren  moet  van  dien  dingen, 
30  Dat  gise  te  hoefde  nine  moget  bringen, 

Dar  alle  eertsce  vromechede 

Sal  moten  sijn  gepijnt  mede. 

Nu  mogedi  seggen  wel  dat  gi 

Mine  minne  dire  hebt  gecocht  daer  bi, 
35  Dat  gi  hebt  verloren  dar  binnen, 

Dat  gi  meer  en  selt  mogen  gewinnen. 

Ende  weet  wel,  dat  ie  niet  min 

Des  drover  ben  in  minen  sin 

Dan  gi  sijt,   maer  mere; 
40  Bedie  hets  grote  scade,  here, 

Na  dien  dat  u  God  hadde  gemaeet 

Best  ende  scoenst  ende  best  geraect, 

Ende  gratieus  boven  alle  man, 

Ende  hi  hadde  u  gegeven  nochtan 
45  Selc  gelue,  dat  gi  sout  hebben  wale 

Gesien  dat  wonder  vanden  grale. 

Nu  hebdi  verloren  dese  dinge 

Bi  onser  beider  vergaderinge. 

Ons  ware  beter  datic  hir  voren 
50  Noit  en  ware  worden  geboren, 

Dan  aldus  vele  gods  bleven  si 

Te  done,  alst  nu  es  bi  mi." 

Hi  seide:  „Vrowe,  gi  messegget  nu. 

Ie  ne  ware  niet  comen,  seggic  u, 
55  Te  also  groter  hoecheden 

Alsic  ben  opten  dach  van  heden, 

Dat  mi  al  bi  u  es  gesciet. 

Ie  en  hadde  bi  mi  selven  therte  niet 

Int  begin  van  mire  wandelinge 
60  Te  begripene  also  hoge  dinge, 

Dar  andre  liede  niet  ombe  wachten 

Bi  fauten  van  haren  machten. 

Mar  dat  gi  ende  uwe  grote  scoenhede 

Mi  bracht  in  soe  groete  fierhede, 
65  Datic  gene  aventure  en  vant, 

Ie  en  brachse  te  hovede  te  hant. 

Ie  was  al  seker,  en  haddict  niet 

Te  hoefde  bracht,  wats  ware  gesciet, 

Bi  vromecheiden,  ie  ne  ware 
70  Nembermeer  te  u  comen  dar  nare. 

Ende  ie  moeste  ember,"  sprac  Lanceloet, 

„Tote  u  comen  ofte  bliven  doet, 

Ende  dit  was  die  sake,  die  dede 

Meest  wassen  mine  vromechede.3' 
75  Si  seide:   „En  rout  mi  niet,  here, 

Dat  gi  mi  mint  dus  sere, 

Nadien  dat  gire  sijt  comen  bi 

Te  alsoe  groter  werdecheiden  alse  gi  segt  mi. 

Ende  mi  es  leet  dat  gi  hier  voren 
80  Te  volbringene  hebt  verloren 

Die  aventuren  vanden  grale, 

Dar  ombe  gesticht  was,  weetmen  wale, 

Dat  geselscap  vander  tafelronden." 

Lanceloet  seide  te  dien  stonden : 
85  „Vrowe,  gi  segt  groet  wonder  nu. 

Ie  en  ware  niet  comen,  seggic  u, 

Ne  haddi  geweest,  dar  toe 

Dat  ie  comen  ben,  verstaet  hoe: 

Ie  was  arm  in  minen  iersten  spronc, 
90  Ende  buten  minen  lande  ende  jonc. 

Ie  en  hadde  niet  dese  dingen, 

Sonder  vromecheit  te  hoefde  mogen  briDgen, 

Dar  gi  af  sprect,  al  sonder  waen ; 

Ende  ie  en  hadder  niet  toe  gedaen, 
95  Ne  haddic  niet  soe  wel  met  u  gewesen." 

Si  vrachde  hem  na  desen 

Ombe  Morgueine,  die  suster  was 
Des  conincs  Artur,  alsmen  las, 
Dine  hadde  gedreget  soe. 

100  Hi  telde  hare  al  doe, 

Dies  si  sere  tongemake  was  ; 
Want  si  was  wel  seker  das, 
Dat  sine  haette  lude  no  stille 
Anders  dan  ombe  haren  wille. 

105  Si  seide:  „Here,  ie  radu  wel 

Dat  gi  u   wacht,  want  si  es  herde  fel. 
Si  can  soe  vele  duveliën, 
Si  soude  met  harre  toveriën 
Onneren  wel  dapperlike 

110  Den  besten  man  van  ertrike. 
Ie  en  weet  wat  anders  raden  u, 
Dan  gi  nemt  dit  vingerlin  nu, 
Ende  gijt  an  uwen  vinger  draget, 
Want  het  toverie  verjaget, 

115  Ende  doetse  kinnen  al  bloet, 
Want  gi  hebbes  groten  noet." 
Hi  nam  dat  vingerlijn  van  hare 
Ende  deet  an  sinen  vinger  daer  nare. 

Galaad  wint  het  Graal. 

III.  vs.  10033—10824. 

Galaad,  Lancelots  zoon  bij  Pelles'  dochter,  wordt  op  tienjarigen  leeftijd 
naar  een  klooster  gezonden,  waar  hij  vijfjaren  verblijft,  en  gaat  daarop 
naar  Arthurs  hof  om  tot  ridder  te  worden  geslagen.  Daar  gekomen, 
neemt  hij  plaats  in  den  gevreesden  zetel  aan  de  Ronde  Tafel,  waarboven 
eensklaps  een  opschrift  met  zijn  naam  te  lezen  staat,  en  waarbij  meer 
andere  wonderen  voorvallen.  Galaad  ontvangt  een  wonderdadig  schild  en 
het  zwaard  van  David  en  zoowel  hij  als  vele  andere  ridders  gaan  uit  op 
de  queste  van  het  Graal.  De  meesten,  dewijl  zij  met  zonden  besmet  zijn, 
vinden  geene  avonturen;  slechts  Bohort,  Perchevaal  en  Galaad  hebben 
allerlei  ontmoetingen,  en  treffen  elkander  eindelijk  na  jaren  lang  omdolen 
te  Corbenyc  weder  aan. 

Hoe  Galaat  den  coninc  Mordran  vertroeste  ende  die 
tomme  brac,  ende  Perchevale  ende  Bohorde  vant,  ende 
hoe  si  dat  Grael  vonden» 

Daventure  seget  hier  ter  steden: 
Alse  Galaat  was  gesceden 
Van  Lancelote,  dat  hi  daer  nare 
Reet  menigen  dach  harentare, 
5  Daerne  leitde  die  aventure, 
Soe  dat  hi  quam  tere  ure 
In  die  abdie  daer  Mordram  in  was, 
Die  coninc,  daermen  hier  vore  af  las. 
Ende  alsi  verstont  die  niemare, 

10  Dattie  coninc  Mordran  ontbeit  daer  nare 
Tote  dattie  goede  riddere  soude 
Daer  comen,  hi  pensde  also  houde, 
Dat  hi  tot  hem  soude  gaen. 
Des  ander  dages  alsi  op  was  gestaen 

15  Ende  messe  gehort,  hi  ginc  te  hant 
Daer  hi  den  coninc  Mordramme  vant. 
Ende  alse  die  coninc,  die  daer  lach, 
Hem  biden  wille  van  Gode  sach, 
Die  coninc,  die  lange  daer  te  voren 

20  Sine  siene  hadde  verloren, 

Ende  sine  macht  van  sinen  leden, 
Rechte  hem  op  daer  ter  steden, 
Als  hem  Galaat  naken  began. 
Ende  hi  sprac  hem  aldu3  an : 

25  „Warechtech  riddere  ende  seriant 
Ons  heren,  alst  es  wel  becant, 
Wies  comste  ie  hier  ter  steden 
Soe  lange  hebbe  nu  ontbeden, 
Nem  mi  in  dine  arme  sonder  vorst 

30  Ende  late  mi  resten  op  dine  borst, 
Dat  ie  in  dine  arme  bede 
Van  desen  armen  live  scede. 
Du  best  so  suver  ende  maget 
Boven  al  dat  wapine  draget, 

35  Alse  der  lylien  blome,  daer  bi 
Magedom  es  betekent,  bedi 
Si  wittere  es  dan  andere  blomen, 
Ende  meer  dogeden  daer  of  comen." 
Ende  alse  Galaat  dat  horde, 

40  Hi  ginc  sitten  metten  worde 

Ten  bedde  daer  lach  die  coninc, 
Dien  hi  binnen  sinen  armen  bevinc, 
Ende  hiltene  vor  hem,  om  dat  dan 
Hem  resten  sonde  die  goede  man. 

45  Ende  als  Mordran  die  coninc  sach, 
Dat  hi  in  Galaats  arme  lach, 
Hi  seide :  „lo  ben  te  minen  wille  sere, 
Nu  biddic  Gode  onsen  here 
Dat  hi  u  geselscap  doe". 

50  Die  ziele  sciet  vanden  lichame  soe. 
Alse  die  liede  dat  hadden  verstaen, 
Si  quamen  daertoe  alsoe  saen 
Ende  vanden  genesen  sine  wonden, 
Die  hi  gedragen  hadde  lange  stonden, 

55  Dat  hen  groet  wonder  dochte  wesen. 
Ende  si  grovene  na  desen. 

Ende  Galaat  voer  wech  ende  quam 
Int  vresselike  foreest,  ende  vernam 
Die  fonteine,  die  te  wallen  plach, 

60  Daermen  hier  yore  af  lesen  mach. 
Ende  als  hire  in  stac  sine  hant, 
Verginc  die  hitten  altehant, 
Ende  was  nember  heet  vortmere. 
Dat  was  bedie,  dat  in  dien  here 

65  Noit  ne  was  teneger  uren 
Enege  hitten  van  luxuren. 
Ende  menne  heitse  vortane  niet 
Lanceloets  fonteine,  mar  si  hiet 
Galaats  fonteine  vord  ane. 

70  Ende  hi  sciet  doe  van  dane 

Ende  quam  in  ene  abdie  int  lant 
Yan  Logers,  daer  hi  doe  vant 
Die  tombe,  die  bernde  soe  sere, 
Daer  Lanceloet  hadde  gesijn  ere. 

75  Ende  alse  Galaat  daer  binnen  quam, 
Ende  hi  dat  hol  daer  vernam, 
Ende  die  tomme,  die  bernede  soe, 
Hi  bat  daer  enen  broder  doe, 
Dat  hi  hem  seide  wat  dat  ware. 

80  Die  broder  seide  hem  daer  nare: 

„Hets  ene  wonderlike  aventure, 
Die  nembermer  te  gere  ure 
Geen  man  te  hoefde  bringen  sal, 
Sonder  die  in  ridderscap  sal  liden  al 
85  Die  ridders  vander  tafelronde." 
Galaat  seide  te  diere  stonde: 
„Ie  bidde  u  op  grote  minne, 
Dat  gi  mi  wilt  leiden  daer  inne, 
Dat  ie  moge  comen  daer  toe." 
90  Entie  broder  leide  hem  daer  doe. 
Alser  Galaat  toe  comen  soude, 
Vier  ende  vlamme  verginc  also  houde 
Vander  tommen,  dat  si  nemmere 
En  bernede  alsi  dede  ere. 
95  Ende  hi  hief  op  die  tomme  te  hant, 
Daer  hi  enen  doden  lichame  vant. 
Ende  alse  die  hitten  was  vergaen, 
Hordi  ene  stemme  secgen  saen : 
„Galaat,  gi  sijt  sculdech  sere 

100  Gode  te  dankene,  onsen  here, 
Die  u  sulke  gratie  heft  gegeven, 
Dat  gi  om  u  goede  leven 
Zielen  moget  trecken  uter  hellen, 
Daer  si  jamberlike  in  quellen, 

105  Ende  senden  daer  ute  in  hemelrike, 
Daer  te  blivene  ewelike; 
Bedie  ie  ben  Simon,  die  was 
Van  uwen  geslechte,  sijt  seker  das, 
Daermen  hier  te  voren  af  las. 

110  Ende  oec  hebbic,  wet  wel  das, 
In  dese  hitten  gesijn  vorwaer 
Driehondert  ende  vier  ende  vijftien  jaer, 
Om  tongeldene  ene  sonde, 
Die  ie  dede  tere  stonde 

115  Ane  Joseppe,  diemen  wilen  hiet 
Van  Aromathiën.  En  waerdi  niet, 
Ie  ware  verdoemt  ewelike. 
Maer  die  here  van  hemelrike 
Hevet   mi  versien  bi  sire  genadechede. 

120  Ende  om  die  grote  oetmodechede, 

Die  in  u  es,  so  heeft  hi  mi  nu 

Allene  om  die  comste  van  u,  « 

Verloest  ut  mire  groter  noet, 

Ende  geset  in  bliscepen  groet". 
125  Den  genen,  daer  dit  gedaen  was, 

Hadde  herde  groot  wonder  das; 

Want  daer  noch  eire  onder  liede 

Noit  so  groet  wonder  gesciede. 

Hi  dede  den  lichame  daer  naer 
130  Delven  anden  meesten  outaer, 

Als  men  sculdech  te  doene  was. 

Si  waren  blide  alle  das 

Ende  festeerdene  doe  herde  sere, 

Ende  daden  hem  grote  ere, 
135  Ende  si  vrachden  hem  wie  hi  ware. 

Ende  hi  seide  hen  daer  af  dware. 

Des  ander  dages  nam  hi  orlof 

Na  messe  ende  ruemde  thof. 

Ende  hi  reet  nu  hier  nu  daer 
140  In  dire  maniren  wel  vijf  jaer, 

Eer  hi  quam,  daer  ie  eer  sprac  of, 

In  des  gemangirts  conincs  hof. 

Perchevael  hilt  hem  oec  tier  ure 

Geselscap  al  die  vif  jaer  dure. 
145  Si  brachten  die  aventuren,  die  waren 

Binnen  Logers,  in  vif  jaren 

Te  hoefde,  so  datter  na  die  saken 

Lettel  te  bringene  achter  gebraken. 

Ende  siue  worden  noit  te  genen  stonden, 
150  Hoe  vele  liede  dat  si  vonden 

Jegen  hen,  in  engere  maniren 

Datmense  mochte  iet  scoffiren. 

Op  enen  dach  quamen  si  gereden 

Uten  foreeste  tere  steden 
155  Ende  gemoetten  Bohorde  daernaer, 

Die  allene  quam.  gereden  daer. 

Si  waren  blide  onder  hen  drien, 

Alse  elc  anderen  hadde  gesien. 

Si  groettene  beide  na  desen 
160  Ende  vrachden  hem  om  sijn  wesen, 

Ende  hi  seide  henlieden  twaren 
Hine  lach  op  bedde  in  vif  jaren 
Nie  vierwerf,  no  in  huse  toe, 
Daer  liede  in  wonende  waren  doe. 

165       Dus  waren  dese  drie  gesellen 
Vergadert,  daer  wi  ave  tellen, 
Die  versceden  hadden  gewesen, 
Ende  reden  te  gadere  na  desen, 
Soe  dat  si  ten  castele  quamen 

170  Yan  Corbenijc.  Alsi  dat  vernamen, 
Die  gene  dire  waren  binnen, 
Sie  ontfingense  met  minnen, 
Ende  boven  hen  allen  die  coninc, 
Die  wel  wiste,  dat  bi  deser  dinc 

175  Breken  souden  die  aventuren, 

Die  in  dien  casteel  waren  tier  uren, 
Die  daer  lange  hadden  gestaen. 
Ende  die  niemare  quam  ut  saen, 
Al  dat  hof  dore,  vanden  drien. 

180  Ende  si  quamense  alle  besien. 

Ende  die  coninc  Pelles  weende  soe 
Op  Gralaate,  sinen  neve,  doe. 
Soe  daden  alle  dandere  mede 
Die  daer  waren  in  die  stede, 

185  Dine  sere  hadden  gemint 

Ende  gesien,  als  hi  was  een  kint. 
Tirst  dat  si  ontwapent  waren, 
Quam  te  henlieden  sonder  sparen 
Elyser,  des  conincs  Pelles  soene, 

190  Ende  hi  brachte  vor  die  goene 
Dat  gebroken  swaerd,  daer  gi 
Hier  vore  af  horet  lesen  mi, 
Daer  Joseph  mede  was  gewont 
In  sine  bene  tere  stont. 

195  Als  hijt  getrect  hadde  uten  scoe, 
Ende  hi  hem  vertelt  hadde  hoe 
Dat  sward  wilen  te  broken  was, 
Bohort  quam  ende  provede  das 
Ant  swaerd,  oft  hi  daertoe  dochte 

200  Dat  hijt  te  gadere  bringen  mochte; 

Mare  en  mochte  niet  gescien. 
Ende  Perchevael  provede  mettien, 
Dient  ontfacht  te  done  alsoe. 
Ende  hi  seide  te  Galate  doe: 

205  „Van  deser  aventuren  hebwi 
Gefalgirt,  here,  nu  moetti 
Proven  wat  gire  moget  doen  an ; 
Ende  falgeerdi  daer  af,  ie  wane  dan 
Dats  geen  man  cracht  ne  heeft 

210  Te  hoefde  te  bringen,  die  nu  leeft." 
Doe  nam  Galaat  die  sticken  in  die  hant 
Ende  vergadertse  daer  te  hant 
So  wel,  dat  geen  man  van  dien 
Ware  worden  geware,  diet  gesien 

215  Hadde,  dattet  min  no  mere 
Igeren  gebroken  was  ere. 
Tirst  dat  van  dien  sconen  beginne 
Die  gesellen  worden  in  inne, 
Si  seiden :   „ Wi  selen  sekerlike 

220  Dandere  aventure  lichtelike 
Te  hoefde  bringen  wel  nadien 
Dat  wi  van  dese  hebben  gesien." 
Alse  die  van  binnen  die  aventure 
Yanden  swaerde  sagen  aldure 

225  Te  hoefde  bracht,  si  waren  das 
Utermaten  blide  dat  also  was, 
Ende  gaven  Bohorde  tswaerd  daernare, 
Ende  seiden  dat  wel  besteet  ware 
Ane  Bohorde,  omdat  hi  dan 

230  Wert  riddere  was  ende  goet  man. 
Te  vespertide  begonde  daer 
Dat  weder  donkeren,  dat  was  claer, 
Ende  sere  verwandelen  daertoe. 
Daer  hief  een  groet  wint  doe, 

235  Die  in  dat  palais  sloech  gereet.* 

Ende  het  ward  daer  binnen  so  heet, 
Dattie  liede  waenden  verbernen  wel, 
Ende  daer  selc  in  onmacht  vel 
Vander  hitten,  die  si  hadden  daer. 

240  Ende  si  horden  ene  stemme  daernaer. 

Die  hen  desa  word  oppenbarde, 
Dat  si  souden  gaen  harre  varde, 
Die  gene  die  niet  sculdech  waren 
Te  sittene,  al  sonder  sparen, 

245  Ter  taflen  Jhesus  Kerst  ons  heren, 
Daer  hi  die  sine  wilde  eren. 
„Bedie  hi  sal  bi  sire  goeden 
Die  vraie  ridders  saen  voeden, 
Die  hi  waerd  heeft  talre  wise, 

250  Met  sire  hemelscher  spise." 
Alsi  gehort  hadden  die  tale, 
Si  ruemden  alle  die  zale, 
Sonder  Pelles  die  coninc, 
Die  goetman  was  in  alre  dinc, 

255  Ende  daertoe  Elysar  sijn  soene, 
Ende  ene  joncfrouwe  (diegone 
Was  conincs  Pelles  nichte,  ende  si 
Was  dbeste  wijf,  die  was  daerbi). 
Dese  bleven  daer  onder  hen  drien, 

260  Omdat  si  wilden  besien 

Wat  daer  soude  gescien.  Daernaer 
Sagen  si  comen  negen  ridders  daer, 
Al  gewapent,  die  doen  afdaden 
Hare  wapine  al  met  staden. 

265  Ende  alsi  dat  hadden  gedaen, 
Si  negen  Galaate  alle  saen 
Ende  si  seiden  tot  hem  doe:  „Here, 
Wi  hebben  ons  gehaest  so  sere, 
Om  dat  wi  wilden  met  u 

270  Ter  hoger  taflen  eten  nu." 

Ende  Galaat  antwerde:  „Gi  sijt 
Harde  wel  comen  nu  ter  tij  t, 
Bedie  hets  oec  lanc  leden 
Dat  wi  quamen  hier  ter  steden." 

275  Ende  si  saten  alle  neder  daer, 

Ende  Galaat  vrachde  hen  daernaer 
Yan  wat  lande  si  waren  doe. 
Die  ene  drie  waren  daertoe 
Uten  lande  van  Gaule,  twaren. 

280  Dandere  seiden  doe  sonder  sparen: 

Van  Yrlant;  entie  andere  drie 
Van  Denemerken;  dat  seiden  sie. 

Binnen  dien  dat  si  van  desen  saken 
Onderlinge  hier  af  spraken, 

285  Hebben  si  vier  joncfrouwen  vernomen 
Daer  ute  ere  cameren  comen 
Met  enen  bedde,  daer  op  lach  een  man, 
Die  tóngereke  sceen  wesen  dan, 
Ende  hadde  op  sijn  hoeft  ene  crone 

290  Van  goude,  rike  ende  scone. 
Si  setten  in  die  zale  neder 
Dat  bedde  ende  kerden  weder. 
Doe  hief  sijn  hoeft  op  di  edelman 
Ende  sprac  aldus  Galaate  an : 

295  „Wel  moetti  comen  sijn,  here! 
Ie  hebbe  u  begerd  wel  sere^ 
Te  siene,  ende  ie  hebbe  nu 
Lange  hier  ontbeit  na  u 
In  selken  pinen  ende  in  rouwen, 

300  Alse  gi  hier  ane  mi  moget  scouwen. 
Nu  es  die  tij t  comen,  hopic  sere, 
Dat  biden  wille  van  onsen  here 
Mine  pine  mi  lichten  sal 
Ende  vander  werelt  sceden  al." 

305  Binnen  desen  hebben  si  gehort 
Ene  stemme  secgen  dit  vtort: 
„Die  niet  en  hebben  vor  desen 
Gesellen  vander  questen  gewesen 
Gaen  harre  varde  wech,  bedi 

310  En  es  geen  recht  dat  si 

Hier  binnen  bliven."  Ende  om  di  dinc 
Ginc  wech  Pelles,  die  coninc, 
Ende  Elysar  entie  maget  mede. 
Ende  alsi  geruemt  hadden  di  stede 

315  Alle  die,  sonder  di  hadden  gewesen 
Ter  questen,  hen  dochte  na  desen, 
Dat  vanden  hemele  quam  een  man, 
Die  biscops  abijt  hadde  an, 
Ende  in  die  hant  een  sceptre  droech 

320  Ende  opt  hoeft  een  mitere  dire  gnoech. 

Verwijs.  I. 

Ende  vier  ingle  brachten  dien  man 
Op  enen  setel  gedragen  dan 
Ende  daden  dien  setel  staen 
Optie  tafle,  sonder  waen, 

325  Daer  dat  heilege  grael  op  stont  doe. 
Die  gene,  die  daer  was  bracht  alsoe, 
Hadde  staende  in  sijn  vorhoeft 
Letteren,  die  seiden,  des  geloeft: 
„Dits  Joseph,  die  dierste  biscop  was 

330  Vanden  kerstenen,  die  te  Serras 
Biscop  wiëde  onse  here 
Int  geestelijc  palais  wilen  ere." 
Die  ridders  die  hadden  gesien 
Die  letteren,  hen  wonderde  van  dien; 

335  Want  Josep,  daer  di  letteren  af  al  bloet 
Spraken,  was  driehondert  jaer  doet. 
Doe  seidi  tot  hen:  „En  laet  u 
Niet  wonderen,  Gods  seriante,  nu, 
Al  sidi  mi  heden  desen  dach; 

340  Bedie  dire  gelike  dat  ie  plach 
Te  diennen  den  heilegen  grale 
Alsic  ertsch  man  was,  also  wale 
Plegic  noch  te  diennen  hem 
Dor  al  dat  ie  gesteleec  ben." 

345  Ende  hi  dede  sine  bedinge  daer  toe. 
Daerna  horden  si  di  doren  ontoen  doe 
Vander  cameren,  ende  daer  nare 
Soe  worden  si  daer  geware, 
Dattie  ingle,  die  daer  te  voren 

350  Joseph  brachten,  als  gi  mocht  horenT 
Die  twe  brachten  gedragen  daer 
Stallichte  al  bernende  claer, 
Ende  die  derde  ene  roede  dwale, 
Van  samite  gewracht  wale. 

355  Die  vierde  ene  glavie  doe, 
Die  ember  bloetde  sere  toe, 
Dat  vander  glaviën  wech  ende  weder 
Dropelen  bloets  vilen  neder, 
Die  de  gene  in  ene  bosse  ontfinc, 

360  Die  daer  metter  glaviën  ginc. 

Die  twe  setten  di  kerssen  daernaer 
Op  ene  selverine  tafle  daer, 
Entie  derde  leide  die  dwale 
Optie  tafle  neven  den  grale, 

365  Ende  die  vierde  hilt  di  glavie  doe 
Neffens  den  vate  embertoe, 
Dat  bloet  doe  in  sinen  loep 
Nederward  daer  in  doe  droep. 
Ende  alsi  dat  hadden  gedaen, 

370  Josep  stont  op  alsoe  saen 

Ende  trac  die  glavie  ter  stont 
Yanden  vate,  datter  onder  stont, 
Ende  decte  dat  vat  metter  dwale, 
Die  daer  bi  lach,  harde  wale. 

375  Joseph  maecte  gelike  also  houde 
Oft  hi  te  sacramente  gaen  soude 
Vander  messe.  Ende  als  hi  daer 
En  lettel  hadde  gelet  daernaer, 
Nam  hi  ene  hostie  nadat 

380  Met  sinen  handen  int  heilege  vatr 
In  gelike  van  brode;  ende  als  hi 
Dat  ophief,  doen  sagen  si 
Vanden  hemele  comen  tier  ure 
Nederward  ene  figure 

385  In  kins  gelike,  die  hadde  doe 
Dat  ansichte  roet,  ende  alsoe 
Ontsteken  in  dire  gebare 
Als  oft  een  ontsteken  vier  ware; 
Ende  sloech  in  dat  broet  dare, 

390  Daer  si  toesagen  al  oppenbare, 
Dattet  hadde  die  vorme  dan 
Van  enen  geesteliken  man. 
Ende  alse  Joseph  lange  hadde  alsoe 
Gehouden,  hi  leitdet  neder  doe 

395  In  dat  heilege  vat  alsoe  saen. 
Alse  jJosep  dit  al  hadde  gedaen 
Ende  datten  pape  te  done  ginc  an 
Van  datter  messen  behort  dan, 
Hi  ginc  tot  Galaate  tier  stont 

400  Ende  custene  ane  sinen  niont, 

Ende  hi  hiet  hem,  dat  hi  alsoe 
Custe  alle  sine  brodere  toe. 
Ende  Galaat  deet  alsoe  saen. 
Joseph  seide  alst  was  gedaen: 

405  „Seriante  ons  heren,  die  hebt  u 
Gepijnt  ende  gemoit  tot  nu 
Om  die  wondere  hier  besien, 
Die  ten  heilegen  vate  gescien, 
Sittet  teser  taflen  saen, 

410  Daer  gi  selt  die  hogeste  spise  ontfaen 
Entie  beste,  daer  oit  af  aten 
Enige  ridders  waer  si  saten, 
Yan  uwes  sceppers  handen.  Hierbi 
Mogedi  wel  secgen  dat  gi 

415  Hebt  gepijnt  omden  hogesten  loen, 
Daer  oit  ombe  onder  den  troen 
Enich  riddere  pine  dede 
Oft  enich  ander  man  mede." 

Als  Joseph  hadde  geseit  di  wort, 

420  Daerna  verloren  sine  vort; 

Sine  mochten  niet  geweten  waer. 
Si  saten  ter  taflen  daer 
Ende  si  weenden  soe  sere,  dat 
Hare  ansichten  worden  nat. 

425  Ende  daerna  hebben  si  vernomen 
Uten  heilegen  vate  comen 
Enen  man,  die  bloetde,  bede 
An  di  hande  ende  an  di  vote  mede, 
Ende  an  dien  lichame  alsoe. 

430  Die  seide  tut  dien  lieden  doe: 
„Gi,  die  mi  getrouwe  sijt 
Ende  goede  seriante  nu  ter  tij t, 
Die  na  dit  eertsce  leven 
Vort  int  geestelike  sijt  verheven, 

435  Gi  hebt  mi  soe  lange  gesocht  nu, 
Dat  ie  ne  wille  mi  vort  jegen  u 
Niet  langer  decken ;  ende  bedien 
Moetti  mi  nu  een  deel  besien 
Ende  van  minen  saken  weten. 

440  Gi  sijt  nu  tere  taflen  geseten, 

Daer  uoit  riddere  ne  at 

Sider  datter  Joseph  toe  sat 

Yan  Aritmathiën,  die  riddere  fijn. 

Maer  die  riddere,  die  hier  binnen  sijn, 

445  Hebben  hier  af  binnen  desen, 
Alse  gi  sijt,  ge  voet  gewesen. 
Nu  comt  vort  ende  ontfaet  van  mi 
Dat  hoge  gerechte,  dat  gi 
Begert  hebt  soe  langen  tij t, 

450  Daer  gi  so  vele  om  gepijnt  sijt." 
Nu  nam  hi  selve  dat  heilege  vat 
Ende  quam  tote  Galaate  nadat. 
Ende  Galaat  knielde  daer  naer 
Ende  ontfinc  sinen  behoudere  daer. 

455  Ende  sine  geselien  geraeinlike 
Daden  alle  dies  gelike. 
Ende  alsi  alle  hadden  ontfaen 
Dat  hoge  gerechte,  sonder  waen, 
Ende  die  gene,  van  wies  handen 

460  Sijt  ontfingen,  seide  te  handen 
Tote  Galaate  dese  tale : 
„Sone,  also  suver  ende  also  wale 
Gepurgiert  alse  wel  in  desen 
Enech  ertsche  man  mach  wesen, 

465  Wetstu  wat  ie  hier  houde  vor  di? 

—  „Nenic,  here,  gine  secget  mi," 
Antwerde  Galaat,  die  seriant. 

—  „Ie  houde  hier  in  mine  hant 
Die  scotele  daer  God  ute  at, 

470  Daer  hi  met  sinen  jongeren  sat. 

Nu  hefstu  gesien  dattu 

Sere  begeres  te  siene  vor  nu. 

Maer  dune  heves  niet  sekerlike 

Gesien  alse  oppenbaerlike 
475  Alstuet  noch  hier  na  sals  sien. 

Ende  wetstu  waer  dat  sal  gescien? 

Het  sal  in  die  stat  van  Serras  wesen, 

Int  geestelike  palais,  bi  desen. 

Derward  moestu  henen  sceden 
480  Ende  dat  heilege  vat  geleden, 

Dat  noch  tavont  rumen  sal 
Dat  conincrike  van  Logres  al. 
Ie  wilde  dattu  die  vard  bestaes 
Ende  dattu  ter  riviren  gaes. 

485  Du  sals  tscip  daer  vinden  gemeert, 
Daer  du  wilen  in  vondes  tswert 
Metten  vremden  ringen,  ende  du 
Sout  Perchevale  leiden  met  u  nu 
Ende  Bohorde  mede;  ende  bedi 

490  Dat  ie  niet  ne  wille  dat  gi 
Wech  vard  al  sonder  genesen 
Den  gemangierden  coninc,  bi  desen 
Willic  dat  gi  vanden  bloede  ontfaet, 
Dat  vander  glaviën  nedergaet, 

495  Eüde  gine  daer  met  bestrijet:  hi  sal 
Yan  sire  mesquame  genesen  al." 

Ende  Galaat  seide:    „Live  here,  twi 
Ne  gedogedi  x)  niet  dat  si 
Allegadere  daer  mede  gaen?" 

500  Ende  hi  antwerde  hem  saen  : 

„Ie  wille  dat  gi  in  die  gelike  sijt 
Van  minen  apostelen  nu  ter  tij t; 
Bedie  gelijc  dat  si  saten 
Met  mi  ter  taflen  ende  aten 

505  En  witten  dondersdage,  soe  suldi 
Sitten  ende  eten  oec  met  mi 
Ter  taflen  vanden  heilegen  grale, 
Ende  gi  twaelf  oec  bi  getale, 
Die  te  deser  questen  behoren, 

510  Gelijc  dat  waren  hier  te  voren 
Twaelf  apostelen ;  ende  ie  ben 
Die  dertienste  met  u,  alsic  was  met  hen 
Boven  al ;  ende  ie  moet  wesen 
Met  rechte  u  meester  in  desen. 

515  Derre  gelike  dat  ie  dede  sceden 
Mine  apostele,  ende  in  vele  steden 
Dede  predecken,  enter  meneger  ure, 
Minen  name  al  di  werelt  dure, 
Dire  gelike  suldi  harentare 

520  Gesprait  werden  verre  ende  nare, 

Op  ende  neder,  weder  ende  vort, 
In  menech  lant,  in  menege  port." 
Ende  hi  gebindiëtse  doe 
Ende  si  verloerne  daer  alsoe, 

525  Datsi  daer  ne  wisten  niet 

Waer  hi  voer,  alsi  van  hen  sciet, 
Sonder  dat  hi  maecte  sine  vart, 
Alse  hen  dochte,  te  hemele  ward. 
Galaat  ginc  ter  taflen  te  hant, 

530  Daer  hi  die  glavie  op  vant, 

Ende  nam  vanden  blode  daer  ter  stede 
Ende  bestreker  daer  doe  mede 
Des  conincs  been   daer  hi  was  gewont. 
Ende  hi  genas  daer  ter  stont 

535  Ende  lovede  doe  onsen  here 
Yrindelike  ende  oec  sere, 
Dat  hi  hadde  sine  gesonde. 
Ende  hi  levede  daerna  lange  stonde. 
Maar  dat  ne  was  ter  werelt  niet, 

540  Want  hi  altehant  die  werelt  liet 
Ende  ginc  in  witten  religione 
Ende  ward  van  soe  heilegen  done, 
Dat  God  dor  hem  menege  miracle  dede, 
Dies  ie  swige  hier  ter  stede. 

545  Maer  ie  sal  u  hier  vord  tellen 
Wat  doen  selen  dese  gesellen. 

Hoe  tgrael  gewonnen  ivas,  ende  hoe  Perchevaeïs 
suster  begraven  ivas. 

Dus  seget  der  aventuren  cracht, 
Dat  recht  omtrent  middernacht, 
Daer  si  lagen  in  haer  gebede, 

550  Ene  stemme  horden  spreken  gerede: 
„Mine  lieve  vrient,  al  nu 
Gaet  van  hier,  dat  hetic  u. 
Daer  u  geleiden  wilt  daventure 
Derward  gereit  u  nu  ter  ure." 

555  Alsi  die  stemme  hadden  gehort, 
Si  antwerden  alle  dese  wort 

„Vader  van  hemelrike,  here, 
Gelovet  moetstu  sijn  embermere, 
Bedi  dattu  gewerdeges  dattu 

560  Over  dine  vriende  ons  nomes  nu. 
Die  pine  es  niet  verloren,  di  wi 
Menichwerf  hebben  gedaen  dor  di." 
Si  ruemden  dat  palays  doe 
Ende  gingen  neder  int  hof  daer  toe. 

565  Ende  vonden  hare  wapine  daer 
Ende  wapenden  hem  daer  naer 
Ende  saten  op  hare  parde 
Ende  voren  harre  varde. 
Ende  alsi  buten  den  castele  quamen, 

570  Yragede  elc  om  sanders  namen, 
Soedat  si  worden  geware  das, 
Dat  vanden  drien  van  Gaule  was 
Claudijn,  Claudas  sone,  di  een; 
Ende  si  vonden  vanden  anderen  tween 

575  Dat  si  waren  van  groter  machte 
Ridders  ende  van  groten  geslachte. 

Tirst  datsi  daer  vernamen, 
Dat  si  ten  scedene  daer  quamen, 
Si  ondercusten  hen  alle  daer 

580  Alse  gebrodere;  ende  daer  naer 

Seiden  die  van  Gaule  wenende  sere 
Tote  Galaate :  „  Wel  live  here, 
Wine  waren  noit  so  blide 
Als  wi  waren  te  dire  tide, 

585  Dat  wi  quamen  int  geselscap  van  u. 
Ende  het  soude  ons  sere  rouwen  nu 
Dit  sceden  van  u  numere ; 
Maer  dat  alsoe  wille  onse  here/' 
—  „Wi  moeten  ember  sceden  nu. 

590  ïïierombe  soe  bevelic  u 
Den  here  van  hemelrike, 
Ende  bidde  u  oec  vrindelike, 
Oft  gi  comt  ins  coüincs  Arturs  hof 
Ende  u  gedinct  dan  daer  of, 

595  Dat  gi  mi  grotet  minen  vader, 

Lancelote,  ende  oec  mede  allegader 

Die  gesellen  vander  tavelronden." 
Si  antwerden  hem  tien  stonden. 
Si  souden  doen  sine  bede 

600  Oft  si  quamen  tire  stede. 
Si  scieden  alle  also  daer, 
Ende  elc  voer  sinen  wech  daer  naer. 
Galaat  ende  die  sine  reden  doe 
Soe  verre  aldus,  dat  si  alsoe 

605  Rechte  binnen  vier  dagen  quamen 
Ter  zee ;  ende  si  vernamen 
Dat  scep,  daer  tenen  stonden 
Tswaerd  metten  ringen  was  vonden. 
Ende  si  vonden,  letteren  daer 

610  Ane  dbort  gescreven  oppenbaer, 
Dat  nieman  ware  so  coene, 
Dat  hi  hem  sette  tselken  doene, 
Dat  hi  int  scep  en  sette  voet, 
Hine  ware  vast  ende  goet 

615  Int  gelove,  dat  hi  gewaerlike 

Geloefde  an  den  here  van  hemelrike. 
Tirst  dat  si  int  scep  quamen 
Ende  si  dat  bedde  vernamen, 
Si  worden  te  hant  geware 

620  Der  silverinen  taflen  aldare, 
Daer  si  waren  gesceden  of 
In  des  gemangirs  conincs  hof. 
Ende  si  sagen  daer  op  staen 
Dat  heilege  grael,  sonder  waen, 

625  Met  enen  roeden  samite  verdect, 
Gelijc  ere  dwalen  berect. 
Alsi  sagen  dat  heilege  vat, 
Elkerlijc  toende  anderen  dat, 
Ende  dancten  onsen  here  das, 

630  Ende  seiden  dat  hem  wel  comen  was, 
Dat  si  waren  int  geselscap  doe 
Yanden  heilegen  grale  alsoe; 
Ende  si  bevalen  hen  onsen  here, 
Dat  hise  vord  geleitde  mere. 

635  Ende  die  wint,  die  stille  was  ere, 
Ward  doe  waiende  herde  sere, 

Ende  dede  dat  scep  met  selker  vard 
Udeward  zeilen  ter  groter  zee  ward. 
Ende  si  voren  in  die  zee  alsoe 

640  Lange,  dat  si  niet  wisten  doe 

Waer  si  voren.  Ende  Galaat  plach 
Te  bedene  nacht  ende  dach, 
Als  hi  ginc  slapen  telker  stont, 
Ende  mede  alse  hi  opstont 

645  Starkelike  ende  oetmodelike 

Den  groten  here  van  hemelrike, 
Dat  hi  bi  sire  genade 
Hem  gehingede,  als  hijs  bade, 
Dat  hine  dade  sterven  dan. 

650  Hi  hielt  heme  soe  lange  daer  an, 
Dat  hi  op  enen  tij  t  horde 
Van  ere  stemmen  dese  worde: 
„Galaat,  ne  temayert  u  niet! 
Onse  here  wille  dat  gesciet 

655  Dattu  heme  heves  gebeden. 

Te  wat  tiden  ende  te  wat  steden 
Dattus  bids,  het  sal  gescien, 
Ende  dine  ziele  sal  varen  nadien 
Met  Gode  in  hemelrike, 

660  Ende  daer  bliven  ewelike." 
Die  gesellen  lagen  alsoe 
In  die  zee  daer  ember  toe, 
Soe  dat  Perchevael  ende  Bohort 
Te  Galaate  spraken  dese  word : 

665  „Dat  bedde  dat  hier  leget  nu 
Was  gemaect,  here,  dor  u, 
Alse  die  letteren  doen  kinnen, 
Ende  gine  lageter  noit  binnen, 
Ende  gi  sijt  sceldech,  na  onse  verstaen, 

670  Daer  in  te  licgene,  sonder  waen, 
Bedie  di  brief  seit  int  begin, 
Dat  gire  sout  resten  in." 
Ende  Galaat  antwerde  also  houde, 
Dat  hire  dan  in  resten  soude. 

675  Ende  hi  ginc  opt  bedde  liegen  daer 
Ende  sliep  te  hant  daernaer. 

Ende  als  hi  ontwake  worden  was, 
Sach  hi  te  hant  di  stede  van  Serras. 
Ende  hi  horde  ene  stemme  doe, 

680  Die  henlieden  dus  sprac  toe: 

„Ons  heren  seriante,  gaet  nu  ter  tij t 

Uten  scepe  daer  gi  in  sijt, 

Ende  nemet  onder  u  drien 

Die  selverine  tafle,  ende  na  dien 

685  Dragetse  onder  ulieden  vort 
Tote  Serras  in  die  port, 
Recht  alsi  nu  es,  min  no  mere, 
Ende  en  setse  niet  neder  ere 
Yor  dat  gi  ten  palaise  comen  sijt, 

690  Dat  men  geestelijc  heet  nu  ter  tij t, 
Daer  God  te  biscoppe  wiëde 
Joseppo  ende  gebindiëtde, 
Die  van  Aramathiën  gênant  was." 
Ende  alsi  hen  pijnden  das, 

695  Soe  werden  si  altehant  geware, 
Dat  tselve  scep  quam  dare, 
Daer  si  hadden  lange  te  voren 
In  geleit,  als  gi  mocht  horen, 
Perchevaels  suster,  die  was  doet. 

700  Ende  doe  seiden  si  al  bloet, 
Dat  hen  die  joncfrouwe  seide, 
Yordien  dat  si  starf,  waerheide. 
Si  namen  di  tafle  daer  nare 
Onder  hen  drieii,  die  was  wel  sware. 

705  Perchevael  ende  Bohort  drogense  voren, 
Ende  Galaat,  als  gi  moget  horen, 
Droechse  achter  allene,  ende  vername 
In  sinen  wech  aldaer  hi  quam 
Enen  man,  die  daer  met  crocken  sat 

710  Ende  om  aelmoessene  daer  bat 
Om  die  minne  van  onsen  here, 
Daer  hi  af  nam  sine  liefnere. 
Ende  Galaat  sprac  hem  dus  an : 
„Com,  hulp  mi  dragen,  goet  man, 

715  Int  palais  dese  tafle  nu." 

Hi, seide:  „Wat  soudic  hulpen  u? 

In  mochte  niet  gaen  in  tien  jaren 
Sonder  ander  mans  hulpe  twaren." 
Galaat  sprac:  „Dine  roke  des  niet; 

720  Stant  op:  du  heves  geen  verdriet." 
Ende  di  man  stont  op  tier  stont 
Al  geganst  ende  al  gesont, 
Als  oft  hi  noit  ere 
En  hadde  gehad  gene  dere, 

725  Ende  droech  die  tafle  ter  ere  side 
Jegen  Galaat  te  dien  tide. 
Ende  alsi  quamen  in  die  port 
Seidi  ten  lieden  weder  ende  vort 
Die  miracle,  die  hadde  gedaen 

730  Onse  here  an  hem,  sonder  waen. 
Alsi  int  palais  quamen,  si  vonden] 
Dien  setel  te  dien  stonden, 
Die  daer  hadde  gereet  onse  here 
Te  Josephs  behoef  wilen  ere, 

735  Om  dat  hire  in  sitten  soude. 
Daer  quam  gelopen  also  houde 
Die  vander  port  van  Serras,  bedien 
Dat  si  dat  grote  wonder  wilden  sien 
Yanden  mangirden  crepelinge, 

740  Die  gesont  was  worden  newinge. 
Alsi  hadden  gedaen  onder  hen  drien 
Dat  hen  was  bevolen  van  dien, 
Si  kerden  ten  watere  daernaer 
Ende  gingen  in  dat  scep  daer, 

745  Aldaer  si  Perchevaels  suster  in  vonden, 
Ende  namense  metten  bedde  ter  stonden 
Ende  drogense  int  geestelike 
Palais,  daer  sise  rikelike 
Dolven,  alse  betamde  conincs  kint. 

750  Alse  die  coninc  vander  port  sach  tgent, 
Die  Hestoran  hiet  bi  namen, 
Dattie  drie  gesellen  daer  quamen 
Ende  ridders  waren,  hi  quam  te  hant 
Tot  hen  liede,  ende  hi  ondervant 

755  Ane  hen  wanen  si  waren  doe; 
Ende  hi  vrachde  henlieden  toe 

Wat  si  daer  brachten  in  die  port 

Optie  selverine  tafle  vort. 

Si  seiden  doe  hem  al  van  dien 

760  Ende  vanden  anderen,  onder  hen  drien, 
Die  waerheit  al  in  scoenre  tale; 
Ende  oec  vanden  heilegen  grale 
Ende  van  sine  macht  mede 
Seiden  si  hem  die  waerhede. 

765  Alse  die  coninc  Hestoran  horde 
Deser  driër  goder  ridders  worde, 
Hi  hilt  over  logene  altemale 
Dat  si  hem  seiden  vanden  grale, 
Alse  di  ongetrouwe  was  ende  fel 

770  Ende  ne  gelovede  niet  wel. 

Om  dat  sijn  geslechte  heiden  was, 
Én  wildi  niet  geloven  das, 
Dat  haer  secgen  was  waerhede, 
Ende  hiltse  over  verraders  mede. 

775  Ende  hi  ontbeide  tot  dat  si 

Alle  drie  ontwapent  waren,  bedi 
Dat  hise  ontsach ;  ende  deetse  vaen 
Alsi  haer  wapene  af  hadden  gedaen, 
Ende  in  ene  gevancnesse  lecgen  daer, 

780  Daer  si  in  lagen  wel  een  jaer. 

Maer  onse  here,  die  ter  menger  stede 
Toget  sine  genadechede 
Ende  die  der  gere,  alsmen  seget, 
Te  vergetene  niet  en  pleget, 

785  Die  hem  dinen  lude  ende  stille 

Met  goeder  herten,  met  goeder  wille, 
Hi  sinde  sinen  vrienden  soe 
In  die  gevanckenesse,  daer  si  lagen  doe, 
Dat  heilege  grael  om  hen  mede 

790  Te  vertroestene  te  dier  stede, 

Soe  dat  si  vander  gratiën  van  dien 
Altoes  gevoet  waren  onder  hen  drien. 

Walewein  en  Ysabele. 
vs.  7835—8428. 

(jp  een  hofdag  van  Avthur  te  Kaerlioen  zweeft  eensklaps  een  prachtig 
schaakbord  door  de  zaal  en  verdwijnt  weder  onmiddellijk.  Walewein  gaat 
op  's  konings  bede  uit  om  het  te  zoeken  en  komt  na  vele  avonturen  aan 
het  hof  van  koning  Wonder,  die  hem  het  wonderlijke  schaakspel  belooft, 
zoo  hij  hem  het  zwaard  met  de  vreemde  ringen  verschaft,  dat  door  koning 
Amorijs  in  een  onneembaren  burcht  wordt  bewaard.  Na  lang  dolen  komt 
Walewein  op  den  Ravensteen,  waar  hij  door  koning  Amorijs  vriendelijk 
wordt  onthaald,  en  van  dezen  het  wonderzwa&fd  ontvangt  op  voorwaarde 
dat  hij  Ysabele,  koning  Assentijns  dochter,  voor  hem  zal  winnen.  Na  vele 
wonderdadige  ontmoetingen  geraakt  hij  eindelijk  binnen  het  kasteel  waar 
Ysabele  wordt  bewaakt,  doch  wordt  aldaar  gevangen  genomen  en  op  het 
zien  van  de  jonkvrouw  in  liefde  voor  haar  ontstoken.  Ook  Ysabele  ont- 
brandt in  liefde  voor  hem,  en  verzoekt  haren  vader,  dat  hij  den  gevangen 
ridder  aan  haar  mocht  afstaan,  opdat  zij  aan  hem  haar  moed  zoude  kun- 
nen koelen.  Zij  verwijdert  zijne  bewakers  en  hoort  eene  alleenspraak,, 
waarin  hij  zijne  liefde  voor  haar  in  roerende  jammerklachten  uitstort. 
Hierop  doet  zij  hem  's  nachts  heimelijk  in  haar  vertrek  brengen. 

Aldus  in  deser  selver  maniere 
Keerden  uten  karkere  weder  sciere 
Die  ridders;  ende  alsi  waren  buten, 
Dede  die  joncfrouwe  Ysabele  sluten 
5  Die  camere  vaste  metter  spoet. 
Twe  cameriën  getrouwe  ende  goet 
Hadde  Ysabele  doe  met  hare, 
Die  hare  stille  ende  hopenbare 

Heimelike  waren  tallen  saken. 

10  Soene  wilde  ghene  droeve  herte  maken, 
Eade  al  si  dat  sake  dat  sijt  weten, 
Hare  dinct  so  hevet  al  leets  vergeten, 
Na  dien  dat  soe  haren  lieven  amijs 
Met  hare  hevet  in  hare  porprijs. 

15  Noch  ne  was  joncfrouwe  in  erderike, 
Die  so  sere  inhertelike 
Enen  rudder  minde  ende  so  sere 
Als  soe  Waleweine  dede  den  here. 
Wet  wel,  dat  die  scone  maget 

20  Els  en  gene  dinc  en  jaget 
Dan  te  drivene  hare  jolijt 
Metten  her  Walewein  te  deser  tijt, 
Soe  wete  hare  selven  seker  daer. 
Dat  soe  mach  wesen  sonder  vaer. 

25  Daer  der  Walewein  lach  upt  pavement 
Liep  soe  tote  hem  met  genent. 
Ne  waer  dat  hare  die  scamelhede 
Een  wedertrecken  gaf  tier  stede, 
Soe  hadde  thant  den  ridder  van  prise 

30  Grhehelst,  ghecust  in  meneger  wise. 
Dit   hevet   soe  hare  ten  selven  stonden 
Onthouden  met  pinen ;  maer  onbonden 
Hevet  soe  saen  den  edelen  man. 
Ende  mijn  her  Walewein,  die  hem  can 

35  Wel  ghelaten,  sprac  met  desen: 

„Ay  scone  joncfrouwe,  hoe  saelt  wesen, 
Weder  salie  sterven  ofte  leven? 
Salie  sterven,  ie  sal  u  gheven 
Mine  ziele,  scone  joncfrouwe! 

40  Neemdi  mijn  lijf,  met  soeten  rouwe 
Willic  sterven  in  uwen  scoot." 
Die  joncfrouwe  sprac:  „Ne  ghene  doot 
Ne  suldi,  here,  van  mi  ontfaen. 
Maer  mochtic,  ie  soude  ju  saen 

45  Telivereren  van  algader 

Ute  den  dangiere  mijns  vader. 
Na  dien  dat  nu  ghescepen  staet 
Wetic  oec  wel  sulken  raet, 

Dat  ie  wel  cortelike  aal 

50  Ju  telivereren  van  al  tal." 

Die  joncfrouwe  namene  bi  der  hant 
Ende  dedene  upstaen  thant 
Ende  ledene  ten  selven  tiden 
In  ene  andere  camere  daer  besiden. 

55  Noit  en  was  in  aerderike 

Camere  so  scone  no  hare  ghelike 
Ghemaect  bi  meestriën  groot: 
So  blecte  van  den  goude  root 
Ende  scemerde  harde  menichfoude. 

60  Meneghe  scone  historie,  oude 

Ende  nieuwe,  stonden  daar  gepingiert, 
Daer  die  camere  mede  was  verchiert, 
Van  cinopre  ende  van  lasure, 
Van  selvre  ende  van  goude  pure. 

65  Die  pingeringhe  ende  dat  wonder, 
Dat  daer  gewrocht  was  boven  ende  onder, 
Die  ystorie  van  Troyen  ende  oec  mede 
Twonder  dat  Alexander  dede. 
In  can  ju  ghemaken  vroet 

70  Van  al  den  wondere  datter  stoet, 
Ende  dat  men  daer  al  omtrent 
Mochte  sien  upt  pavement. 
Oec  stont  daer  ghemaect  ene  duwiere 
Subtijllijc  in  al  suiker  maniere, 

75  Dat  niemen  ne  ware  so  vroet  van  zinne, 
Dat  hi  soude  worden  mogen  an  inne 
Welker  neffens  dat  soe  stoede. 
Te  groten  rampe  ende  sere  tongoede 
Quaemt  den  meester  diese  maecte, 

80  Want  allene  up  hem  becraecte 
Tongeval;  hort  in  welker  maniere. 
Also  oude  als  hi  die  duwiere 
Hadde  vulbrocht  ende  twerc  volhent, 
Stappans  was  hem  sijn  payment 

85  Ghegeven;  ie  mach  ju  segghen  hoe: 
Die  joncfrouwe  dedene  doe, 
Ysabele,  die  goedertiere, 
Stappans  werpen  in  die  riviere, 

Daer  hi  verdranc  eDde  sijns  daer  nare 
90  Nemmermeer  ne  wart  niemare. 
Dus  ne  wiste  niemen  vander  dinc 
Dan  die  joncfrouwe.  Ende  die  ghinc 
Bi  den  ber  Walewein  neder  sitten 
Up  ene  lijs,  die  met  witten 
95  Sidinen  cledren  was  verdect. 
Daer  hevet  soe  hem  vertrect 
Al  hare  wesen,  al  haren  raet, 
Ende  hoe  dat  daer  binnen  staet. 
Soe  heeft  hem  die  duwiere  ghewijst, 

100  Die  mijn  here  Walewein  sere  prijst, 
Want  soe  behagedem  harde  wale. 
Ysabele,  die  scone  smale, 
Eode  Walewein,  die  riddre  vri, 
Waren  gherne  elc  andren  bi. 

105  Dat  grote  solaes,  die  soete  vie, 
Dat  grote  amoers,  die  melodie, 
Die  si  onderlinghe  dreven, 
Wert  jou  van  mi  niet  bescreven, 
Want  ie  en  caent  gheseggen  niet. 

110  Ende  oft  si  oec  speelden  iet 

Onder  hem  tween  der  minnen  spel, 
Dan  canic  ju  gheseggen  niet  wel. 
Heimelike  al  sonder  rouwe 
Es  Walewein  ende  die  joncfrouwe. 

115  Si  hebben  haren  wille  algader. 
Ysabele  hevet  haren  vader 
Vergheten  ende  sinen  rouwe  groot. 
So  hadde  liever  ware  hi  doot, 
Dan  soe  den  riddre  stout,  vermeten, 

120  Waleweine,  soude  vergheten. 

Hare  valer,  die  conioc  Assentijn, 
Hi  waent  wel  weten  die  waerheit  fijn, 
Dat  Walewein  hevet  die  pine  groot 
Stareke  vangnisse  toter  doot. 

125  Lettel  achte  hi  dat  hi  so  wale 

Met  siere  dochter,  der  scoenre  smale, 
Es  te  gemake  met  soeten  spele. 
Hi  ghelosede  dicken  ende  vele 

Hoe  dane  doot  hine  dade  bederven 
130  Ende  met  diversen  tormenten  sterven. 
Der  Walewein,  also  iet  eerst  seide, 

Ende  Ysenbele  hadden  beide 

Amors,  jolijt  ende  grote  jonste. 

Daer  ne  was  haer  negheen  die  eonste 
135  Van  andren  werden  sat  of  moede. 

Thaer  selfs  behouf  heeft  soe  ene  roede, 

Ysabele,  gepluct;  ie  wane 

Soe  wertre  harde  qualike  ane, 

En  doe  ghelue  ende  groot  gheval, 
140  Bi  redenen  die  ie  ju  segghen  sal. 

Daer  was  een  ridder  int  hof}  die  sere 

Pogede  om  der  joncfrouwen  onnere. 

Hi  hadde  bi  nachte  ende  bi  daghe 

Verradelike  gheleit  laghe 
145  Ende  ghewacht  bi  suptilen  treken 

Al  hare  segghen,  al  hare  spreken, 

Dat  amors  ende  die  feeste, 

Die  so  dreef  met  bliden  geeste 

Jeghen  den  ridder  goet  van  prise. 
150  Walewein,  die  in  alre  wise 

Die  joncfrouwe  minde  met  herten  groot, 

Hem  dinct  si  sijn  uut  alre  noot. 

Si  hadden  hare  hemelijchede 

Ende  hare  grote  riveel  mede, 
155  Daer  toe  spel  ende  soete  jolijt. 

Dies  hadde  die  ander  groten  nijt. 

Hi  was  wreet,  fel  ende  stuer. 

Met  subtilheit  haddi  in  den  muer 

Ghemaect  een  gat,  daer  hi  sach 
160  Die  feeste,  die  te  drivene  plach 

Mijn  here  Walewein,  die  fiere, 

Jeghen  die  maget  goedertiere. 

Hi  sachse  te  meneger  stont, 

Die  joncfrouwe,  cussen  an  haren  mont 
165  Ende  helsen  na  der  minnen  epele. 

Dit  was  so  dicken  ende  so  vele, 

Dat  die  felle  riddre  wreet 

Toten  coninc  liep  ghereet, 

Daer  hine  in  ene  camere  vant 
170  Allene.  Hi  cnielde  altehant 

Ende  seide:  „Lieve  coninc,  here, 

Mijn  herte  weent  van  groten  sere. 

Ghi  sijt  verraden  jammerlike 

Ende  ghi  sult  derven  cortelike 
175  Juwer  werelt  ere  ende  juwer  crone. 

Jouwe  Ysabele,  die  scone, 

Heeft  ju  bi  subtylen  engiene 

Verraden.  Ju  staet  te  ghesciene 

Groten  ramp  ende  swaer  verlies." 
180  Die  coninc  sprac:  „Berecht  mi  dies; 

Daer  of  soudic  weten  gerne. 

Bestaet  mi  mijn  dochter  tonterne, 

So  waert  jeghen  nature  sere, 

Dade  mi  een  ander  goet  ende  ere. 
185  Maer  hoe  mochtic  gheloven  dat?" 

Die  ridder  sprac:  „Here,  up  een  rat 

Doet  mi  legghen,  eest  niet  waer. 

Nu  comt  selve  tote  daer: 

Ie  sal  ju  leden  te  suiker  stede, 
190  Daer  ghi  selve  die  waerhede 

Properlike  sult  bescouwen." 

Die  coninc  die  antworde:  „Met  trouwen, 

Daer  moeti  mi  leden  saen". 

Dander  sprac:  „Here,  weten  gaen! 
195  Ie  salre  ju  leden,  wanic  wale." 

Si  ghingen  te  gader  na  der  tale 

Die  coninc  ende  die  ruddere  wreet. 

Sinen  heere  leedde  hi  gbereet 

Toter  camere  daer  die  ghelieve 
200  In  waren,  dat  ten  groten  grieve 

Hem  beden  sal  comen  in  corter  ure, 

Sine  hebben  meer  dan  aventure. 

Die  rudder  leetde  den  coninc  mettien 

Bet  vort,  daer  hi  mochte  dorsien 
205  Die  masiere,  ende  hevet  te  hant 

Versien  den  rudder  achemant, 
Waleweine,  sittende  met  rivele 

Bi  siere  dochter  der  damosele, 

8* 

Ende  sachse  sitten  allene  twee 
210  Tere  scoenre  tafle  eDde  nemmee. 

Ia  harde  menegerande  wise 

Hadsi  plaintheit  *)  van  goeder  spise 

Ende  van  wiae    drierande  ofte  viere, 

Eiken  ooc  na  sine  maniere. 
215  Vore  die  goedertiere  so  sneet 

Walewein  die  morssele  ghereet. 

Eer  die  maeltijt  was  vuldaen, 

Ie  segs^he  ja,  sonder  minen  waen, 

Dat  siere  manbje  andren  binnen 
220  Bi  den  rade  van  der  minnen 

Custen  ende  helseden  hondert  waerf. 

Dat  van  rouwen  doe  niet  en  staerf 

Die  coninc,  hare  vader  doe  hi  dit  sach. 

Stillekine  seit  hi  „O  wach, 
225  Wien  sal  men  betrouwen  oft  gheloven 

Na  dat  mi  nu  wille  roven 

Mijns  selfs  kint  mine  werelt  ere! 

Soe  salre  omme  sterven  met  groten  sere.'1 

Als  een  die  al  es  verwoet 
230  Ghinc  hi  danen   met  groter  spoet. 

Die  riddre  volghede  hem  ter  vaert. 

Die  coninc  ghinc  ter  zale  waert. 

Ridders,  serjante,  al  datter  was 

Verstormdi,  sijd  seker  das, 
235  Ende  deetse  doen  in  hare  arnasch. 

Menegen  ridder  stout  ende  rasch 

Was  daer  gewapent  wel. 

Assentijn,  die  coninc  fel, 

Ledetse  met  hem  alle  gader 
240  Daer  der  aventuren  vader 

In  die  camere  was  sonder  rouwe 

Met  Ysenbelen,  der  joncvrouwen. 
Als  alle  sine  liede  waren  daer, 

Doe  sprac  die  coninc  overwaer 
245  Ende  telde  hem  die  baeldadichede, 

Die  Ysenbele  sijn  dochter  dede, 

Ende  dat  soene  met  valscer  hone 

Oatherven  wilde  van  siere  crone 


l)  ha.  plaintheint 

Ende  algader  sijn  volc  verderven 

250  Eude  verradelike  doeu  stervea. 
Iii  vertelde  hem  dat  soe  drouch 
Des   ridders   minne,  die  hem  verslouch 
So  menegen  crachtegen   baroen. 
Sine  liede  waren  om  dit  doen 

255  Harde  gram  ter  selver  ure 

Ende  die  coninc  die  hiet  die  mure 
Ontwee  steken  metter  vaert. 
Doene    was   daer  langere  niet  gespaert, 
Ende  sine  daden  gheen  ander  ware. 

260  Met  hantbomen,  groot  ende  stare, 
Begonsten  si  hurten  ende  stekeu. 
Wel  dochte  Ysabelen   breken 
Hare  herte  ende  scoren  mids  ontwe. 
Van  groten   vare  hadse  so  wee. 

265       Doe  sprac  soe  te  haren  lieve: 

„Wel  soete  minne,  te  groten  grieve 
Sal  onser  tweer  minne  eudeu. 
Miju  vader  conit  ende  wille  ons  scenden. 
Wi  sijn  bespiet  ende  gewacht: 

270  Vullike  toe,  metter  jacht 

Vliet  in  die  duwiere  met  haesten  groot, 
Of  ghi  sijt  nu  sekerlike  doot! 
Ende  ie  sal  hier  buten  bliven. 
Eer   mi  mijn  vader  sal  ontliven. 

275  Al  waert  dat  ghi  ju  sette*  ter  were, 
En  mochte  ju  helpen  mijn  no  mere." 
—   „Lief,"  nprac  mijn   her  Walewein, 
„So   waric  dan  een  groot  vilein, 
Soudic  mi  selven  daer  toe  gheven 

280  Te  vliene,  daer  ghi  verlort  ju  leven. 
Het  ware  mijn  lachter  alte  groot. 
Eer  salie  bi  ju  bliven  doot. 
Jielpt  mi  wapenen,  scone  joucfrouwe, 
God  sal  ons  helpen   uut  deseu  rouwe 

285  Ende  heden  sijn  onse  toeverlaet. 
Ie  hope  emmer,  hoe  soet  gaet, 
In  sal   niet  sterven  sonder  were." 
Minen  here  Walewein  den  here 

Halp  die  joncfrouwe  dan 

290  Dapperlike  so  soe  best  can. 

Der  Walewein  vor  alle  dinghen 
Claechde  sijn  swert  metten  tween  ringen, 
Dat  hij t  daer  niet  en  hevet. 
Hi  bidt  der  maget  dat  soe  begevet 

295  Hare  wenen  ende  hare  carmen. 

Mettien  bevinc  hise  in  sinen  armen. 
Inhertelike,  doe  ie  ju  cont, 
Guste  hise  an  haren  roden  mont. 
Hi  seide:  „Lief,  set  juwen  troest 

300  An  onsen  Here,  ende  gheloeft 
Dat  al  ten  besten  comen  sal." 
Mettien  maecten  so  groot  ghescal 
Des  coninx  liede  jeghen  die  duere, 
Dat  sise  met  crachte  in  corter  ure 

305  Daden  spliten  ende  frotsieren. 
Si  riepen  inwart  ende  crayeren: 
„Waer  sidi,  ribaud,  pautenier? 
Ghi  hebt  volgaen,  ghi  blives  hier!" 
Doe  staecsi  seere  dan  te  voren. 

310  Walewein  en  liet  hem  niet  verdoren: 
Vore  die  duere  ghinc  hi  staen 
Metten  bloten  swerde  ende  sal  ontfaen 
Die  gaste,  diere  willen  liden. 
Daer  hebben  si  ten  selven  tiden 

315  Die  duere  gesteken  in  clenen  sticken. 
Walewein  en  can  niet  ghemicken 
Hoe  hi  sijn  lijf  sal  ondraghen. 
Met  harde  vruchteliken  slaghen 
Onthaelde  hi  die  vorderste  daer, 

320  Die  liden  waenden  sonder  vaer. 
Drie  ridders  stare  ende  fier 
Heeft  hi  doot  ghesleghen  hier. 
Eiken  met  enen  slaghe  groot. 
Duere  die  bitterheit  van  der  doot 

325  Crescen  si,  daer  si  gaven  den  gheest. 
Al  sulc  ghescal,  al  sulc  tempeest, 
Als  mijn  her  Walewein  daer  maecte 
Ne  horde  nieman:  dien  hi  gheraecte 

Die  moeste  die  bitter  doot  smaken. 
330  Men  horder  menich  spere  craken 

Up  Waleweine,  den  rudder  fine. 

Die  coninc  selve,  Assentine, 

Riep  up  sijn  volc:   „Wat  doedi,  dieve! 

Noit  en  dadi  mi  noch  lieve. 
335  Laetti  ju  enen  rudder  verwinnen? 

Grhi  moetes  andersens  beghinnen 

Suldi  vaen,  versagede  ketive! 

Jouwe  blode  herte,  flau  als  wive, 

!Ne  laet  ju  ghene  prouaetse  toghen. 
340  Grhine  cont  die  slaghe  niet  ghedogen." 
Die  coninc  was  fier  ende  sere  fel, 

Ghewapent  utermaten  wel. 

Ten  here  Waleweine  waert 

Maecti  hem,  ende  hevet  sijn  s waert 
345  Grhetrect,  dat  scaerp  was  ende  breet. 

Hi  haeste  hem  ende  slouch  ghereet 

Up  Walewein  met  beden  handen. 

Wel  waendine  al  toten  tanden 

Hebben  ghesleghen ;  hi  miste  dies. 
350  Der  Walewein,  die  en  gheen  verlies 

Nontsach,  no  ghene  aventure, 

Slouch  daer  weder  ter  selver  ure 

Up  den  coninc  Assentine. 

Die  diere  stene,  die  fine 
355  Uten  helme  sprongen  ghemene. 

Ende  van  der  druust  mochte  up  sine  bene 

Die  coninc  langer  niet  ghestaen. 

Dat  hi  viel  ter  aerde  saen, 

Yerdovet  van  den  slaghe  so  sere, 
360  Dat  hi  was  al  uten  kere. 

Hine  horde  no  en  sprac  oec  niet, 

No  en  wiste  wat  hem  was  ghesciet. 

Als  dit  sine  liede  versagen, 

Begonsten  sine  sere  daghen. 
365  Si  seiden:  „Dits  jammerlike  dinc, 

Es  aldus  doot  die  coninc". 

Daer  scoter  harde  vele  doe  toe, 

Die  den  coninc  droeghen  doe 

Uter  porssen  achterwaert. 

370  Si  waren  om  sijn  lijf  vervaert. 

Si  daden  hem  of  den  helm  sniemen. 
Het  soude  ju  ghesegghen  niemen 
Hoe  dat  si  alle  ende  even  gedichte 
Weenden  ende  worpen   hem  int  ansichte 

375  Water;  ende  cort  na  dien 

Begonste  die  coninc  up  hem  sien. 
Hi  seide:  „Ghi  heren,  sijt  onvervaert: 
In  hebbe  gheen  aerch.  Haelt  mijn  swaert, 
Van  nieuwes  willic  up  hem  striden. 

380  Grawi  toe  van  allen  siden ! 

Hine  aal  niet  langhe  mogen  geduren, 
Eude  hi  sal  in  den  sconfelturen 
Doot  bliven  ofte  mat. 
Niemen  wese  traghe  no  lat!" 

385       Met  desen  so  es  upgheheven 

Die  coninc,  ende  hem  es  ghegheven 
Sijn  swaert,  dat  was  van  groter  waerde. 
Wel  grammelike  hi  ghebaerde 
Eude  trac  met  ghewilleger  hant 

390  Vor  Waleweine,  den  wigant, 

Wel  met  twee  hondert  ridders  van  prise. 

Dese  ghingen  in  alre  wise 

Up  den  here  Waleweine  houwen. 

Dar  mochtmen  felle  bataelge  scouwen 

395  Eude  Walewein,  den  deghen  goet, 
Onstaen  menich  stare  ghemoet, 
Meneghen  slach,  meneghen  steke. 
Noit  vacht  man  so  deghenleke. 
Die  vaste  scilde,  die  helme  stare 

400  Dede  hi  spersen  in  dat  pare 

Ende  dorslouchse  in  dien  stonden. 
Tbloet  liep  uten  verscen  wonden 
Ende  goyde  recht  als  ene  beke. 
Daer  riep  menich  jammerleke: 

405  „Dese,  die  ons  hier  dus  scent, 
Es  van  den  duvel  hier  ghesent, 
Anders  so  en  ghedade  hi  niet 
Die  grote  mort,  die  hier  ghesciet. 

Hets  Bel8ebucs  cnape  of  sijn  gheselle, 

410  Eude  hi  es  comen  uter  helle, 

Om  dat  hi  ons  allen   wille  verderven. 
Haddi  mogen  versterven, 
Hi  ware  overlanc  versleghen  " 
Die  coninc  Assnntijn,  die  deghen, 

415  Wart  gram  om  deser  tale  sere 

Ende  seide:   „Ketive,  grote  onnere 
Moeti  hebben!  Ghi  sijd  versaget. 
Haddi  ju  stoutelike  ghewaget, 
Wi  hadden  den  rudder  over  ianc 

420  Doot  oft  ghevaen  an  sinen  danc. 
Hi  es  men8che  alse  wel  als  ghi. 
Ie  mach   wel  tote  jou  segghen:  spi! 
Dat  ie  ju  goet  ende  heerscapie 
Gheve,  ghi  sijd  so  blode  partie." 

425       Mettien   worden  die  baroene 
Sere  bescaemt  van  desen  doene, 
Ende  algader  dat  conroet 
B  'gonsten   met  bitterheden  groot 
Alle  up   Waleweine,  den  here, 

430  Steken  ende  slaen,  al  even  sere; 
Ende  harden  dit  so  langen  stont, 
Dat  si  den  ridder  namecout 
Met  crashte  velleden  ter  erden, 
Ende  roeflene  van  sinen  swerde, 

435  Ende  bondene  ende  mesvoersdene  sere; 
Ende  brochten  uut  haren  here, 
Diene  wredelike  ontfinc, 
Ende  die  stappans  siere  dochter  vinc. 
Hadsoe  ghewilt,  die  goedertiere, 

440  So    ware   wel  ontvloen  in  die   duwiere. 
Maer  sidermeer  datsoe  sach 
Den  gonen,  daer  hare  troest  an  lach, 
Ouder  sine  viande  ghevaen, 
Wilde  soe  die  doot  mede  ontfaen, 

445  Ende  niet  lan^her  leven  meer. 
Al  sulc  jammer,  al  sulc  seer, 
Ne  was  noit  ghehort  in  ghere  stede. 
In  den  karker  dat  mense  dede, 

Die  onreine  was  ende  cout. 
450  Ende  Waleweine,  den  ridder  stout. 

Dedemen  in  enen  andren  besiden. 

Ie  wane  noit  te  ghenen  tiden 

So  felle  vangenesse  was  ghevisiert. 

Onsochte  was  hi  daer  in  ghepiert 
455  Ende  in  boyen  so  sere  beslegen, 

Het  hadde  een  ors  kume  ghedregen. 

Ontfarmelike  met  groten  rouwe 

Clagedi  sijn  lief,  die  joncfrouwe, 

Ende  seide:  „Lace!  wel  soete  vriendinne, 
460  Soete  lief,  en  was  noit  minne 

In  aerderike  so  sere  verraden 

Alse  die  onse!  Ay  God,  ghenaden! 

Dat  men  uwen  sconen,  soeten  lechame, 

Die-  so  scone  es  ende  so  bequame, 
465  Sal  jugieren  ende  verderven! 

Ie  wilde  dat  ie  moeste  sterven 

Over  ju  drie  dode  allene 

Ende  men  ju  uten  karkerstene 

Dade  ende  scolde  u  quite  vort  an. 
470  Wie  was  die  dief,  die  valsce  man, 

Die  ons  versceden  liggen  dede? 

Waerdi  met  mi  te  deser  stede, 

Wi  souden  bede  in  dit  mesval 

Te  bet  verdraghen  onse  ongeval." 
475  Al  hadde  der  Walewein  groten  rouwe, 

Vele  meeren  hadde  die  joncfrouwe. 

Soe  wranc  hare  hande  ende  sleet  haer  haer. 

Meniehfout  beweende  soe  daer 

Den  hovescen  mijn  her  Waleweine. 
480  Het  was  daer  vul  ende  sere  onreine 

Daer  soe  sat,  dat  edel  wijf 

Sere  mesmaecte  soe  hare  lijf. 

Assentijn,  die  felle  coninc  wrede, 

Hadse  ghedreecht  dat  hise  bede 
485  Ontliven  soude  met  groten  tormente. 

Hine  liet  niet  om  al  sine  rente. 

Elc  clagede  sere  van  hem  beden, 

Dat  si  also  waren  versceden, 

Ende  dat  si  mallinc  andren  niet 
490  Yertroesten  moeste  in  dat  verdriet; 

Elc  clagede  andren  meer  dan  hem  selven. 

Dene  mict  dat  mense  sal  delven 

Levende  aft  bernen  in  een  vier. 

Dander  mict:  „Nu  werdic  hier 
495  Verhangen  of  up  een  rat  gheleit." 

Met  dusghedaenre  sericheit 

Daden  si  claghe,  eert  hem  ontfacht, 

Al  tote  over  die  middernacht. 
Nu  latic  hier  of  die  tale. 
500  Ie  salre  weder  toe  keren  wale. 

Grhi  hebt  wel  ghehort  hier  voren 

Hoe  Walewein  die  ridder  uutvercoren 

Jeghen  den  roden  ridder  vacht, 

Die  der  joncfrouwen  dede  cracht, 
505  Hoe  hise  slouch  met  hertenen   riemen. 

No  verre  no  na  was  daer  niemen, 

Die  hare  mochte  helpen  uten  rouwe 

Dan  Walewein,  die  oit  ghetrouwe 

Troestre  was  in  allen  sere 
510  Allen  joncfrouwen.  Met  scilde  ende  met  spere 

Volgede  hi  over  ene  riviere 

Den  wreden  roden  ridder  sciere. 

Hoe  hine  achterhaelde  ende  bat  dies, 

Dat  hi  niet  en  ware  so  ries 
515  Dat  hise  sloughe  vor  sine  oeghen, 

Want  hine  mochts  niet  ghedoghen. 

Die  rode  was  van  groten  dangiere, 

Ende  slouch  die  maget  goedertiere 

Vele  te  meer  oec  al  in  een. 
520  Doe  worden  si  vechtende  onder  hem  tween, 

,$o  dat  mijn  her  Walewein 

Doot  slouch  den  feilen  vilein. 

Maer  hi  biechtene  oec  eer 

Ende  muenechdene  daerna,  dats  meer, 
525  Metter  aerde;  ende  daer  naer 

Nam  hi  den  doden  ende  voer  van  daer, 

W^ant  hi  belovet  den  doden  man. 

Oec  groefhine  up  een  kerchof  dan. 

Om  dese  doget,  die  Walewein  dede, 
530  Quani  hein  grote  vrome  mede, 

So  ie  ju  sal  maken  vroet. 

Des  doden  gheest  quam  metter  spoet 

Tote  Walewein  in  den  karker  onrener 

Daer  hioe  vant  in  groten  wene. 
535  Ui  sprac  tote  hem :   „Ridder,  ne  sijt 

Niet  vervaert  te  deser  tij t. 

Ie  sal  ju  verlossen  wel : 

Ie  bem  die  rode  ridder  fel, 

Die  ghi  verslouget  om  die  ontrouwe, 
540  Die  ie  dede  der  joncvrouwe. 

Omme  dat  ghi  mi  daedt  ter  aerde 

Ende  mi  moneget,  also  ie  begaerde, 

So  salie  jou  verlossen  van  hier." 

Waleweine,  den  ridder  fier, 
545  Wonderde  sere  van  desen  saken. 

Ui  seide:  „Mijn  God  heeft  wel  gewaken! 

Ghi  moet  varen  in  Abrahams  scoot, 

Dat  ghi  mijns  ghedocht  teser  noot 

Ende  in  deser  sware  groter  pine." 
550  Mettien   braken  sine  vingerline 

Der  Walewein  wart  verloest  thant. 

Die  dode  nam  Walewein  bi  der  hant 

Ende  ledene  uten  karkersterje 

Tote  Ysabelen,  der  joncfrouwen  rene, 
555  lu  den  karker,  daer  sise  vonden 

Clagende  sere  in  dien  stonden. 

Die  dode  verloste  die  goedertiere. 

Hare  vingherline  braken  sciere. 

Ende  Walewein  sprac  jeghen  hare: 
560  „Scoue  lief,  sijt  niet  in  vare, 

Ouse  vernoy  ende  onse  mesval 

Sil  ten  besten  comen  al. 

Wi  sij n  verloest,  wi  moghen  gaen. 

Wine  bliven  hier  nemmee  ghevaen." 
565       Die  dode  leetde  die  joncvrouwe 

Ende  Walewein  uut  al  sonder  rouwe. 

Darne  was  in  ghene  stede 

Slot  so  vast,  bet  en  ondede 

So  waer  so  die  dode  quam. 

570  Doe  leide  hi  Walewein  daer  hi  Dam 
Sine  wapine,  die  hi  daer  brochte, 
Want  hi  els  ne  ghene  rochte 
Sonder  die  sine:  si  waren  so  goet. 
Doe  leetdi  Walewein  metter  spoet 

575  Int  stal  ende  dede  hem  nemen  thant 
Tbeste  ors,  dat  hi  daer  vant. 
Waleweine  leide  hi  voren  doe, 
Tote  ter  uterster  porte  toe 
Quamen ;  ende  doe  sise  leden, 

580  Hevet  Walewein  dat  ors  bescreden 
•Ende  sette  vor  hem  int  gherede 
Die  joncfrouwe.  Dus  reden  si  bede. 
Si  reden  vaste  ende  sloegen  met  sporen. 
Die  dode  die  was  emmer  voren. 

585  Ende  alsi  quamen  ter  duwiere, 
Die  ghinc  onder  die  riviere, 
Moesti  sceden  van  den  paerde, 
Ende  liet  lopen  siere  vaerde; 
Want  darne  mochte  gheen  ors  liden. 

590  Die  dode  ghinc  ten  selven  tiden 
Voren  in  die  haghedochte. 
Walewein   volgede  als  hi  eerst  mochte 
Ende  leetde  vor  hem  bi  der  hant 
Sijn  lief,  die  joncfrouwe  achemant. 

ferguut  en  graliene. 

vb.  1141—1549. 

Ferguut,  een  boerenzoon,  wordt  op  het  zien  van  Arthurs  prachtigen 
jachtstoet  zoo  verrukt,  dat  hij  besluit  naar  's  konings  hof  te  gaan  en  niet- 
tegenstaande de  tegenkanting  zijner  ouders  zich  op  reis  te  begeven.  Onder 
weg  overwint  hij  vier  roovers,  en  komt  met  de  koppen  van  twee  aan 
zijn  zadelknop  aan  Arthurs  hof,  waar  hij  tot  ridder  wordt  geslagen  en 
ondanks  Keye's  bitteren  spot  onvervaard  op  avontuur  uitgaat,  om  der, 
zwarten  reus  te  bevechten  en  den  sluier  en  den  horen  te  veroveren. 

Ferguut  ten  coninc  orlof  Dam 

Ende  ane  alle  sine  man. 

Te  minen  her  Gawein  es  hi  comen 

Ende  heft  orlof  ane  hem  genomen. 
5  Mijn  her  Gawein  in  goeder  trouwen 

Bevalne  sere  onser  Vrouwen. 

Ferguut  voer  volleke  daer  of 

Ende  ruemde  sconinx  hof. 

Ferguut  reet  met  groter  vaert, 
10  (Yan  fierheden  scheen  hi  liebaert) 

Al  den  dach  toter  vespertij  t. 

Sere  vernoide  hem  die  tij  t. 

Een  water  dat  hi  liden  soude. 

Doe  sach  hi  neven  enen  woude 
15  Enen  casteel  vast  ende  groet. 

Een  groet  water  daer  omme  scoet. 

Hi  quam  gereden  aen  dien  casteel, 

Die  scone  was:  men  hieten  Ydeel. 

Ene  lange  brucge  hi  voer  hem  vant 
20  Ende  enen  ridder,  die  op  sine  hant 

Hilt  enen  edelen  valke  diere, 

Ende  meide  hem  op  die  riviere. 

Met  hem  ginc  ene  joncfrouwe  scone: 

Hen  was  so  scone  onder  den  trone. 
25  Volmaect  hadse  die  nature: 

Noit  man  sach  sulke  fïgure. 

Ie  wille  u  seggen  die  waerheit 

Yan  der  joncfrouwen  scoenheit. 

Hen  sal  u  lieden  niet  vernoien: 

30  Die  niet  wille  horen,  lope  met  coyen  ï 

Die  joncfrouwe  hiet  Graliëne. 

Die  voere  al  tlant  dore  van  Aliëne, 

Hine  vonde  gene  so  wel  gereit. 

In  hare  was  alle  hovesscheit: 
35  Si  mochte  te  rechte  sijn  keyserinne. 

Het  ware  wel  recht  dat  haer  die  minne 

Een  deel  in  dat  herte  quame 

Ende  si  te  minnen  vername. 

Waric  Venus,  die  geeft  die  minne, 
40  Ie  ware  algeel  in  haren  sinne. 

Sine  mochte  niet  sijn  bet  dan  in  hare. 

Si  heeft  grauwe  ogen  ende  clare, 

Brune  wintbrauwen,  gheoget  reine, 

Niet  te  groet,  te  maten  cleine. 
45  Tforhoeft  upheven  ende  slecht, 

Haer  ansichte  lanc  ende  recht, 

Wit  alse  een  snee,  te  poente  roet : 

Een  mochter  hem  in  besien  ter  noet. 

Die  lippen  roet,  den  mont  nauwe, 
50  Vele  soeter  dan  enech  dauwe. 

Haer  tande  clene,  wit,  nagestaen; 

Haer  adem  roec  als  galigaen. 

Over  die  scouderen  was  si  smal 

Ende  wel  gescepen  overal. 
55  Haer  aerme  lanc,  cleine  witte  bande: 

Scoenre  wijf  noit  man  bekande. 

Hens  niemen  diese  volprisen  mochte, 

Want  nature  al  haer  gedochte 

Dede  ane  hare,  doe  si  was  geboren, 
60  Daer  si  hondert  ane  verloren. 

Galiene  ginc  met  haren  oem. 

Si  nam  sijns  goeden  goem. 

Ferguut  hi  groete  seere 

Die  joncfrouwe  ende  dien  here, 
65  Ende  bat  herberge  dien  nacht. 

Die  goede  man  was  wel  bedacht 

Ende  seide:  „Vrient,  willecome  motti  sijn, 

Ghi  selt  wel  te  ghemake  sijn. 

Men  sal  u  wel  doen  u  ghevoech, 

70  U  pert  sal  orscorens  hebben  gnoech." 

Ferguut  den  here  wel  verstoet. 

Doe  beitte  hi  ende  maecte  hem  te  voet. 

Galiëne  vollije  gegreep 

Ende  hilt  henie  sinen  stegereep. 
75  Ferguut  waest  leet  in  sijn  gedochte, 

Want  nature  noit  en  wrochte 

Scoenre  wijf  dan  Galiënen. 

Sijn  wert  wijsdem  datti  altenen 

Vrouwen  ende  joncfrouwen  ere  dade, 
80  Ende  hi  volchde  sinen  rade. 

Die  joncfrouwe  nam  hi  bi  der  hant, 

Ende  si  heme  weder;  doe  quam  een  seriant 

Ende  dede  hem  sine  wapine  uut. 

In  een  bliaut  bleef  Ferguut 
85  Al  bloet  staende  van  sindale. 

Hi  was  gescepen  herde  wale. 

Die  joncfrouwe  wel  sere  besach 

Dien  ridder,  di'en  si  wale  mach. 

Wel  bequam  hare  sijn  gelaet. 
90  Die  Minne  versiet  wel  ende  verstaet 

Dat  tijt  ware,  datsi  in  haer  quame 

Ende  si  te  minnen  vername. 

Si  sette  een  scicht  in  haren  boge 

Ende  scoet  der  joncfrouwen  dore  doge 
95  In  therte  so  diep,  hen  conste  verdriven 

Noit  meester;  het  moeste  met  haer  bliven. 

In  wil  niet  dats  mi  yemen  veronste,. 

Dat  ie  seide,  dat  Minne  conste 

Scichte  schieten  of  quarele. 
100  Al  ware  een  man  in  enen  castele, 

Dorewapent  met  ysere  ofte  met  stale, 

Si  dorescoten  met  haren  strale. 

Die  Minne  es  soe  ghetrahijnt, 

Hare  scichte  sijn  soe  ghefemjnt, 
105  Wien  si  scietet,  wijf  of  man. 

Dat  hijs  geuesen  niet  en  can. 

Dit  scicht  die  scone  binnen  heft; 

Si  salt  dragen  den  dach  datsi  left. 
Galiëne  sere  versucht. 

110  Si  decket  sere,  want  si  vrucht 

Dats  haer  oem  mach  werden  in  inne, 
Datsi  ten  ridderwaert  draget  minne. 
Enen  bonten  mantel  ter  vaert 
Brochtmen  hem  ende  dede  op  sijn  paert. 

115  Men  hevet  gewreven  ende  geconreit, 
Die  crebbe  vol  evenen  vore  hem  geleit. 
Dors  ginc  eten  sere  ende  vast. 
Nu  peinsde  die  waert  omme  sinen  gast, 
Ende  Ferguut  doet  dat  hi  ghert, 

120  Want  sinen  orsse  niet  en  deert. 
In  die  zale  sijn  si  gegaen. 
Galiëne  was  ghevaen 
Met  minnen,  die  sere  ontsiet 
Haren  oem,  maer  hine  merkes  niet. 

125  Enen  pellen  ginc  men  daer  spreden, 
Daer  si  op  saten  onder  hen  beden, 
Ferguut  ende  die  joncfrouwe, 
Diene  minde  met  goeder  trouwe. 
Sine  dorste  hem  gewagen  niet, 

130  Want  si  die  onnere  ontsiet. 

Die  riddere  hare  noit  wort  en  seide : 
Dus  satense  ende  swegen  beide, 
Datmen  ene  grote  mile 
Mochte  hebben  gegaen  die  wile. 

135  Si  en  dorste  no  hi  en  conste  mede: 
Daer  omme  die  tale  bleef  tier  stede. 
Men  hietse  dwaen  ende  gaen  eten ; 
Si  dwoegen  ende  sijn  geseten. 
Men  brochte  hem  spisen  gnoech 

140  Ende  van  wine  haer  gevoech. 
Si  aten  ende  men  hiet  opdoen. 
Doe  quam  gelopen  een  garsoen 
Ende  dede  op  dat  ammelaken. 
Yan  wilden  dieren  ende  van  draken 

145  So  was  die  tafle  gehouwen. 

Ie  wane  men  in  der  Dunouwen 
Tafle  en  vonde  so  wel  gewrocht: 
Diese  makede  was  wel  bedocht. 
Men  deetse  op  ende  die  scragen. 

Verwijs,  I  9 

150  Die  wert  ginc  Ferguut  vragen, 

Wanen  hi  quame,  wat  hi  sochte. 

Ferguut  seit  heme,  die  niet  en  rochte 

Te  liegene,  hoe  hi  te  hove  quam 

Ende  hoe  hi  sine  wapine  nam 
155  Ende  hoe  hem  her  Keye  liep  oppe 

In  die  zale  met  sinen  scoppe. 

Daerna  teldi  hem  te  waren, 

Hoe  hi  ter  roken  wilde  varen 

Den  wimpel  halen  ende  den  horen  : 
160  „Comt  mi  die  swarte  ridder  tevoren, 

Ie  segt  u  wel  alsonder  faelgie, 

Ie  sal  hem  leveren  battaelgie; 

Magicken  verwinnen  ende  matten, 

Ie  sal  sijn  hoeft  diere  scatten.,, 
165       Die  goede  man  wel  verstoet, 

Dat  Ferguut  hadde  stouten  moet. 

Het  was  heme  utermaten  leet, 

Dat  hi  die  aventure  anegeet, 

Ende  seide:  „Lieve  jongelinc, 
170  Niet  lief  en  hadde  u  die  coninc, 

Die  u  sende  in  dese  avonture, 

Die  menegen  man  es  worden  sure. 

Nieman  en  mach  danen  comen. 

Die  ridder  heft  menegen  tlijf  genomen: 
175  So  sal  hi  u,  gi  seiter  sterven. 

Hi  sal  een  hoeft  meer  moeten  kerven. 

Ie  rade  u  wel  dat  gijs  ontbert, 

Ende  ghi  ter  roken  niet  en  vaert. 

Laetse  den  duvel  volen  gaen ! 
180  Ghi  hebt  ene  sotheit  onderstaen : 

Die  swarte  ridder  es  so  fel, 

Hi  nemt  u  thoeft,  dat  wetic  wel. 

Si  hebben  hier  gesocht  den  horeD, 

Diere  haer  leven  omme  verloren. 
185  Hens  ridder  in  die  werelt  gheen, 

Die  name  heeft  jegen  hem  twee  sleen." 

Ferguut  verstont  wel  sinen  wert. 

Hi  was  blide  ende  onververt 

Ende  sprac:  „Lieve  here,  en  segt  cemmeer, 

190  Ie  en  weter  ghenen  andren  keer: 
Groet  wint  gesit  met  clenen  regene: 
Die  hem  vervaert,  berghe  hem  in  devene. 
Ie  sal  der  liebardinnen  simple 
Den  horen  nemen  ende  den  wimple. 

195     Lieve  her  wert,  en  raet  mi  niet, 
Dat  ie  minen  scilt,  die  gi  siet, 
Aldus  geel  te  hove  drage : 
Men  maecte  van  mi  ene  sage; 
Mijn  her  Rey  hilt  met  mi  sijn  spod. 

200  Hi  hadde  rechte,  also  help  mi  God! 
Mijn  lijf  omme  den  horen  verdwijnt." 
Alse  die  wert  hort  dat  hi  hem  pijnt 
Om  niet,  dat  hi  den  ridder  bat, 
Hi  sprac:  „Vrient,  ie  en  seit  niet  op  dat, 

205  Dat  u  sonde  wesen  quaet 

Nu  doet  dat  u  in  therte  staet. 
Ghi  sijt  in  avonturen  groet: 
God  moet  u  bringen  uter  noet!" 
Alsi  dus  saten  ende  spraken, 

210  So  ghincmen  die  bedden  maken. 
Een  knape  quam  ende  hiet  opstaen 
Die  heren  ende  slapen  gaen. 
Ferguut  stont  op,  dien  sere  vaect. 
Vollec  hi  hem  te  bedde  maect. 

215  Doe  gingensi  alle  gader  slapen. 

Die  joncvrouwe  lach  in  vroewaken, 
Die  te  Ferragute  hadde  haer  gepeins. 
Si  keerde  hare  hier  ende  gheins, 
Sine  wiste  wat  si  secgen  mochte; 

220  Si  verscoet  dicke  ende  versochte: 
„O  wi  Ferguut,  wel  soete  amijs! 
Dat  ie  nu  doge,  hoe  lettel  wettijs! 
Amijs,  wat  seggic,  sottinne? 
Ie   en  sagen  noi-t  dan  heden  hier  innc. 

225  Arger  ben  ie  dan  een  dief, 

Dat  ie  den  genen  wille  hebben  lief. 
Die  ie  noit  en  sach  meer  dan  heden, 
Noch  en  sprac  in  eneger  steden. 
Morgen  so  sal  hi  orlof 

9* 

230  Betide  nemen  ende  rumen  thof. 

Dan  sal  hi  nemmer  van  mi  weten ; 

Saen  sal  hi  mijns  vergeten. 

In  weet  hoes  hem  gedinken  mochte. 

Dade  hi  altenen  in  sijn  gedochte, 
235  Daer  hi  quame,  alle  joncvrouwen, 

Het  ware  heme  quaet,  te  minen  trouwen. 

Hi  vaert  tilec  wech  metten  dage. 

Hoe  sal  hi  geweten  mine  clage, 

Hoe  wel  dat  icken  minnen  mach : 
1240  Hi  sal  mi  geven  den  doetslach. 

Wisti  dat  ie  in  selken  vare 

In  allen  stonden  dore  hem  ware,* 

Hine  dade  nemmer  die  dorperheide, 

Dat  hi  mi  sine  minne  ontseide. 
245  Secgict  hem  niet,  hine  weet  nommer: 

Wi!  seggict  hem,  ie  segge  mi  commer. 

Waer  soudic  nemen  die  gedachte? 

Ie  soude  onneren  mijn  geslachte. 

Ie  lage  mi  liever  in  die  doetkiste 
250  Dan  hijt  van  minen  monde  wiste. 

Wat  doe  ie  dan?  Ie  sal  wech  vlien; 

Om  enen  andren  salie  spien ; 

In  willen  sien  in  al  mijn  leven. 

Mijn  vader  wille  mi  emmer  geven 
255  Enen  hogen  prinche,  enen  coninc, 

Yele  scoenre  dan  desen  jongelinc. 

Ay,  scoenren,  wat  hebbic  geseit? 

So  sconen  ware  mi  onghereit, 

Want  niewer  sijn  ghenoet  es. 
260  Wiste  hi  doch  hoet  met  mi  es, 

Ende  icken  lachterde  so  sere, 

Hine  minde  mi  nemmermere; 

Want  hine  mint  mi  groet  no  clene. 

Gisteren  so  sat  hi  bi  mi  allene : 
265  Hine  sprac  te  mi  waert  noit  en  twint. 

Dat  haddi,  haddi  mi  ghemint. 

Ie  wane  hijs  niet  togen  en  can. 

Wat  soudic  minnen  selken  man? 

Morgen  vroe,  alst  sal  graken, 

270  Sal  hi  hem  betide  wech  maken. 

Hier  en  blijft  niet;  sine  scoenheit 

Soe  sal  mi  sijn  onghereit. 

Sine  scoenheit,  wat  bestaetsi  mi? 

Waer  omme  spreke  ie,  ende  twi 
275  Sal  icse  heme  nemen  ende  sine  cracht? 

Neen  ie,  bi  der  goeder  nacht, 

Mi  ware  leet  sine  mesquame : 

Ie  gave  heme  eer  dan  ie  hem  name." 
Dus  leit  die  joncfrouwe  in  pinen. 
280  Si  versucht  sere  ende  waent  verdwinen. 

Die  minne  dat  spel  haer  leert. 

Menechfout  si  hare  opt  bedde  keert. 

Dus  geit  die  Minne  achter  lande 

Den  ridderen  haer  saut  menegerande. 
285  Der  joncfrouwen  heft  sijs  oec  gegeven, 

Sine  werdes  quite  in   al  haer  leven. 

Het  was  hare  utermaten  leet, 

Datter  Ferguut  niet  af  en  weet. 

Si  hadde  sochter  die  pine  gehouden, 
290  Hadde  die  ridder  geweest  vergouden : 

Bedi  hadsijs  te  meerren  pant. 

In  haren  rade  datsi  vant, 

Datsi  van  den  bedde  wille  opstaen 

Ende  tote  Fergute  gaen, 
295  Die  tote  hare  een  twint 

En  peinst,  no  weet  dat  sine  mint. 

Si.  stac  ane  haer  hemde  sidijn 

Ende  ene  pelse  hermerijq. 

Stillekine  es  si  gegaen 
300  Toter  cameren  ende  heftse  ondacn. 

Al  met  ghemake  ginc  si  vort: 

Haer  ware  leet,  haddement  gehort. 

Toten  bedde  datsi  quam  ; 

Ferguut  si  slapende  vernam. 
305  Si  stont  al  pensende  een  lanc  stic: 

„Wacharme  !"  seitsi,  „wat  salie 

Ten  ridder  secgen,  alse  hi  ontwaect?" 

Welnaer  hadsi  haer  weder  gemaect 

Ten  bedde,  daer  si  lach  te  voren, 

310  Maer  die  Minne  riet  hare  in  doren, 
Dat  sine  wecte  liselike, 
Den  ridder,  ende  seide  hem  hastelike 
Algader  hoet  met  haer  stoet  ende  ware. 
Galiëne  was  in  vare, 

315  Dat  sijt  den  ridder  soude  gewagen. 
Die  minne  gincse  weder  jagen, 
Ende  riet  hare  datsi  haren  moet 
Den  ridder  ondecte  ende  hoet  haer  stoet. 
Hen  es  dorper  negeen,  so  fine 

320  Hem  en  soude  ontfarmen  haer  pine, 
Die  si  dogede,  die  joncfrouwe. 
Si  wranc  haer  hande  met  groten  rouwe 
Ende  si  versuchte  ende  weende  sere, 
Want  het  dochte  hare  grote  onnere. 

325  Op  sine  herte  tintelde  hare  hant. 
Ferguut  ontwakede  altehant 
Ende  vant  knielen  Galiënen 
Vor  hem  ende  sere  wenen. 
Ferguut  gegreepse  herde  saen 

330  Ende  seide:   „Joncfrouwe,  gi  sijt  gevaen ! 
Segt  mi,  wat  soekedi  hier  nu?" 
Graliëne  sprac :  „Ie  eome  hier  tu, 
Lief,  u  minne,  heft  mi  ghevaen ; 
Ghine  troest  mi,  si  sal  mi  verslaen. 

335  U  minne  doet  mi  groten  toren. 
Al  mine  herte  hebbic  verloren, 
Die  hier  tote  u  quam  gevaren. 
Waer  es  soe,  lief?  wijstse  mi,  caren. 
Geeft  mi  mijn  herte,  soe  doedi  wel." 

340  Ferguut  sprac:   „Houdi  u  spel, 
Joncfrouwe  ?  in  sach  u  herte  nie. 
Sine  quam  hier  niet;  in  segt,  bedie 
Haddicse,  ie  en  gavese  u  niet : 
Ie  en  sachse  nie,  joncfrouwe,  vliet!'' 

345  —   »Ay!  her  ridder,  en  secges  nemmeer. 
Ghi  hebt  mijn  herte,  gi  doet  mi  seer. 
Ghi  hebter  qualijc  omme  gesien. 
Dat  gi  mi  wech  hetet  vlien : 
Si  es  tuwen  dienste  lude  ende  stille. 

350  Ghi  moget  met  mi  doen  uwen  wille. 
Ie  en  werde  nemmer  blide 
Sonder  u  in  enegen  tide. 
Om  u  ben  ie  in  groter  noet : 
Ghi  hebt  mijn  leven  ende  mijn  doet." 

355       Al  lachende  so  sprac  Ferguut: 

„  Joncfrouwe,  omme  ander  dinc  ben  ie  uut 
Dan  omme  dusdane  saken  comen . 
Ene  battaelgie  hebbic  genomen, 
Die  ie  emmer  voldoen  moet. 

360  Joncfrouwe,  gevalse  mi  goet, 
Tote  u  salie  weder  keren. 
Dan  suldi  mi  te  minnen  leren. 
Mine  minne  sal  u  sijn  gereet 
Ende  al  dat  ie  mach  doen,  Godweet! 

365  Maer  ie  bidde  dat  gi  mi  verste  geft, 
Tes  mi  die  ridder  gesproken  heft, 
Dien  men  heet  vander  roken  swert, 
Hoe  sere  dat  mi  te  pinen  wert ; 
Want  in  weet  ghene  keyserinne, 

370  Dier  ie  orlovede  mine  minne, 
Vore  dat  ie  hebbe  verwonnen 
Den  ridder,  wils  mi  God  onnen." 
Alse  dit  die  joncfrouwe  versiet, 
Hastelike  si  danen  sciet. 

375  Op  hare  bedde  es  si  gegaen. 
Si_was  met  groten  sere  bevaen ; 
Si  scaemde  hare  utermaten  sere, 
Dat  si  op  minne  ten  jonchere 
Ginc,  diese  haer  ontseit  heft. 

380  Hare  rouwet  sere  datsi  left. 
Si  hilt  hare  selven  over  quaet, 
Datsi  noit  dede  die  overdaet. 
Ene  wile  seitsoe,  si  soude  haer  herten : 
Soe  soude  si  comen  uter  smerten, 

385  Ene  ander  waerf  in  haren  sinne 

Seitsoe,  dat  haer  noit  wijf  om  minne 
In   haer  geslachte  tleven  nam: 
Sine   souts  niet  doen,  al  was  si  gram. 
Doe  seitsoe:  „Morgen  vroe  alst  daget, 

390  Soe  willic  oec  varen  ter  jaget 

Te  minen  vader  sonder  oriof. 

Ie  wille  der  minnen  comen  of." 
Binnen  dien  dat  dus  gemict 

Die  joncfrouwe,  quam  die  dach  gestrict 
395  In  die  sale:  het  was  claer  daer  uut. 

Hastelike  wart  op  Ferguut, 

Hi  wilde  sine  wapine  anedoen. 

Doe  brochse  voer  hem  een  garsoen. 

Hi  was  gewapint  ghereet. 
400  Men  brochte  sijn  ors  vor  hem  geleet; 

Hi  spranc  vollijc  in  dat  gesmide. 

Sijn  ors  was  utermaten  blide. 

Te  sinen  waert  nam  hi  orlof 

Ende  seide  hi  wilde  rumen  thof, 
405  Ende  daerna  ane  die  joncfrouwe, 

Die  stont  bevaen  met  groten  rouwe. 

Doe  ruemdi  die  jegenode. 

Tors  liep  wech,  en  deet  niet  node. 

Hectors  gramschap. 
vs.  5629—6014. 

Och!  wat  seer  ende  wat  rouwen 

Sal  men  hierna  moghen  scouwen, 

Ende  hoe  swaer  een  ongh^val! 

In  weet,  hoe  iet  ghesegghen  sal. 
5  My  wondert  dat  die  van  der  stat 

Niet  allo  daerom  en  blyven  mat, 

Om  alsoe  scadelicken  sake. 

Droeve  sere  ende  tonghemake 

Waren  sy  tallen  tyden  voert. 
10  Noyt  en  was  daerna  in  die  port 

Blyscap,  want  wies  mochtet  wesen? 

Nu  hoert  hoet  quam  te  desen 

Ende  hoe  die  wych  daerna  verghinc. 

Nemmermeer  en  hoerdy  dinc 
15  Soe  droeflec  onder  een  ende  ander. 

Dat  voersproken  heeft  Cassander, 

Moet  ghescien  in  cortter  tyt. 

Men  hielt  den  vrede  sonder  nyt. 

De  dertich  daghe  leden;  bynnen  desen 
20  Die  ridders  die  syn  alle  ghenesen. 

Menech  man  hevet  grote  joye, 

Dat  hy  ten  vreselicken  tornoye 

Des  anders  daghes  wesen  sal, 

Daer  ghesciede  dat  ongheval. 
25  Ter  quader  tyt  was  hy  bestaen 

Ende  gheëndt  ende  oec  voldaen. 
Andromaca  hiet  her  Hectors  wyf, 

Die  scoenste  een,  die  hadde  lyf, 

Soe  edel  was  sy  ende  welgheboren, 
30  Van  hovescheiden  veel  te  voren, 

Haren  man  ghetrouwe,  ende  dat  was  recht. 
Sy  hadde  vore  tgrote  ghevecht 
Twee  scoen  kyndre  by  her  Hectore: 
Landoniaca  ie  deen  noemen  hore, 

35  Te  dien  tyde  waest  out  vyf  jaer. 
Darys  segt  averwaer, 
Dat  edelyc  was  ghemaect, 
Blont  ende  wit  ende  welgheraect, 
Ende  van  andren  kyndren  bloeme. 

40  Nu  hoert  hoe  ie  dat  ander  noeme, 
Alsoe  iet  in  boecken  vant: 
Astionaca  waest  becant, 
Het  en  was  maer  twee  jaer  out. 
Doen  hem  die  wvle  wert  onhout. 

45  Hoert  wat  daer  doen  was  gewracht,  l) 
Recht  op  den  selven  nacht, 
Doen  die  vrede  inde  nam. 
Dieet  dat  der  vrouwen  te  voren  quam, 
Mochte  haer  des  synnes  doen  verwerren. 

50  Die  Gode  toendent  haer  van  verren, 
Beide  by  tekene  ende  by  droeme ; 
Dies  nam  sy  herde  goede  goeme 
Om  hare  scade,  om  haren  rouwe. 
Des  nachts  ghedoechde  die  vrouwe 

55  Pyne,  jammer  ende  verdriet. 

Want  dies  en  twyfelde  haer  niet : 
Yaert  her  Hector  uyt  ter  battaillien, 
Hy  blyft  doot  al  sonder  failien, 
Ende  hy  die  plaetse  niet  en  rumet, 

60  Eer  hy  doot  van  den  orsse  tumet. 
Andromaca  was  seker  das, 
Want  hare  te  voren  comen  was ; 
Dies  was  sy  uyttermaten  seer 
Bedroevet  int  hert  2)  om  haren  heer. 

65  Ende  dat  en  dochte  my  gheen  wonder; 
Want  sy  seit  hem  al  besonder: 
„Here,  sprac  sy,  „hoert  herwaert: 
Yan  ere  dinc  ben  ie  vervaert 
Soe  sere,  daer  ie  ligghe  by  u, 

70  Dat  my  te  moede  es  al  nu, 


1)  in  den  2den  druk  stond:  toe  tuas  bracht.    2)  verdroevet  int  herte. 

Alsof  myn  lyf  soude  vergaen. 

De    hoechste  Gode  deden  my  verstaen, 

Dinc,  daer  ie  om  ben  onblyde, 

Dats  dat  ghy  niet  en  vaert  ten  stryde. 

75  Syt  seker  dies  ende  onghehoent,  x) 
Die  Gode  hebbent  mi  vertoent: 
Eest  dat  ghi  heden  comt  dare, 
Men  bringt  u  doot  op  ene  bare. 
Der  Gode  raet  en  wille  dat  niet, 

80  Dat  die  dinc  aldus  gheschiet, 
Ende  ghi  aldus  verliest  u  leven. 
•Selc  teken  hebben  si  mi  ghegheven, 
Eest  dat  ghi  ute  ten  wighe  rydt, 
Dat  ghi  blivet  doot  in  den  stryt. 

85  Na  dien  dat  icu  segghe  hier  of, 
En  vaert  niet  sonder  minen  orlof, 
Ende  laet  u  hieraf  bevroeden : 
Voer  alle  dinc  seldi  u  hoeden 
Te  doene,  gheloefdi  mi, 

90  Dat  jeghen  der  Gode  wille  si." 
Her  Hector  wert  erre  op  hare, 
Want  hare  woerdt  heeft  hi  onmare, 
Ende  dat  si  bringhet  voert. 
Heetelike  hi  haer  antwoert: 

95  „Numeer  soe  wetic  oec  -dat 
Ende  ghevroet  soe  lanc  soe  bat, 
Dat  gi  clene  no  groet  en  vroet. 
Grote  stoutheit  eest  dat  ghi  doet 
Mi  te  radene  dese  sake. 
100  Waerdi  van  droeme  tonghemake, 
Tellet  mi  al  sonderlinghe: 
Droeme  dat  syn  bedrogben  dinghe, 
Daer  en  houdic  mi  niet  an. 
Alsoe  langhe  als  ie  mach  ende  can 
105  Willic  mi  tallen  tiden  weren 

Jeghen  die  ghene,  die  mi  willen  deren, 
Ende  doot  hebben  myn  gheslachte, 
Daer  toe  belegghen  my  met  crachte. 
Waert  dat  alsoe  gheschiede, 
110  Dat  quame  onder  die  felle  liede, 


1)    ha.  ongheoent. 

Ocht  onder  die  heren  van  der  stede 


Dier   ons  wel  hondert  dusent  syn  mede, 

Dat  ie  ware  aldus  versaeght 

Omme  enen  droem,  vrouwe,  dien  ghi  saeght, 
115  Beter  waric  doot  te  waren 

Dan  ie  niet  uyt  en  dorste  varen. 

^emmermeer  en  moghet  God  ghehingen, 

Dat  ie  vervaert  sy  van  dien  dinghen. 

En  sprekes  my  niet,  dats  dat  ie  mene, 
120  In  doets  doer  u  groet  no  clene." 

Andromaca  weende  ende  versuchte 

Om  die  sake,  die  sy  vruehte. 

Dat  rode  blie,  dat  haer  stont  wale, 

Wert  swert,  bleec  ende  vale; 
125  Welna  wert  sy  uytten  sinne. 

Den  coninc  maecten  sy  des  in  inne,  J) 

Dat  hy  der  Hector  bynnen  houde, 

Ocht  hy  hem  levende  hebben  woude, 

Ende  hy  boven  alle  dinc  neme   «vare, 
130  Dat  hy  ten  stryde  niet  en  vare. 

Priam    was  hovesch  ende  goedertieren ; 

Hieraf  wert  hy  in  vare  sciere, 

Hy  troeste  hem  niemens  dan  Hectors: 

Dats  altemale  syn  surcoers. 
135  Blyvet  hy,  dat  weet  hy  te  voren, 

Sy  nemens  scade  ende  toren ; 

Dus  en  der  hy  hem  niet  ontbieden 

Te  varen  uyt  met  andren  lieden. 

Hy    kynt  de  vrouwe  van  sulcken  rade, 
140  üat  men  best  haren  wille  dade, 

Want  syt  hem  brachte  doer  doghet  ane. 
Parys  nam  syne  compane, 

Ende  Troylus  ende  Eneas, 

Coninc  Mennoen  ende  Pollidamas, 
145  Ende  van  Lancolie  Eufenus, 

Coninc  Serpedoen  ende  Glaucus, 

Cupesus,  die  groete  ende  die  ötareke, 

Jagheus  heeten  syne  mareke, 

Ende  Remus  ende  Aschulus, 
150  Epistrophus  ende  Adrasius. 


1)    2de  druk  :  den  coninc  gaf  si  dat  inne. 

Coninc  Efeus  Forcaus, 

Die  here  was  vanden  Philistine, 

Hadde  daer  oec  alle  die  syue. 

Philenieus,  die  scoene,  die  vroede, 
155  Ende  andre  vele  coninghe  goede 

He  vet  Parys  al  ghescaert, 

Wel  beset  ende  bewaert. 

Die  scaren  waren  lanc  gherect, 

Ende  die  orsse  wel  verdect, 
160  Die  banieren  wel  beset, 

Die  speren  staerc,  dyser  wel  ghewet; 

Van  wapenen  waren  sy  wel  bewaert 

Ende  van  hertten  onvervaert. 

Doe  gheboet  die  coninc  Prian, 
165  Want  hy  was  een  welgheraect  man, 

Dat  die  heren  ten  selven  tyden 

Degenlicke  *)  uyt  souden  ryden, 

Want  die  Griecken  moehtens  hem  beroemen, 

Dat  sy  ten  lytsen  waren  comen. 
170  Tyerst   dat  her  Hector  wist,  die  milde, 

Dat  syn  vader  niet  en  wilde, 

Dat  hy  voere  ten  tornoye, 

Hy  was  in  sulcken  vernoye, 

Dat  hy  die  vrouwe  Andromaca 
175  Grheblauwen  2)  hadde  herde  na. 

Hy  swert,  sy  hadde  syn  hulde  verloren 

Dat  syt  hem  brachte  te  voren. 

Sere  dreyghedyse  uyttermaten, 

Ende  swert  dat  hyse  altoes  sal  haten; 
180  Hets  wonder,  dat  hyse  niet  en  sclaet. 

Syne  wapen  eyste  hy,  daer  hy  staet, 

Die  waren  gheborghen  aver  syde; 

Dies  eyschens  was  die  vrouwe  onblyde. 

Sy  gaeft  hem  ende  hy  deedse  ane. 
185  Andromaca,  na  mynen  wane, 

Was  in  onmacht  ter  selver  stede, 

Als  hy  die  wapene  aen  dede; 

Sy  maecte  groet  hantghesclach, 

Want  sy  ontsach  den  wreeden  dach. 
190  Sere  bat  sy  hem,  dat  hy  blyve, 


1)    2e  druk:  ghetoghelike.    2)  Teblouwcn. 


142 


Ende  hy  hem  selven  niet  en  ontlyve. 
Dicke  bat  sy  hem  op  ghenade. 
Als  sy  siet  dat  hys  niet  en  dade 
Noch  doer  roepen  noch  doer  bede 

195  Noch  doer  ghene  sake  mede, 

Dat  hy  niet  laten  en  woude  die  vaert, 
Omdat  sy  weent  ende  mesbaert, 
Al  sout  haer  al  de  werlt  vromen. 
Sy  deed  alle  die  vrouwen  comen, 

200  Ecuba  ende  syn  suster  mede, 
Die  alle  drie  weenden  gherede. 
Alle  drie  hebben  sy  hem  besworen, 
Dat  hy  hare  bede  wilde  horen, 
Ende  hy  bynnen  sonde  blyven. 

205  Hets  al  om  niet,  dat  sy  bedryven. 
Hy  en  acht  screyens  2)  noch  spel : 
„Sone",  sprac  die  moeder,  „wet  dit  wel, 
Dat  ghy  my  verget  algader 
Ende  den  coninc  uwen  vader. 

210  Wy  maken  groet  ODghedout, 

Want  wy  svn  u   van  hertten  hout. 
Ay!  hoe  wildy  ons  dus  begheven? 
Hoe  selen  wy  sonder  u  moghen  leven  ? 
Wat  dode  souden  wy  dan  becoren, 

215  Ochte  wy  u  aldus  verloren? 

Hier  en  es  vrouwe,  die  mocht  ghedueren, 
Haer  en  soude  haer  hertte  scueren. 
Ay  lieve  kynt,  nu  doet  een  blyf, 
Ende  mercket  doch  op  dese  wyf: 

220  Si  screyen  alle  groet  ende  clene." 
Pollexima  ende  vrouwe  Helene 
Woudene  by  den  clede  houden, 
En  diedde  niet  al  dat  sy  scouden. 
Wat  sy  baden,  alle  die  vrouwen, 

225  Dat  was  om  niet,  by  mynre  trouwen. 
Hy  en  wiste  van  moede  wat  doen  mere. 
Andromaca  die  dreyghdy  sere. 
Als  sy  siet  dat  niet  en  diet, 
Slaet  sy  haer  handen  ende  maect  verdriet, 

230  Groet  gheween  ende  groet  mesbaer; 


1 )    2e  druk :  screydm. 

Sy  toech  x)  haer  scone  ghelu  haer, 
Alsof  sy  ware  des  sinnes  ane. 
Metter  haest  so  liep  sy  dane. 
In  ene  camere  ghinc  Andromaca 

235  Om  haren  sone  Astionaca ; 

Dien  maecte  sy  met  traDen  warm ; 
Si  nammen  sciere  op  haren  arm ; 
In  die  sale  liep  sy  verwoyt 
Daer  her  Hector  syn  cousen  scoyt. 

240  Voer  hem  warpsy  syn   kint  ende  seght 
„Here,  omt  kynt  dat  vore  u  leght, 
Dat  cleine  es  ende  ghy  selve  wout, 
Soe  biddic  u,  dat  ghy  my  des  ont, 
Dat  ghy  myne  woert  bekynt. 

245  Ontfarme  u  myns!   dit  es  u  kynt; 
Ghi  en  sietet  meer  na  desen  tyt, 
Eest  dat  ghy  vaert  inden  stryt. 
Ghy  stervet  in  deser  rese; 
Dat  kynt  blyft  van  u  wese. 

250  Verdoemt  man,  verwoet  ries, 
En  ontfarmt  u  niet  dies, 
Dat  ghy  soe  sere  haet  u  leven  ? 
Waerom  seldy  soe  saen  begheven 
Beide  my  ende  uwer  moeder, 

255  Vader,  kynder,  suster,  broeder? 
Twy  seldy  ons  laten  verslaen? 
Hoe  selen  wy  sonder  u  ontgaen? 
O  wy!  o  wy  deser  aventueren!" 
Mettien  soe  viel  sy  ter  selver  uyeren 

260  In  onmacht  in  die  sale  neder. 
Helene  hief  se  saen  op  weder, 
Die  groten  rouwe  int  herte  doeghde 
Om  hare,  als  sy  van  buten  toeghde. 
Her  Hector  was  dies  niet  en  dede, 

265  Noch  om  kynt  noch  om  bede, 

Hy  en  es  clene  no  groet  vervaert. 
Mettien  bracht  men  hem  syn  paert: 
Hy  wilt  uyt  ryden,  hoe  soet  ga. 
Mettien  spranc  op  Andromaca, 

270  Sy  maecte  soe  groet  gherochte, 


1)  2de  druk :  si  sleet.  2)  Ghine  sieghet.  3)  Verwoet  wolf,  verdoemt. 

Dat  ment  verre  horen  mochte; 

Int  palays  van  Troyen  bynnen, 

Mocht  elc  hoeren  ende  bekynnen. 

Sy  deder  weenen  vele  tranen. 
275  „O  wy  !  o  wy!"  sprac  sy,  „nu  gaet  ons  ane 

Die  wyle,  dat  wy  doot  wouden  wesen." 
Andromaca  ghinc  wech  met  desen 

Tot  Pryamus,  den  cönïnc  rycke, 

Slaende  haer  hande  jammerlicke. 
280  Cume  mach  sy  ghespreken  van  moede. 

Doe  sprac  sy  als  een  onvroede:  *) 

„Seght  my,  dul  man!  du  dunct  my  riesen, 

Du  saelt  noch  heden  wel  verliesen. 

Vaert  her  Hector  buten  in  den  stryt, 
£85  Hy  blyft  er  doot  in  cortter  tyt. 

Ie  weet  wel,  dat  alsoe  moet  gaen, 

Die  Gode  dadenc  my  also  verstaen. 

Ie  hebt  vorsien  in  dier  ghebare: 

Comt  hy  onder  die  grote  scare, 
290  Sy  slaene  doot;  wat  doestu  dan? 

Ay,  meer  en  sietstu  mynen  man !  2) 

Gaet   ende  hout  hem,  lieve  here  myn  ! 

Astionaca,  myn  kynt  ende  tsyn, 

Leidic  te  synen  voeten  heden. 
295  Syne  moeder  heves  hem  ghebeden, 

Pollexima  ende  vrouwe  Helene, 

Maer  en  diet  groet  no  clene, 

Hy  en  woude  haers  willen  niet  gheweten. 

Recht  nu  was  hy  opgheseten, 
300  Here,  doe  ie  liep  te  dy. 

Ganc  henen  ende  houten  my; 

Hy  heeft  my  sere  versproken  weder." 
Mettien  worden  viel  sy  neder. 

Doe  rechtese  op  die  here  goet. 
305  Priam  was  stout  ende  vroet 

Ende  synen  vyant  herde  wreet, 

Na  dien  dat  men  die  waerheit  weet; 

Hy  en  was  te  licht  niet  in  die  tale, 

Maer  hovesch  ende  besceiden  3)  wale. 
310  Als  hy  van  hare  heeft  ghehoert 


1)    2de  dr.:    Doch  riep  si  alse  die  verwoede.    2)  Nemmermeer  en  siedi 
minen  m.    3)  ghesedech. 

Sulc  mesbaer  ende  sulcke  woert, 

Een  coude  ghinc  hem  ter  hertten  naer. 

Hy  hadde  vrese  ende  groten  vaer; 

Swaer  versuchten  gioc  hem  ane. 
315  Mettien  begonsten  hem  uyt  te  gane 

Die  tranen  uyt  synen  oghen  bede ; 

Die  droeghde  hy  met  synen  clede. 

Syn  hertte  dede  hem  die  messchien. 

Op  een  paert  sat  hy  mettien; 
320  Uyt  der  aaien  es  hy  ghereden, 

Peysende  met  serecheden. 

Her  Hectore  ontmoette  hy  in  der  straten 

Sere  vererret  uyttermaten. 

Yan  moede  hadden  sy  hem  doen  sweten, 
325  Die  hem  baden  omme  beten. 

Öp  die  Griecken  stont  hem  die  moet. 

Onder  synen  stalinen  hoet 

Was  syn  anschyn  roet  als  een  vier, 

Syn  oghen  waren  hem  soe  fier, 
330  Ende  soe  vreselyc  ontsteken. 

Nu  hoert  hier  wonder  af  spreken: 

Ghelyc  den  brande  waren  sy  roet; 

Lyoen  noch  beesten,  clene  no  groet, 

En  es  te  sien  niet  soe  vreesam, 
335  Yor  waer  gheseyt,  als  iet  vernam. 

Daer  en  was  soe  stout,  by  mynre  trouwen, 

Die  hem  in  die  oghen  dorste  anescouwen, 

Ja,  die  honde  van  der  stede 

Yloen,  als  sy  hem  saghen,  mede. 
340  Ghewapent  sat  hy  op  Galenteye, 

Ane  syne  side  syne  espeye, 

Die  wel  helme  snyden  can. 

By  den  breidele  nam  hem  Prian 

Ende  seide:   „Ghy  blyvet  hier,  t waren, 
345  In  late  u  heden  buten  varen. 

Ie  bid  u,  beraet  u  bet.  ]) 

By  den  Goden  van  onser  wet 

Manie  u  dat  ghy  te  desef  tyt 

Niet  en  vaert  in  den  stryt. 
350  Ie  en  wille  oee  niet  dat  ghesciede, 


1)    2e  druk :  besiet  u  bet. 

Verwijs.  I.  10 

Dat  ghy  daedt  dat  ie  u  verbiede. 

Hets   recht   dat  ghy  doet  myn  ghebot; 

Ghy  en  vaert  niet  ute,  alsoe  hulpe  my  Got, 

Hedenmeer.  —  Nu  hoert,  wat  wenen 
355  Die  vrouwen  dryven  alle  ghemene. 

Hoert  hoe  sere  sy  mesbaren. 

Hem  allen  ontfermt  uus,  te  waren. 

Lieve  kynt,  nu  beet  gherede." 

Her  Hectore  was  te  moede  lede, 
360  Synen  vader  en  dar  hy  niet  vergramen, 

Noch  hy  en  dar  niet  blyven  van  scamen; 

Onteert  waent  hy  syn  emmermere. 
„Ay  here!"  sprac  hy,  „here,  here! 

Ghy  en  syt  hierop  niet  wel  bepeinst, 
365  Om  dat  een  dul  hevet  gheveinst 

Ende  vertellet  haren  droem, 

Ende  ghy  daerom  nemet  goem, 

Eu  varic  niet  ute!  Wet  aver  waer, 

Men  saelt  my  lachteren  verre  ende  naer, 
370  Dat  my  een  wyf  hier  blyven  doet. 

Met  rechte  sout  u  duncken  goet, 

Dat  ie  den  onsen  stonde  in  staden, 

Die  noch  heden  werden  verladen." 
Deser    woerden   en  acht  Priam  niet. 
375  Soe  vele  bat  by  hem  ende  hiet, 

Dat  hy  keerde,  al  dede  hyt  niet  lichte. 

Ma«r  soe  vreselicke  was  syn  ansichte, 

Hy  en  es  soe  coene,  die  op  hem  siet. 

Ontwapenen  en  wilt  hy  heme  niet, 
380  Sonder  van  der  ventaliën  allene. 

Priam  sende  groet  ende  clene, 

Al  dat  hy  uytsenden  mochte; 

Wat  manne,  die  te  wapene  dochte, 

Trac  al  uyt  op  den  velde, 
385  Opten  pleine  met  ghewelde. 

De  val  van  Tyrus. 
B.  III  vs.  589—678. 

Doe  sende  die  coninc  boden  vort 
Tote  Tyren  in  die  goede  port, 
Daer  Appolonis  in  was  here 
Gheweldich  ende  met  groter  ere. 
5  Hi  ontboet  hem,  ofte  si  wouden 
Dat  si  hem  beraden  souden, 
Weder  si  hem  wouden  ontfaen 
So  met  stride  wederstaen. 
Onwert  hadden  si  die  boden ; 

10  Bedi  daden  sise  doden. 

Dat  verhoort  te  hant  Macedo. 
Hi  was  der  orlogen  wael  vro, 
Maer  sere  rouwen  hem  die  liede. 
Hi  pensde,  dat  si  om  ghene  miede 

15  Jeghen  hem  en  mochten  versoenen. 
Hf  liet  die  port  van  Cydonen 
Ende  voert  te  Tyren  wart 
Die  porters  vant  hi  onvervaert 
Ende  gevest  met  enen  mure, 

20  Getornet  ende  begraven  ter  cure, 

Ende  menegen  man  st.aende  ten  tinnen. 
Blide  was  hi  in  sinen  sinnen, 
Dat  hi  daer  vechten  soude  zege; 

10* 

Dies  was  hi  seker  alle  wege. 
25  Hi  besach  die  porte  van  bi. 

Daer  stont  menich  degen  vri, 

Wael  gewapent  na  hare  maniere, 

Ende  menich  tor,  stare  ende  diere: 

Verhort  waren  die  cantele 
30  Jeghen  tribuke  ende  magnele. 

Daer  stelde  men  menegen  pederiere. 

Die  van  binnen  behingen  sciere 

Die  mure  met  planken  ende  met  scilden, 

Die  die  worpe  wael  onthilden. 
35  Met  slingeren  street  men  vele  daer 

Ende  met  bogen,  dat  es  waer. 

So  langhe  vachtmen  vor  die  stede, 

Datmen  daer  menegen  sterven  dede. 

Nochtan  en  mochtmense  niet  winnen, 
40  So  groet  were  was  van  binnen. 

Want  si  daden  die  were  so  groet, 

Dat  si  dusent  heren  slogen  doet. 

Die  stede  stont  bi  der  ze, 

Daer  dedemen  den  lieden  we 
45  Met  scepen,  daer  men  mede  vacht 

Op  die  porte  met  groter  cracht, 

Ende  te  lande  vachtmen  mede 

Te  perde  ende  te  voete  op  die  stede; 

Beide  bi  dage  ende  bi  nachte, 
50  Ende  men  brac  den  muer  met  crachte. 

Al  dat  volc  sloech  men  ter  doet, 

Jonc  ende  out,  clene  ende  groet, 

Ende  geenre  genaden  en  woudemen  plegen. 

Want  si  die  boden  hadden  versiegen. 
55  Hier  om  dede  die  coninc  verslaen 

Al  dat  men  daer  mochte  begaen, 

Sonder  die  in  kerken  vloen 

En  woude  hi  geen  quaet  doen. 

Daer  was  harde  groet  gecrac, 
60  Doemen  die  edel  stede  ontstac 

Onder  wint  met  jn-iexen  viere. 

Die  brant  was  groet  ende  ongehiere. 

Die  vrouwen  riepen  lude  met  wenc 

Het  verbrant  al,  grote  ende  cleene! 

65  Maer  Appollonis  hi  ontghinc 
Doe  dat  volc  al  die  doet  ontfinc. 
Daer  was  die  doet  mengerhande: 
Som  liepen  si  in  dien  brande 
Alsi  wouden  ontflien  den  slagen. 

70  Som  si  oec  dat  vier  ontsagen 

Ende  lieten  hem  met  swerden  slaen. 
Die  dit  oec  beide  wouden  ontgaen, 
Si  lieten  hem  vallen  in  die  zee. 
Dus  was  daer  menegen  vele  wee. 

75  Som  bleven  si  onder  der  maisieren. 
Dus  waren  die  dode  van  manieren. 
Oec  wasser  vele,  in  waren  dinghen, 
Die  hem  oec  met  stricken  hinghen. 
Sulke  waren  oec  van  dien, 

80  Die  niet  altoes  en  wouden  vlien, 
Want  het  dochte  hem  wesen  scande. 
Si  wouden  dor  die  eere  van  den  lande 
Werender  hant  haer  lijf  verliesen 
Ende  een  eerlec  inde  kiesen. 

85  Men  sloechse  doot  ende  si  slogen. 
Dit  dochte  hem  alder  beste  ghevogen. 
Het  dinct  mi  sijn  die  scoenste  doet, 
Bedi  si  haddens  ere  vele  groet. 
Aldus  was  die  edel  poert 

90  Tyren  algader  gestoert. 


De  intocht  in  Babylon. 
B.  V  vs.  917—1063. 

Mochtic  getellen  al  die  feesten, 
Die  de  hoegsten  ende  die  meesten 
Binnen  Babiloniën  dreven, 
Also  alsict  vant  bescreven 
Van  meester  Wouteren  Castelion, 
So  soudict  harde  gherne  doen. 
Daer  was  van  vreuden  groet  geluut 

Men  hinc  daer  die  pellen  uut 

Ende  die  rijcheit,  die  hier  te  voren 
10  Menich  coninc  uutvercoren 

Hadde  gewonnen  ende  gecocht, 

Ende  met  crachte  dar  gebrocht. 

Met  ghimmen  ende  met  diere  ware 

Waren  verciert  die  outare. 
15  Vor  die  huse  op  die  pleine 

Stonden  beelden,  groet  ende  eleine, 

Alse  die  liede  allegader 

Maecten  na  haren  vader. 

Som  waren  si  silverijn, 
20  Som  van  goude,  som  yserijn, 

Som  van  houte,  som  van  metale, 

Gescepen  utermaten  wale. 

Elc  na  dien  dat  hi  was  rike, 

Haddi  gemaect  sijns  vader  gelike. 
25  Daer  waren  dantse  vele  geleit, 

Die  straten  waren  alle  bespreit 

Met  pelne  ende  met  singlatoene, 

Bede  scarlaken  ende  oec  groene; 

Ende  samijt  met  goude  beslegen 
30  Brachtmen  aldaer  gedregen. 

In  die  mameriën  van  Babilone 

Hinc  menige  guldine  crone. 

Die  rike  porteren  van  der  stede 

Ende  die  hoge  vrouwen  mede 
35  Hadden  cleder  uutgehangen, 

Daer  draken  in  stonden  ende  slangen, 

Elkerlyc  na  sijn  maniere. 

Die  salamandre,  die  bi  den  viere 

Levet  sonder  ander  spise, 
40  Die  stont  daer  na  hare  wise. 

Daer  stont  oec  doerenture 

Van  den  lybart  die  aventure, 

Die  es  wonderlike  groet; 

Want  die  lewinne  werpet  al  doet 
45  Haer  jongen  alle  drie  te  gader; 

Dan  coemt  daertoe  die  vader 

Ende  belecket  alle  sijn  jongen 

Al  omme  ende  omme  mettier  tongen 
Ende  hi  geet  roepen  ende  gronieren 

50  Eiselike  na  sijn  manieren. 

Mettien  lude  ontfaen  si  dieven. 
Dit  stont  in  die  pelne  bescreven. 
Die  nature  stont  daerna 
Van  enen  serpent,  hiet  vipra: 

55  Men  vinter  nieuwer  mee 

Van  haerre  manieren  dan  twee. 
Hare  nature  es  dusgedaen: 
Alsi  selen  genoten  gaen 
Dan  coemt  stappans  dat  wijf 

60  Eade  ontoet  den  mont  wel  rijf, 

Ende  die  man  stiet  sijn  hoet  daerinne, 
Ende  si  bitet  hem  af  van  groter  minne. 
Aldus  blijft  die  man  daer  doet; 
Ende  si  blivet  van  twee  jongen  groet; 

65  Eade  alsi  geneest,  splijt  si  ontwe: 
Aldus  en  blijfter  maer  twe. 
Die  pellicaen  stont  daer  bescreven: 
Sine  jonge  en  mogen  niet  leven, 
Si  en  hebben  thertebloet 

70  Van  der  moeder,  diese  broet. 

Daer  stont  hoe  die  moeder  peckede 
Ende  haers  selfs  herte  uuttreckede. 
Dus  werden  si  hare  te  sure. 
Dit  es  geens  vogels  nature. 

75  Fenix  stont  daer  in  dien  viere. 
Dat  es  oec  sijn  maniere: 
Alse  hi  te  pulver  es  verbrant, 
Soe  wast  een  ander  altehant 
Van  den  asscen,  diere  bleven: 

80  Dus  en  mager  maer  een  leven. 
Ander  beesten  ende  ander  worme 
Van  so  wonderlike  vorme 
Stonden  ghinder  angeweven. 
Al  en  hadde  ie  el  niet  bescreven 

85  Binnen  acht  dagen,  na  minen  waen, 
Dan  haer  nature  ende  haer  gedaen, 
Nochtan  en  haddic  volscreven  niet. 

Hierbi  eest  dat  iet  achterliet, 
Ende  segge  u  van  den  hoghen  doen. 
90  Die  diernen  ende  die  garsoen 
Waren  gecleet  met  samite. 
Daer  was  menich  wempelwite 
Ende  menich  dulle  warmoesdierne, 
Die  ongewoen  was  te  vierne. 
95  Yraechdemense  hoe  si  hiete, 

Si  seiden  ver  Ymme  of  Margriete. 
Die  selve  niet  en  was  soe  rike, 
Dat  hi  hem  cleden  mochte  eerlike, 
Die  hadde  geleende  cleder  an, 

100  Was  hi  wijf,  was  hi  man. 

Al  dien  wech,  dien  Alexander 
Quam  gereden,  ende  menech  ander 
Was  geciert  met  sconen  blomen, 
Die  ie  niet  wel  en  can  genomen. 

105  Yan  boven  wast  met  sconen  risen 
Al  verdect  in  diere  wisen, 
Dat  hem  van  den  sonnenscine 
En  mochte  comen  enege  pine. 
Als  hi  was  binnen  dier  chiteit, 

110  Was  daer  menech  cruut  gereit 
Dat  utermate  wale  roec : 
Timiane  ende  wirooc, 
Stakten,  mirre  ende  sinamoma, 
Galanga,  cassea  ende  aroma. 

115  Dat  deden  si  dor  sine  ere 
Ende  harde  vele  mere. 
Tygren,  loncen  ende  luparde 
Toende  men  hem  ende  lybarde, 
Ende  menege  beeste,  na  minen  wane, 

120  Die  ghevoet  es  in  Yrcane. 
Op  die  huse  saten  cnapen, 
Yrouwen  ghingen  ten  veinsteren  gapen 
Om  dien  edelen  man  te  siene, 
Die  nie  wille  en  hadde  te  vliene. 

125  Die  menestrele  quamen  daer  mede 
Yor  dien  coninc  in  die  stede 
Ende  loefden  met  haren  sanghe. 

Daer  was  menich  trompe  langhe, 

Vedelen,  harpen  ende  symphoniën, 
130  Cytolen,  die  wael  leren  vriën, 

Salteriën,  orgelen  ende  stiven. 

Men  speelder  met  swerden  ende  met  cniven. 

Daer  was  menich  astronomijn, 

Die  in  die  sterne  conste  sien 
135  Wat  gescien  soude  daernaer 

Over  menich  hondert  jaer. 
Noit  en  was  in  eertrike 

Man  ontfaen  so  eerlike. 

Noit  ontfinc  dat  volk  van  Rome 
140  Met  so  eerliken  gome 

Haren  keyser  Octaviane, 

Die  oec  Augustus  hiet,  ie  wane: 

Noit  en  was  so  wael  ontfaen 

Julius,  dat  es  mijn  waen, 
145  Doe  hi  dien  hertoge  van  Swaven 

Scoffierde  ende  alle  sine  graven 

Tote  Lyons  op  die  Koene. 


Het  droomgezicht  yan  Alexander. 
B.  IV  vs.  1399—1554. 

Macedo  ghinc,  alse  hi  woude, 
Slapen  op  een  bedde  van  goude. 
Hine  mochte  niet  gorusten 
In  sijn  bedde  met  eenger  lusten. 
5  Alse  nu  pensdi  dat  hi  wilde 
Beide  met  spere  ende  met  scilde 
Varen  jeghen  die  rechter  scare; 
Dan  pensde  hi  dat  beter  ware 
Aen  die  slinke  side  te  jagene 
10  Om  Daris  her  te  versagene. 

Dus  menichfout  was  sijn  gedochte, 
Dat  hi  slapen  niet  en  mochte. 

Doen  Alexander  was  in  sorgen 
Om  dien  wreden  dach  van  morgen, 

15  Sach  hi  ene  wonderlike  dinc, 

Die  grote  here,  die  coninc. 

Hi  sach  Tyberis  die  riviere  staen, 

Daer  nu  Rome  es,  sonder  waen. 

In  een  eylant  sach  hi  ene  sale, 
20  Die  Tyberis  hadde  alte  male 

Ommelopen  met  haren  stroem. 

Dit  sach  hi  alse  in  enen  droem. 

Die  zale  was  hoge  al  toter  mane. 

Daer  op  sat,  na  minen  wane, 
25  Die  godinne  van  den  zege, 

Die  hi  minde  allewege; 

Victoria  was  haer  name. 

Si  dochte  hem  scone  ende  bequame. 

Dat  huus  stoet  op  vier  pylare, 
30  Groet  ende  scone  ende  oppenbare. 

Die  eerste  pylaer  hiet  Wijsheit; 

Die  moet  den  genen  sijn  gereit 

Die  sege  willen  sekerlike 

Gewinnen  in  dit  eertrike. 
35  Gerechtecheit  was  dat  ander. 

Die  hadde  over  hem  Alexander, 

Bedi  so  wan  hi  altoes  sege 

So  waer  hi  quam  allewege. 

Die  derde  dats  Gedoechsamhede  ; 
40  Dat  hadde  hi  oec  in  sinen  sede: 

Blidelike  ghedoegde  hi  dat  sure 

Om  die  goede  aventure. 

Die  vierde  pylaer  dat  es  Cracht. 

Wie  hadde  noit  so  grote  macht, 
45  Dese  here,  dese  man  van  vijf  voeten, 

Hine  dorstene  harde  wael  ghemoeten? 

Dusent  doren  waren  an  die  zale 

Met  dieren  stenen  harde  wale. 

Weelctijt  datmen  porrede  die  herre, 
50  Mochtment  horen  harde  verre. 

Wat  dat  bediet  moechdi  kinnen  : 

Alse  die  liede  zege  gewinnen, 

Sprectmen  verre  van  haren  daden 

Ende  singt  daer  af  in  meenger  staden. 

55  Op  die  sulle  sit  Gierechede, 
Die  es  in  der  geenre  sede, 
Die  strijt  ende  orloghe  bestaen 
Ende  dien  zege  willen  ontfaen. 
Op  enen  solre  in  dien  paleise 

60  Sit  Victoria  met  peise. 
Haer  sitten  es  yvorien  al. 
Si  gevet  mildelike  overal 
Met  bliden  handen  als  die  milde. 
Op  haer  hoet  stoent,  alsijt  wilde, 

65  Een  hoedekin  van  lauwerbomen. 
Dus  sach  hijt  al  in  sinen  dromen. 
Ende  hare  suster  saten  oec  daer 
Ende  songen  sere  al  oppenbaer 
Lof  ende  prijs  ende  wereltere, 

70  Ende  sine  swegen  nummermere. 
So  wie  dat  hevet  prijs  ende  seghe 
Van  hem  sprect  men  allewege. 
Naest  haer  sat  die  Mogenthedo 
Verweendelike  op  hare  stede. 

75  Noch  heeft  si  in  haer  bedwanc 
Alder  werelt  ommeganc. 
Ontsienlichede  sat  daer  naer, 
Die  den  maten  doet  groten  vaer. 
Daerna  die  vrouwe  van  allen  rechten, 

80  Die  de  gave  en  wille  lechten, 
Sittet  in  die  derde  stede, 
Ende  si  hetet  Gerechtechede. 
Goedertierenheit  es  daer  bi. 
Si  maect  dat  conincrike  vri, 

85  Ende  si  doet  bliven  gestade 
Ewelike  met  haren  rade. 
Rijcheit  es  daer  bi  geseten, 
Die  luttel  duechden  leert  weten: 
Si  es  moeder  van  allen  sonden 

90  Ende  maect  werringhe  tallen  stonden. 
Daer  sit  die  vrouwe  Eendrachtichede, 
Die  vrede  maect  in  allen  steden. 
Si  sit  op  enen  setel  hoge, 
Ende  si  es  dat  ende  van  orloge. 

95  Blijtscap  sit  vor  der  vrouwen  voete, 
Die  allewege  singet  soete, 
Ende  Smekinghe  ende  Wale  Onnen 
Singen  scone  na  haer  connen 
Yoer  die  vrouwe  Victoria 

100  Liedekine,  die  hier  na 

^emmermeer  en  werden  verleet, 
Also  langhe  als  die  werelt  steet. 
Dese  ystoriën,  die  hier  staen, 
Moete  hi  hebben,  sonder  waen, 

105  In  sijn  herte  allewege, 

So  wie  die  wille  winnen  zege. 

Dese  vrouwe  Victoria 
Sach  ende  sach,  verre  ende  na. 
Cortehjc  si  versach 

110  Hoe  dat  Alexander  lach 
Ende  sorgde  om  die  ere. 
Hare  begonste  ontfarmen  sere. 
Si  dachte  oec  mede  dat  si  wilde, 
Dat  hi  den  zege  altoes  behilde. 

115  Bedi  ontsach  si  dattie  vrese 
Van  der  vreseliker  rese 
Den  edelen  vorste  quetsen  mochte, 
Om  dat  hire  vele  om  dochte. 
Si  rumede  stappans  hare  zale, 

120  Met  enen  geswerke  gedect  wale, 
Ende  doe  ghinc  si  altehant 
Ten  huse,  daer  si  den  Slaep  vant. 
Aldus  was  hare  tale  algader : 

„Stant  op,  hoerstuut,  lieve  vader, 

125  Vaer,  daer  Alexander  leget, 
Dien  die  sorge  so  verweget, 
Ende  doe  hem  met  dinen  lusten 
Al  dat  vergeten  ende  rusten!" 
Victoria  sprac  dese  tale 

130  Ende  si  voer  weder  te  haerre  zale.' 
Cume  mochte  die  Slaep  opstaen, 
Hi  vloech  enwege,  sonder  waen. 
Soe  waer  hi  bi  den  sterren  vloech, 
(En  si  dat  sake  dat  hi  loech, 

135  Die  geen  diet  screef  in  latijn) 
Si  lieten  haren  ganc  al  sijn, 
Ende  bleven  slapen  van  der  crach*, 
Die  hi  hevet  met  hem  bracht. 
Traechlike  quam  hi  gevaren 

140  In  dat  griexe  her  te  waren. 
Op  dies  conincs  bedde  hi  seech 
Tusscen  hem  ende  der  weech. 
Mettien  liet  hi  die  sorgen  varen 
Ende  sliep  soetelijc  te  waren 

145  Al  tote  die  sonne  opstont, 

Dat  hi  niet  en  roerde  dan  den  mont. 

Mettien  quamen  die  baroen 
Jn  dies  conincs  pauwelioen. 
Si  haddens  wonder  dat  haer  here 

150  So  vaste  sliep  ende  so  sere. 
Hi  was  gewoen  te  treckene 
Trage  volc  ende  op  te  weckene. 
Nu  als  die  sorgen  sijn  aldermeest 
Ende  beide  die  heren  sijn  gevreest, 

155  Leget  hi  ende  slaept  al  sachte 
Ocht  hijs  een  twint  niet  en  achte. 


Vrouw  Nature  vaart  ter  hel  om  tegen 
Alexander  samen  te  zweren. 

B.  X  vs.  1—316. 

Alexander  hevet  gesproken 
Overdaet,  die  ongewroken 
Altoes  niet  en  mach  wesen ; 
Want  hi  hem  vermat  van  desen 
5  Dat  hi  sal,  eest  dat  hi  levet, 
Dattie  Nature  verholen  hevet 
Sinen  lieden  oppenbaren. 
Oec  so  seide  hi  mede  te  waren, 
Dat  hem  ware  al  eertrike 
10  Te  cleen  tenen  conincrike. 

Hier  om  was  die  Nature  gram, 
Alsi  die  overdaet  vernam. 
Si  liet  allerhande  werc 
Ende  nam  op  haer  een  geswere. 

15  Si  maecte  haer  ter  hellen  wart. 
Waer  si  quam  an  die  vart, 
Alle  dinc  waren  haer  onderdaen. 
Die  elemente  hebbense  ontfaen 
Elkerlijc,  want  sise  sciep. 

20  Die  locht  ierst  jegen  haer  liep 
Ende  groetese  met  soeten  winde. 
Tierst  datse  die  erde  kinde, 
Grote  sise  mettien  bloemen. 
Dat  water  es  mettien  visscen  comen 

25  Ende  dat  vier  metten  planeten. 
Alderhande  figuren  beten 
Ende  eren  hare  sceppersse, 
Ende  bidden  dat  si  niet  en  perse 
Met  honger  hare  creaturen. 

30  Dit  was  die  tale  van  der  Naturen : 
„Danc  hebt  dat  ghi  mi  doet  ere. 
Nu  en  soeet  min  noch  mere 
Die  dinc,  die  ie  hebbe  verholen. 
Ie  vare  enwech  ter  helscer  scolen 

35  Dor  uwen  wille  ende  dor  dien  minen. 
Dat  sal  Alexandre  seinen, 
Want  het  sal  sijn  hoet  becopen." 
Dit  sprac  si  ende  dede  open 
Die  orde  ende  ghinc  ter  hellen. 

40  Nu  hort!  ie  sal  u  hier  af  tellen. 
Si  sach  vor  der  helledure 
Recht  onder  die  helsce  raure 
Seven  vrouwen  in  seven  borgen, 
Dier  elc  man  wael  mach  sorgen. 

45  Die  ene  was  moeder  van  den  souden, 
Vrecheit,  die  daer  was  tien  stonden ; 
Si  huudde  dien  groten  scat. 
Overwaer  seggic  u  dat, 
Dat  si  gesmoltens  gouts  so  vele 

50  Goot  in  dier  vrecker  kele, 

Dat  sise  daer  mede  hevet  verladen, 

Al  en  conde  sise  niet  gesaden. 

Hoverdechede,  die  coninginne, 

Sat  daerna  met  erren  sinne 
55  In  een  borcb,  groet  ende  rike, 

Ende  bespotte  hare  gelike. 

Luxurie,  dat  es  Onsuverhede, 

Sat  daer  op  hare  stede. 

In  bernender  moder  lach  si  versmort, 
60  Want  si  suverheit  testort. 

Gulsecheit  sat  op  hare  stede. 

Ende  verterde  hare  lede. 

Si  liet  weder  dor  den  hals  gaen 

Dat  si  te  vele  hadde  in  gedaen. 
65  Gramscap  sat  daer  verbolgen. 

Si  doet  diegene,  die  haer  volgen, 

In  allen  tiden  sijn  verwoet, 

Want  si  die  liede  maect  onvroet. 

Gierecheit  sat  daer  allene 
70  Beloken  in  haren  stene, 

Hare  hande  onder  hare  liere, 

Ende  bernende  in  dien  swarten  viere. 

Nidecheit  ende  hare  kinder 

Hadden  hare  zale  ghinder. 
75  Yerradenisse  ende  Loesheir, 

Al  en  mogen  si  niet  gereit 

Bedecken  der  liede  weldade, 

Si  verkerense  met  haren  rade. 

Met  desen  seven  hoetvrouwen 
80  Woende  mede  oec  ontrouwen 

Ypocrisie,  die  haer  can  maken 

Buten  goet  in  allen  saken. 

Ende  Smekinge  waser  oec  mede, 

Die  nu  hevet  hare  stede 
85  Met  hogen  lieden  in  die  zale; 

Want  si  can  met  scoenre  tale 

Hogen  lieden  doen  verstaen 

Saken,  die  quaet  sijn  gedaen. 

Soe  grote  cracht  hevet  die  miede 
90  Ende  smekinge  onder  hoge  liede, 

Dat  si  bejagen  haren  wille, 

Waer  si  sijn,  lude  ende  stille. 
Dese  sonden  hevet  besien 

Die  Nature,  ende  mettien 
95  Ghinc  si  binnen  dien  helscen  muren. 

Daer  sach  si  die  sielen  geduren 

Int  vier,  dat  bernet  sonder  lecht, 

Elke  siele  na  haer  recht. 

Ie  segge  u,  die  stat  van  der  hellen, 
100  Nadien  dat  ons  die  boeke  tellen, 

Si  steet  in  midden  in  die  erde 

Ende  bernet  altoes  even  herde, 

Boven  inge  ende  binnen  wijt. 

Daer  pijnt  vier  in  eiken  tijt 
105  Selen,  die  hebben  mesdaen. 

Al  sijn  si  in  één  vier  bevaen, 

Nochtan  hebben  sijt  niet  even  groet 

Die  pine  van  der  langer  doet. 

Want  dat  vier  es  so  gerecht, 
110  Dat  het  den  here  ende  den  knecht 

Also  met  pinen  hevet  bevaen, 

Nadien  dat  si  hebben  mesdaen, 

Some  meer,  some  min. 

Daer  sijn  oec  vele  sielen  in 
115  Welna  al  sonder  mesquame, 

Sonder  dat  si  van  Adame 

Sijn  besmet,  ende  anders  niet. 

Dese  weten  luttel  van  verdriet. 

Bi  redenen  proevict  u  al. 
120  Te  somere  als  berch  ende  dal 

Es  versiert  metter  sonnea, 

Men  siet  hen  tween  te  gader  ronnen. 

Die  een  loept  met  cleenre  pine, 

Die  ander  es  van  der  sonnen  scine 
125  So  verhit,  dat  hi  versmacht 

Ende  verliest  al  sine  cracht. 

In  die  middelt  van  dier  vlamme 

So  stoet  die  felle  druut,  die  gramme 

Lucifer  Leviathan, 
130  Die  bedroech  dien  eersten  man. 

Tierat  dat  hi  die  Nature  sach, 

Liet  hi  dat  vier,  daer  hi  in  lach, 

Ende  ghinc  te  hare  wart. 

Om  dat  si  niet  en  waer  vervaert, 
135  Liet  hi  sijn  duvelike  ghedane, 

Ende  snelde  hem  te  ontfane 

Die  grote  scoenheit  weder, 

Die  hi  hadde,  eer  hi  neder 

Van  den  hemele  was  verscroven, 
140  Doe  hi  ingel  was  hier  boven, 

Ende  dor  sine  hoverdechede 

Was  geworpen  van  der  stede. 

Doene  die  Nature  sach, 

Begonste  si  haer  geclach : 
145  „Vader  ende  wreker  van  den  sonden, 

Wilen  in  dier  ierster  stonden 

Waerstu  claer  als  dier  sonnen  scijn, 

Maer  dor  die  hoverde  dijn 

Soe  verloerstu  hemelrike. 
150  Ie  bidde  di  om  hulpe  droefelike! 

Het  es  recht,  du  heves  loen; 

Want  als  du  verloers  dien  troen, 

Waerstu  sonder  stede  bleven, 

En  hadde  ie  di  niet  gegeven 
155  Ene  sonderliDge  stede 

In  dese  grote  demsterhede. 

Ie  bringe  ene  niemare  gedragen : 

Alle  creaturen  daghen 

Over  Alexanders  overmoet, 
160  Ui  dwanc  enen  coninc  goet, 

Goninc  Clause  van  Atervaen; 

Traciën  es  hem  onderdaen. 

Hi  sloech  Pausaniase  doet, 

Hi  brac  Teben,  al  was  si  groet, 
165  Hi  dwanc  Athenen  ende  Matone, 

Hi  droech  oec  Roemsce  crone, 

Ui  dwanc  Luken  ende  Pise, 

Hi  sloech  ridders  van  prise : 

Mennoen  entie  met  hem  waren. 
170   Ui  dorreet  oec  te  waren 

Verwijs  I  11 

Daris  lant,  dat  hem  verstarf, 
Ende  verwan  dien  here  drie  warf. 
Hi  verdreef  den  here  Apolonise 
Ende  brac  Tyren,  die  stat  van  prise. 

175  Hi  wan  Egypten  ende  dorreet 
Libiën,  dat  was  so  heet; 
Babylonie  heeftene  ontfaen, 
Die  Siten  sijn  hem  onderdaen. 
Hi  heeft  die  Israëlsce  roten 

180  Binnen  Caspi  besloten. 

Dus  heeft  hi  Asiën  bevaen, 
Ende  Porus  es  hem  onderdaen ; 
Subdraken  hevet  hi  gevelt, 
Abisari  steet  in  siere  gewelt, 

185  Taxilles  es  oec  sijn  man. 

Dat  es  meer:  ende  hem  en  can 
Genogen  al  deze  ere. 
Hi  sochte  die  eylande,  dats  mere,. 
Die  sijn  in  die  Donker  See ; 

190  Heeft  hi  geluc  goet  vortmee, 
Hi  sal  sien  wanen  Nilus  comt, 
Want  hi  hem  al  nu  beroemt, 
Dat  hi  sal  winnen  dat  Paradijs. 
Du  en  wachsti  in  alre  wijs, 

195  Hi  sal  di  die  helle  afwinnen. 
Daertoe  wilt  hi  oec  bekinnen 
Die  werelt  die  hier  onder  es, 
Ende  dwingen  die  Antipodes. 
Hi  wilt  die  sonne  sien  west  opstaen 

200  Ende  oest  weder  te  hovè  gaen. 
Nu  wrec  ons  over  dit  verlies! 
Wat  eren  soutstu  hebben  dies, 
Of  wat  lone,  of  wat  prise, 
Dattu  uten  Paradise 

205  Adame  dreves  int  drove  dal, 
Of  di  Alexander  winnen  sal?" 
Si  waende  wechvaren  na  dese  wort. 
Lucifer  sprac:  „Vrouwe,  hort, 
Ie  saels  uwen  wille  doen  sonder  waen^ 

210  Ende  ie  en  saels  niet  afstaen, 

Eer  ickene  hebbe  in  der  hellen 
Met  anderen  sinen  gesellen." 

Stappans  so  riep  hi  te  rade 
In  der  hellen  alle  die  quade. 

215  Op  enen  plein  quamen  diekeytive; 
Daerom  lope-n  rivieren  vive. 
Die  rivieren  heten  aldus: 
Lete  ende  Avernus, 
Cocitus  ende  Flegeton 

220  Ende  die  wrede  Acheron. 
Dese  bernen  ende  stinken. 
En  mach  niemen  ghedinken, 
Dat  hiere  nie  sonne  sach 
Ofte  enegen  wint,  die  helpen  mach. 

225  Daer  liggen  die  droeve  sielen 
Mettien  duvelen,  die  vielen, 
Ende  dogen  onghehoorde  doot; 
Want  dat  es  haer  meeste  noet, 
Dat  si  sterven  sonder  blijf. 

230  Die  hier  leiden  sondech  lijf, 
Ende  altoes  om  sonden  werven, 
Die  moeten  altoes  ghinder  sterven. 
Si  mogen  die  deemsterheit  tasten, 
Die  droeve  sielen,  die  altoes  vasten. 

235  Nu  hebben  sijt  heet  ende  nu  cout; 
Daer  es  rouwe  menechfout, 
Ende  hi  moet  sonder  ende  sterven, 
Dien  die  helle  doet  bederven. 
Doe  thelsce  volc  versament  was, 

240  Die  oude  viant  Sathanas 

Wispelde  driewarf,  ende  al  die  wene 
Wart  gestilt:  daer  ne  was  gene 
Die  roepen  dorste,  doe  hijt  horde. 
Doe  sprac  hi  der  Naturen  worde, 

245  Ende  hi  seide  meer  daertoe : 
„Segt,  mine  gesellen,  hoe 
Selen  wi  gedogen  dese  overdaet 
Van  deaen  man,  diet  al  verslaet, 
Ende  die  alle  dinc  ontsien? 

250  Laet  men  sinen  wille  gescien, 

11 

Hi  sal  al  die  werelt  breken. 
Dats  al  niet,  maer  hi  sal  steken 
Dor  die  dicke  erde  een  gat 
Ende  maken  tote  ons  enen  pat. 

255  Daertoe  sal  hi  onse  sielen  vaen. 

Dus  moeten  wi  hem  sijn  onderdaen. 
Oec  seggen  die  propheten, 
Dat  Got  der  werelt  heeft  verheten 
Menech  jaer  hier  te  voren, 

260  Dat  een  man  soude  sijn  geboren, 
Met  miraclen,  in  weet  wie. 
Met  sinen  houte  so  sal  hi 
Breken  onse  vaste  prisoen, 
Ende  onse  sielen  daer  ute  doen. 

265  Nu  siet,  ghi  heren  van  der  doet, 
Helpt  ons  geraden  terre  noet, 
Die  wrile  dat  men  ons  maeh  helpen ! 
Laet  ons  dies  mans  daet  stelpen, 
Dat  hi  niet  die  gene  en  si 

270  Die  die  helle  sal  hebben  vri," 
Cume  hadde  hi  dit  gèseit, 
Dat  Verradenesse  sprac  gereit, 
Die  was  der  Nidecheden  dochter: 
„Lucifer,  laet  wesen  sochter 

275  Vorwert  meer  dine  maniere, 
Ie  salt  di  volbringen  sciere, 
Want  hets  mi  clene  pine. 
Ie  hebbe  een  cracht  van  venine, 
Men  vint  geen  van  dierre  naturen ; 

280  En  mach  in  geen  vat  geduren 
Noch  in  yser,  noch  in  staie, 
Noch  in  goude,  noch  in  metale, 
Dan  in  een  coeclauwe  allene. 
Dat  salmen  geven  hem  gemene 

285  Mettien  claren  wine  gemanc. 
Hi  sal  sterven  eer  iet  lanc. 
Want  Antypater,  mijn  vrient, 
Die  Alexander  heeft  gedient, 
Ende  over  Grieken  es  baliu, 

290  Dien  hebbic,  dat  seggic  u, 

Van  der  wiegen  op  geleert, 
Dat  hi  van  buten  enen  eert, 
Ende  int  herte  draget  die  mort. 
Nu  es  hi  gedaget  vort. 

295  Omdat  hi  hevet  geregniert  dat  lant, 
Willen  die  coninc  altehant 
Met  hem  hebben  in  sijn  here, 
Dat  hi  sine  oude  vertere. 
Bi  des  mans  hulpen  sal  ie  saen  , 

300  Alexandere  verslaen," 

Yerradenesse  sprac  dese  tale. 
Dat  droeve  volc  priset  wale, 
Dat  si  so  sciere  hadde  vonden 
Goeden  raet  in  corten  stonden. 

305  Stappans  voer  si*  uter  hellen 
Tote  Antypater,  haren  geselle, 
Die  een  (Juaet  verrader  was, 
Ende  harde  sere  in  sorgen  das, 
Hoe  hi  behouden  sal  sine  ere 

310  Jegen  dien  coninc,  sinen  here. 
Doe  riet  si  der  herten  sijn 
Te  makene  dat  stare  fenijn  ; 
Ende  doe  hijs  wael  was  geleert, 
Was  si  saen  ter  hellen  gekeert. 

315  Ende  si  comt  dicke  ute, 

Om  te  radene  dusdane  salute. 

Floris  vindt  Blancefloer  weder. 
vs.  2786—3380 

Een  heidensch  koning  uit  Spanje  maakt  op  een  zijner  strooptochten 
eene  Oh  risten  vrouw  buit,  welke  hij  aan  zijne  gemalin  schenkt,  die  weldra 
eene  innige  genegenheid  voor  haar  opvat.  Op  denzelfden  Palmzondag 
worden  beide  vrouwen  moeder:  de  koningin  baart  een  zoon,  die  Floris 
wordt  genoemd;  de  gevangen  vrouw  eene  dochter, die  den  naam  Blancefloer 
ontvangt.  Beide  kindoren  groeien  samen  op,  en  hoe  ouder  ze  worden  des 
te  sterker  wordt  hun  beider  liefde.  De  koning  hierover  verontrust  zendt 
Floris  naar  school.  De  knaap  v.erkwijnt  wegens  de  scheiding  van  zyne 
geliefde,  en  de  koning,  vast  besloten  een  einde  aan  hun  hartstocht  te 
maken,  verkoopt  Blancefloer  aan  Babylonische  kooplieden,  die  haar  met 
zich  voeren  voor  den  harem  van  hun  Emir.  Er  wordt  een  prachtig 
grafgesteente  voor  haar  opgericht,  teneinde  Floris  alzoo  te  bedriegen. 
Deze  komt  weder  aan  het  hof,  wordt  op  het  hooren  der  treurmare  zoo 
wanhopig,  dat  hij  zich  dooden  wil,  en  laat  zich  niet  dan  met  veel  moeite 
door  zijne  moeder  hiervan  terughouden.  Ziende  dat  niets  baat  om  Floris 
van  zijne  liefde  te  genezen,  ontdekken  de  ouders  het  geheim,  waarop  hij 
als  koopman  vermomd  zich  op  reis  begeeft,  en  na  vele  wederwaardigheden 
te  Babyion  komt.  Hij  spoort  den  wachter  van  den  burcht  op,  waarin 
Blancefloer  is  opgesloten,  verschalkt  hem  door  een  schaakpartij  en  koopt 
hem  door  geschenken  om. 

Die  portwerder  ontfingen  blidelike 
Ende  swoer  ende  seide  ghetrouwelike, 
Wat  hi  hem  hiete  ende  wilde  gherenst, 
Hi  souder  an  legghen  sinen  erenst. 
5  Met  leide  hine  in  sinen  boghaert 
Ende  boot  hem  sine  handen  ende  wart 
Verholenlike  al  daer  sijn  man, 

Des  hi  berouwenesse  daer  na  ghewan. 

Floris  ontfingae  ende  dede  als  de  vroede; 
10  Hi  hoepte  dat  hem  comen  soude  te  goede. 

„Vrient,"  seit  hi,   „mijn  man  sidi  nu. 

Nu  betrouwe  ie  ende  ghelove  u 

Als  enen  minen  man,  dat  ghi  mi 

Gfhehulpich  selt  sijn,  waer  het  si. 
15  Ie  sel  mi  ghetroosten  vanden  rade 

Ende  setten  mijn  lijf  in  uwe  ghenade; 

Het  doet  mi  die  noot  dat  ics  u  lië. 

Hier  boven  in  den  tor  es  mine  amië, 

Daer  es  die  scone  Blancefloer, 
20  Die  mi,  sident  dat  ie  van  haer  voer, 

In  groten  seere  heeft  ghelaten. 

Die  mindic  so  utermaten, 

Dat  vernoyde  minen  vader  ende  docht  hemquaet 

Ende  mire  moeder,  ende  daden  den  raet, 
25  Dat  si  mi  daer  omme  wart  verstolen. 

Nu  hebbic  so  langhe  varen  dolen 

Van  Spaengen  ende  daer  om  gheëisschet, 

Dat  icse  in  den  tor  hebbe  ghevreisschet, 

In  can  gheseggen  hoe  gherne  icse  saghe. 
30  Ie  sel  doot  bliven  binden  vierden  daghe, 

Of  ie  selse  hebben,  hoement  ghedoe. 

Soete  vrient,  nu  troost  ende  raet  daer  toe." 

Doe  die  portwerder  sine  reden  verstoet, 

„Here,"  seit  hi,  „mi  hevet  verleidet  u  goet, 
35  Des  ben  ie  te  spade  worden  gheware. 

Ghi  hebt  ghedaen  als  die  voghellare, 

Die  scone  pipet  ende  blaset, 

Daer  hi  die  voghelkine  mede  verdwaset. 

Met  liste  hebdi  mi  ghevaen, 
40  Datic  met  eren  u  niet  mach  ontgaen. 

Cornet  te  scaden  of  te  vromen, 

Nadien  dat  het  dus  es  comen, 

Salie  u  gheleisten  trouwe. 

Ie  weet  wel  dat  ghi  entie  joncfrouwe 
45  Ende  ie  daer  omme  selen  sterven ; 

Ende  emmer  willic  pensen  ende  werven 

Om  helpe  ende  raet  te  gheven  u. 

Grhi  selt  ter  herberghen  varen  nu, 
Dat  wanic  dat  best  si. 

50  In  derden  daghe  comt  hier  weder  tot  mi, 
Dat  sal  dierste  daeh  van  Meie  wesen. 
Ie  sal  mi  bewissen  ende  doen  lesen 
Dierste  bloemen,  die  men  mach  venden, 
Ende  salse  onsen  joncfrouwen  senden. 

55  Dan  sel  ie  soeken  selke  behendichede, 
Alsic  sende  blomeo,  dat  icker  u  mede 
Der  joncfrouwen  Blancefloer  senden  sel: 
Hiertoe  behoeft  ons  goet  gheval." 
Doe  weende  Floris  ende  seide, 

60  Dat  hem  de  termt  entie  beide 
Soude  dinken  utermaten  lanc; 
Maer  dander,  die  sonder  bedwanc 
Daer  om  waent  vallen  in  groter  noot, 
Het  docht  hem  cort  te  sire  doot. 

65  Deen  hadde  bliscap,  dander  rouwe. 
Te  dien  dat  Floris  die  joncfrouwe 
Te  sinen  wille  hebbe  ghesien, 
Hem  en  roect  wat  hem  daer  na  sel  ghescien 
Floris  voer  te  siere  herberghen  waert, 

70  Dander  bleef  in  rouwen  ende  sere  vervaert. 
Hi  sende  boden  ende  dede  soeken 
In  bogharden,  in  wouden  ende  in  broeken 
Rosen  ende  bloemen  menigherhande. 
En  bleef  nerghen  in  alden  lande 

75  Bloeme  negheen,  diere  toe  dochte, 
Hi  en  bewarf  dat  mense  hem  brochte, 
No  acoleie,  no  lelie,  no  rosé,  no  viole. 
Corven  dedi  vollen  ene  grote  scole, 
Ende  seide  dat  hise  senden  soude 

80  Den  joncfrouwen,  te  verdienen  haer  houde. 
Nu  es  comen  die  Meye  dach, 
Daer  Florijs  sin  al  ane  lach, 
Dien  hi  node  soude  hebben  verseten. 
Hi  quam  ghecleet,  als  hem  was  gheheten, 

85  Van  roden  bliaude,  als  hem  wel  sat. 
Dat  was  hem  gheraden  omme  dat, 
Dattie  bliaut  ghelijc  was  den  rosen 

Entie  nature  minst  soude  nosen. 
Die  portwerder,  als  hi  hadde  gheacht, 
90  Enen  corf,  die  scone  was  ende  best  ghewracht, 
Dede  hi  draghen  in  sine  camere  binnen 
Ende  seide  Florise,  soudi  ghewinnen 
Die  joncfrouwe  ende  bi  liste  bejaghen, 
Men  souden  metten  eorve  opdraghen. 
95  Doe  gincker  Floris  ligghen  inne. 
Dier  es  vele,  die  ie  kinne, 
Die  nie  so  starker  minnen  plaghen, 
Dat  si  hem  hadden  laten  draghen. 
Die  portwerder  sette  hem  enen  hoet 

100  Opt  hooft  van  rosen,  die  hem  wel  stoet, 
Ende  decten  met  roson,  daer  hi  lach 
In  den  corf,  datten  niement  en  sach. 
Twee  knapen  riep  hi  te  hem  doe, 
Die  duchtich  waren  ende  goet  daer  toe. 

105   „Nemet,"  seit  hi,  „dese  rosen  ende  gaet 
Ten  torre  ende  clemt  den  hoechsten  graet, 
Tes  ghi  comt  ten  hoechsten  vloere, 
Ende  segt  mire  joncfrouwen  Blancefloere, 
Dat  icse  haer  sende;  si  selre  uut  lesen 

110  Selke  die  haer  bequame  sal  wesen, 

Ende  segt  haer  ghetrouwelike  mijn  saluut, 
Ende  keert  te  handen  weder  uut, 
Ende  comt  haestelike  weder  te  mi." 
Doe  hijt  hem  hiet,  doe  namen  si 

115  Den  corf  metten  rosen  ende  begonsten 
Te  cliven  so  si  ghevoechlicst  consten 
Van  grade  te  grade  wel  bi  stade. 
So  herde  waren  si  gheladen, 
Dat  si  vloecten  diese  loet. 

120  Si  seiden  ende  peinsden  in  haren  moet, 
Dat  si  bloemen  nie  en  saghen 
No  droeghen  die  herder  waghen : 
Dat  seiden  si  ende  seiden  waer. 
Daer  clommen  si  neven  den  pilaer, 

125  Tes  si  quamen  opten  hoechsten  vloer, 

Ende  trijsten  der  cameren  daer  Blancefloer 
In  woende  ende  lietense  staen 

Ter  rechter  hant,  ende  quamen  ghegaen 
Ter  ander  camer,  daer  woende  inne 

130  Ene  joncfrouwe  met  ghestaden  sinne. 
Si  haesten  ende  wilden  niet  beiden, 
Ende  spraken  ter  ghere  ende  seiden : 
„Joncfrouwe  Blancefloer,  dit  prosent 
Hevet  u  onse  here  de  portwerder  ghesent." 

135  Die  joficfrouwe  niet  en  ghewoech 
Dat  sijt  waer,  maer  si  loech, 
Omdat  si  Blancefloer  hoerde  noemen 
Ende  ere  ander  gaven  die  bloemen. 
Si  dankes  ende  setten  neder 

140  Den  corf  metten  rosen  ende  keerden  weder. 
Doe  ghinc  si  ten  corve  ende  nam 
Ene  rosé,  die  haer  best  bequam. 
Floris  waende  dat  Blancefloer  ware 
Ende  spranc  uten  rosen  jeghen  hare. 

145  Die  joncfrouwe  spranc  op  ende  wart, 
Daer  sine  sach,  so  sere  vervaert, 
Dat  si  vloe  ende  van  hem  liep, 
Ende  „helpe,  helpe!"  al  vliende  riep: 
„Wat  bloemen  sijn  dit,  wat  comter  uut?" 

150  Si  creesch  ende  maecte  een  gheluut, 

Dat  alle  die  joncfrouwen  worden  vervaert 
Ende  quamen  ghelopen  thaer  waert. 
Si  vraechden  ende  vreyscheden  om  mare, 
Wat  haer  mesquame  ende  haer  ware. 

155  Als  hi  dat  hoerde,  viel  hi  neder 

Ende  decte  hem  metten  bloemen  weder. 
Die  joncfrouwe  was  bepeinst  sciere, 
Want  si  was  hovesch  ende  goedertiere. 
Haer  quam  ghelopen  in  haren  sinne 

160  Van  Blancefloer,  haer  ghesellinne, 

Dat  si  haer  dicken  claechde  ende  ghewoech 
Eens  joncheeren,  des  minne  si  droech, 
Ende  van  Spaengen  was  gheboren. 
Si  hadde  haer  ooc  gheseit  te  voren, 

165  Dat  hi  haer  herde  ghelijc  ware. 
Als  sine  sach,  so  dochts  hare 
Ende  pensede,  dat  onder  dat  prosent 

Met  liste  haer  waer  Floris  ghesent. 

Siantwerdedenjoncfrouwen,die  tot  haer  quamen 
170  Ende  dat  helpgheroep  vernamen. 

Si  pensede  een  list  ende  loech, 

Dat  ene  viveltre  uten  bloemen  vloech 

Int  ansichte  met  haren  monde, 

Dat  ei  haer  niet  onthouden  conde, 
175  Dat  si  an  haer  huut  quam  ghevaren, 

Si  en  moeste  cnjschen  ende  also  ghebaren. 

Doe  keerden  si  weder  al  te  samen, 

Dat  si  ter  cameren  niet  in  quamen. 
Nu  moeghdi  weten  dat  herde  groot 
180  Die  anxt  was  ende  die  noot, 

Die  Pioris  hadde,  tkint  van  Spaengen. 

Die  joncfrouwe  was  van  Aelmaengen, 

Eens  hertoghen  dochter  ende  hiet  Clarijs, 

Ende  hadde  naest  Blancefloer  d      meesten  prijs 
185  Boven  alle  dander  van  der  zele. 

Si  was  ooc  so  wei  haer  ghespele, 

Dat  dene  der  ander  niet  en  hal, 

Si  en  seide  haer  dat  si  wiste  al. 

Si  dienden  te  gader  den  ammirale: 
190  Dene  droech  twater,  dander  de  dwale 

Elcs  daechs  in  zire  kemenade, 

Smerghena  vroe  ende  tsavents  spade. 

Haer  cameren  waren  niet  verre  ghesceden. 

Ene  dore  hadden  si  onder  hem  beden, 
195  Daer  dene  bi  totter  ander  ghinc, 

Als  si  hadden  te  spreken  enige  dinc. 

Si  ghinc  wech  ende  loec  haer  dore, 

Bedi,  of  iement  lede  daer  vore, 

Dat  hi  des  joncheeren  niet  en  verneme. 
200  Een  woort  en  sprac  si  niet  te  heme. 

Si  gaet  te  Blancefloer  daer  sise  vint, 

Die  vele  peinst  om  dien  si  mint, 

Ende  dicke  versuchte  harde  onsochte 

Met  swaren  ghepeinse  ende  ghedochte, 
205  Met  groter  daghen  ende  met  droeven  sinne. 

„Blancefloer,"  seit  si,  „soete  minne, 

Wildi  ghaen  met  mi,  ie  sel  u  toghen 

Selke  bloemen,  dat  ghi  met  uwen  oghen 
Ne  saghet  bloeme  no  rosé  nie, 

210  Die  ghi  eer  sout  sien  dan  die." 
—  „Claris,  seit  si,"  soete  ghespele, 
Mijns  onwillen  heb  ie  so  vele, 
Dat  mi  der  bloemen  wel  staet  tomberne; 
Dat  ghi  te  mi  comt  met  uwen   scherne, 

215  Daer  seldi  mede  sonde  ghewinnen. 
Die  in  goeden  hopen  sjjn  van  minne, 
Hem  staet  wel  te  pleghen  der  blomekine 
Om  te  vergheten  der  pine; 
Maer  mi  naect  droefheit  ende  niet  el. 

220  Soete  vriendinno,  nu  weti  wel 
Dat  ie  minen  lieve  verre  bem, 
ïïi    verre  es  van  mi,  ie  verre  van  hem. 
Nu  es  hier  dammirael,  die  ooc  waent, 
Dat  hi  mi  binnen  derre  maent 

225  Sekerlike  sal  nemen  te  wive. 

Neen  ie,  beghavic  binnen  minen  live 
Floris,  dat  waer  grote  mesdaet; 
Ie  selre  toe  soeken  selken  raet, 
Dat  ie  mi  cortelinge  sel  verslaen, 

230  En  magie  hem  anders  niet  ontgaen. 
Wat  magie  doen,  ellendich  wijf? 
Ie  heb  liever    te  verliesen  mijn  lijf, 
Dan  ie  Floris  levende  verliesen  soude; 
Die  minne  quam  bi  mire  scoude". 

235  —  „Blancefloer,"  seit  si,  „soete  ghesellinne, 
Nu  manie  u  dor  Florijs  minne 
Ende  dor  sinen  willen,  dat  ghi  met  mi 
Die  bloeme  comt  sien  hoe  scone  si  si." 
Tierst  dat  sise  bi  hem  beswoer, 

240  Stont  op  die  scone  Blancefloer 

Ende  ginc  met  hare  die  bloeme  scouwen. 
Floris  hevet  der  joncfrouwe 
Tale  ghehoort  ende  es  seker  des, 
Dat  Blancefloer   binnen  der  cameren  es. 

245  Hi  rechte  hem  op  ende  spranc  uut. 
Dat  scoenste  haer  entie  witste  huut 
So  hadde  hi,  dat  ie  man  ghewan; 

Hi  hadde  enen  roden  bliaut  an. 
So  edel  was  al  sine  ghedane, 

250  Dat  goet  was  aD  hem  te  verstane, 

Ende  ment  wel  an  hem  mochte  kinnen. 
Amoreus  waren  sijn  oghen  binnen; 
Die  hoet,  die  hem  was  gheset 
Opt  hoeft,  hi  stont  hem  vele  bet 

255  Dan  ie  u  gheseggen  mach. 

Blancefloer  kenden  alsine  sach, 
Si  kinde  hem  ende  hi  kinde  hare. 
Beide  verloren  si  haer  ghebare, 
Dat  si  een  woort  spreken  en  mochten. 

260  Daerna  als  si  hem  bedochten, 
Al  swighende  liepen  si  te  samen. 
Daer  si  hem  metten  armen  ondernamen : 
Haergelijc  andren  an  hem  dwanc. 
Dat  cussen  ende  dat  helsen  was  so  lanc, 

265  Datmen  mochte  in  de  selve  wile 
Hebben  gheghaen  ene  grote  mile. 
Als  si  hem  van  den  cussen  droeghen, 
Al  swighende  si  hem  onderloeghen, 
Ende  herde  minliken  si  hem  ondersaghen. 

270  Doe  sprac  Claris  ende  begonde  haer  vraghen 
Ghestadelike  ende  wel  bi  sinne: 
„Blancefloer",  seit  si,  „soete  ghesellinne, 
Kindi  de  bloeme,  daer  ie  om  poghede 
U  vele,  eer  icse  u  toghede? 

275  Mi  dinct  dat  ghise  an  u  draghet. 
Sint  ghise  alre  eerst  saghet, 
So  dinct  mi  dat  ghi  sijt  verhoghet. 
Ie  wane  dat  daer  an  leghet  grote  doghet 
An  die  bloeme,  die  ene  joncfrouwe 

280  So  sciere  hevet  verlost  van  haren  rouwe. 
Een  luttel  eer  wildise  niet  sien : 
Nu  duncti  mi  bevaen  in  dien, 
Dat  ghi  der  ghere  en  sout  siin  hout 
Daer  ghise  jeghen  deilen  sout." 

285  —  „Deilen,"  seit  si,  „en  es  dit  Florijs, 
Mijn  soete  lief,  mijn  soete  amijs, 
Als  ie  u  dicken  hebbe  gheseghet, 

Daer  mijn  lijf  ende  mijn  doot  an  leghet? 

Dit  es  mijn  troost,  mijn  toeverlaet ; 
290  An  heme  leghet  al  mijn  raet." 

Doe  baden  si  Clarise  beide, 

Dat  si  haer  minne  niet  brachte  te  leide 

Ende  sise  decte  ende  hale: 

Want  wort  gheseit  den  ammirale, 
295  Si  wisten  wel  si  souden  sterven 

Entie  bliscap  van  harre  minnen  derven. 

„Nu  weest,"  sprac  Claris,  „al  onvervaert 

Ende  hebt  ghene  hoede  te  mi  waert. 

In  ben  niet  so  dul  van  seden  ende  van  sinne, 
300  Dat  ie  mine  gherechte  ghesellinne 

Met  enigher  valscheit  bedrieghen  soude. 

Ie  sel  u  doen  alsic  selve  woude, 

Of  ics  hadde  te  doön,  datmen  mi  dade. 

Beide  met  hulpen  ende  met  rade 
305  Salie  u  emmer  ghehulpich  sijn : 

Onser  beider  eten  ende  onsen  wijn 

Dat  selen  wi  eten  onder  ons  drien. 

Ghi  selt  mi  ghetrouwe  vinden  in  dien 

Altoes  te  vorderne  uwen  wille, 
310  Beide  Openbare  ende  stille." 

Als  dit  was  gheseit,  te  hant 

Nam  Blancefloer  Floris  bider  hant 

Vrolike  ende  met  bliden  sinne, 

Ende  leidene  ter  cameren  daer  si  woende  inne. 
315  Een  rijclijc  culct  op  haer  bedde  lach, 

Daer  si  op  te  slapen  plach. 

Daer  op  ghingen  si  sitten  beide 

Ende  begonsten  te  spreken  vanden  leide 

Ende  hoe  si  hadden  ghevaren, 
320  Sint  dat  si  ierst  ghesceiden  waren. 

Floris  sprac:   „Blancefloer,  nu  hebic  u  vonden! 

Mine  bliscap  es  nu  te  desen  stonden 

So  groot,  dat  iet  gheseggen  niet  en  mach. 

Sint  quam  die  leede  dacb, 
325  Datmen  maecte  tusschén  ons  een  ghesceet, 

Hebbe  ie  ghedoghet  menich  leet: 

Nu  es  mi  mine  pine  wel  verghanghen. 

In  groten  sere  ende  in  langhen 
Hebbic  gheweest  ende  in  groter  noot 

330  Dor  uwen  wille  ende  wel  na  dooi" 
—  „Floris,"  seit  si,  „sidi  dan  dit, 
Die  weder  mi  spreect  ende  neven  mi  sit? 
Ie  sie  wel  ende  kinne  dat  ghijt  sijt, 
Die  van  mi  nam  u  vader  dor  nijt 

335  Ende  ter  Montoriën  sende  ter  scole. 
Ie  soude  u  houden  herde  in  dole 
Ende  over  herde  onvroet, 
G-heloofdi  dat  iet  was  in  minen  moet 
Dan  rouwe  ende  seer  nacht  ende  dach, 

340  Sint  dat  ie  u  niet  en  sach. 

Mi  wondert  herde  in  minen  sinne, 

Bi  welker  list  ghi  sijt  comen  hier  inne; 

Ie  waent  al  bi  gokeliën  es. 

Nu  vruchtic  ende  ben  in  twifele  des, 

345  Dat  Floris  niet  es,  die  bi  mi  sit. 

Wat  seg  ie?  Ie  kenne  wel,  hi  es  dit. 

Soete  vrient,  keert  u  hare  te  mi." 

So  wie  sore  hadde  gheweest  bi 

Ende  hadde  ghesien  de  bliscap,  die  de  kinder 

350  Met  cussen  ende  helsen  hadden  ghinder, 
Die  bliscap  ende  dat  grote  spel, 
Hi  waer  te  rechte  sculdich  wel 
Te  gheloven  an  den  sone  Yeneris, 
Die  rechter  ende  god  van  der  minne  is. 

355  Doe  toghede  hi  hare  sijn  vingherlijn; 
Die  doghet,  die  lach  ant  steeriekijfi, 
Hoe  nuttelic  ende  hoe  goet  het  ware, 
Dat  seide  hi  ende  vertellet  hare. 
Doe  beghonste  si  tellen,  wat  haer  was  ghesciet 

360  Vandien  dat  hise  liet 

Ende  hi  haer  ter  scolen  ontvoer, 
Tote  diere  wilen,  dat  hise    bevoer 
Inde  stat  te  Babyloniën  ende  si  te  samen 
Boven  inden  hoechsten  tor  quamen. 

365       Claris  was  wijs  ende  van  sinne, 
Ende  decte  harre  twiër  minne, 
Ende  was  emmer  begrepen  in  dien, 

Datsi  gherne  hadde  ghesien, 
Dat  verholen  ware  bleven 

370  Die  minne,  die  de  kinder  dreven, 
Alse  van  haer  selven  ware. 
Si   ghinc  dicke  te  hem  ende  si  te  hare, 
Ende  aten  ende  dronken  al  te  samen, 
Dats  dander  jonefrouwen  niet  vernamen, 

375  Ende  hadden  te  gader  haer  dachcortinge. 
Die  twee  ghelieven  leden  onderlinge 
Die  beste  werlt  ende  dat  scoenste  lijf, 
Dat  noit  hadde  man  of  wijf. 
Si  ne  gheerden  te  hebben  niewet  el, 

380  No  meerre  bliscap,  no  meerre  spel. 
Hadt  hem  moghen  also  duren! 
Neent,    die  goddinne  van  der  avonturen, 
Mijn  vrouwe  Fortune  benijdse  des 
Ende  speelde,  alsi  ghewone  es, 

385  Haer  spel,  alder  werelt  bekent. 
Haer  wiel  loopt  al  ontrent; 
Dat  nu  es  boven  es  sciere  onder. 
Van  haer  moechdi  horen  wonder, 
Van  harre  naturen,  van  haren  sede. 

390  Als  si  wel  gheweest  heeft  mede 

Den  man,  ende  heeften  ghebracht  so  hoghe 
Bi  haren  wille,  bi  haren  ghedoghe, 
Dat  hi  hem  niet  ontsiet  van  vallen, 
Eer  bijt  weet,  hi  es  weder  met  allen 

395  Onder  die  voete  gheworpen  neder. 

Datsi  gheeft  den  man  dat  nemt  si  weder, 
Dat  hine  weet  hoe  hijs  ghedervet. 
Menighen  prince  heeft  si  ontervet, 
Menighen  dwaes  maect  si  heere 

400  Ende  gheeft  hem  rijcheit  ende  ere, 
Tellende  paerde  met  dieren  ghesmiden, 
Ende  cleeten  met  bonten  ende  met  siden, 
Ende  maecten  heere  ende  rechter  int  lant. 
Enen  biscop  maect  si  van  enen  truwant, 

405  Enen  brootbidder  maect  si  van  enen  clerc. 
Des  pleghet  si,  dusghedaen  es  haer  werc. 
Haer  ghichten  sijn  herde  onghestade, 

Herde  onghestade  sijn  al  haer  dade. 
Si  es  wandel  ende  menichfout: 

410   Fli  blijft  ghehoont,  diere  hem  an  hout. 
Nu  hadde  si  dese  twee  so  hoge  verheven, 
Datsi  vro  waren  ende  hem  luste  leven 
Ënde  also  te  bliven  emmermeer. 
Doe  werp  sise  in  rouwen  ende  in  zeer 

415  Uter  bliscap,  daer  sise  brachte  toe. 

Het  gheviel  dat  Claris  eens  merghens  vroe 
Ontspranc  ende  wart  gheware, 
Dat  hoech  dach  was,  ende  vervaerde  hare, 
Want  sijs  toren  waende  gewinnen. 

420  Te  Blancefloere  liep  si.  haer  ghesellinne, 

Ende  seide  haer,  dat  hoghe  waer  opten  dach. 
Blancefloer  herde  vacrech  lach 
Ende  andwoorde,  als  sise  roepen  boorde: 
„Ie  come,"  seit  si.  Metten  woorde 

425  Bleef  si  liggende  ende  sliep. 

Claris  haestelic  ten  condute  liep. 
In  haer  becken  si  twater  ontfinc 
Ende  vervaerdelic  si  neder  ghinc 
Voer  haren  here,  den  ammirale. 

430  Doe  waende  si  vinden  metter  dwale 
Blancefloere,  die  in  haer  camere  lach. 
Alse  dammirael  niet  en  sach, 
So  wonderde  hem  ende  hi  vraechde  hare, 
Waer  Blancefloer  merde  ende  bleven  ware, 

435  Si  soude  te  sinen  dienste  wesen. 

„Here",  sprac  Claris,  „si  heeft  ghelesen 
Al  desen  nacht  haer  boekelkijn 
Om  u  langhe  lijf,  dat  ghi  moet  sijn 
Met  eren  inde  werelt  vortwaert  meer, 

440  Ende  si  bleef  slapende  een  lettel  eer." 

—  „Eist  waer?"  seit  hi. —  „Here,"  seit  si,  „jaet." 

—  „Te  waren,"  seit  hi,  „dats  ene  edele  daet. 
Wel  met  rechte  mach  si  sijn  mijn  wijf, 

Die  bit  om  mijn  ere  ende  langhe  lijf." 
445       Dit  liet  hi  also  ghewerden  doe. 

Het  gheviel  eens  anders  merghens  vroe, 
Dat  Claris  ontspranc  ende  sach, 

Verwijs.  I.  12 

Dat  hoghe  was  op  den  dach, 

Ende  riep  Blancefloere  ende  hietse  opstaen* 

450  Blancefloer  hietse  om  twater  ghaen, 
Si  soude  voren  ghaen  metter  dwale 
Ende  wesen  daer  eer  ;  ende  binnen  der  tale* 
Floris  Blancefloere  te  hem  dwanc 
Ende  si  hem  weder.  Daer  waest  so  lanc 

455  Dat  cussen  ende  dat  helsen  ghedreven, 
Dat  si  beide  in  slapen  bleven, 
Mont  an  mont,  kin  an  kinne. 
Binnen  dien  was  Claris,  haer  ghesellinne, 
Yerdelike  ten  pilore  gheghaen, 

460  Ende  hadde  dat  water  ontfaen 
In  enen  becken  van  goude, 
a   Ende  als  si  wederkeren  soude 
Ende  liden  der  doren,  lude  si  riep : 
„Joncfrouwe,   haest  u."  Blancefloer  sliep 

465  So  vaste,  dat  sijs  niet  en  hoorde, 

Ende   gaf  haer  weder  ghene  antwoorde. 
Claris  waende,   dat  si  voor  haer  ghinge, 
Ende  vruchte  haer  lange  merringhe, 
Ende  haeste  te  meer.  Dat  si  quam 

470  Voer  den  ammirael,  ende  hi  vernam, 
Dat  Blancefloer  niet  quam  met  hare, 
Vraechde  hi,  waer  si  bleven  ware. 
Joncfrouwe  Claris  ontvruchte  seere: 
„Ghenaden,"  seit  si,  „soete  here, 

475  Een  lettel  eer,  doe  ie  was  opghestaen 
Ende  ie  om  water  soude  gaen, 
K-iep  icse,  eer  ie  hare  cameren  leet. 
Si  antwerde  ende  seide,  si  waer  ghereet, 
Si  soude  hier  eer  sijn  dan  ie.1' 

480  Doe   bepeinsde  hem  dammirael  een  stic. 
Het  docht  hem  wonderlike  dinc. 
Hi  riep  te  hem  sinen  camerlinc. 

Hi  sat  verbolghen  ende  sere  vererret: 
„Ghanc,"  seit  hi,    „sie  waer  merret 

485  Blancefloer  ende  doetse  haestelike  comen." 
Die  ghene  en  hadde  niet  vernomen, 
Dat  hi  Claris  voor  sinen  heere  liet  staen. 

In  Blancefloeren  camer  quam  hi  gheghaen, 
Daer  vant  hi  so  grote  claerheit  binnen 

490  Yan  dieren  stenen  in  allen  sinnen. 
Een  rijclijc  bedde  hi  versach, 
Daer  Blancefloer  bi  Florise  op  lach. 
Als  hi  haerre  twiër  wart  gheware 
Te  gader  ligghen,  hi  waende  dat  ware 

495  Blancefloer  ende  Claris,  hare  ghespele; 
Bedi  hi  en  merkets  niet  vele, 
Dat  hi  des  jonghelincs  in  inne  wart: 
Floris  en  hadde  graen  no  baert. 
Daer  ne  was  in  den  tor  neghene 

500  So  scone  als  hi  was  sonder  Blancefloer  allene. 
Doe  hise  sach  slapen  so  soetelike 
Ende  hebben  behelst  so  vriendelike, 
Jammerde  hem  dat  hise  soude  wecken 
Ende  beghan  te  hant  achtertrecken. 

505  Hi  keerde  weder  te  sinen  heere. 
Die  niemare  mesquam  hem  seere. 
„Here,"  seit  hi,  „ghi  en  saghetnieso  grote  minne 
Als  Blancefloer  ende  haer  ghesellinne 
Claris  hevet,  want  si  slapen  te  samen. 

510  Dat  dochte  mi,  heere,  so  wel  ghetamen, 
Daer  ie  voor  hem  stoet  ende  sach, 
Hoe  haerghelijc  in  anders  arme  lach, 
Die  vrientscap  ende  die  grote  minne, 
Mont  an  mont,  kin  an  kinne, 

515  In  dorstse  wecken  no  inne  woude, 
Des  ie  vruchte,  dat  icse  pinen  soude." 
Claris  bevede  daer  si  hoorde  dat. 
Dammirael  verstiet  hem  ende  versat, 
Hi  wart  bleec  ende  root  daer  naer. 

520  Hi  ontsach  ende  hadde  groten  vaer, 
Dat  iement  bi  Blancefloere  laghe 
Ende  verholentlike  harre  minnen  plaghe. 
„Reect,"seit  hi,  „mijn  swaert ;  ie  sal  gaen  scouwen 
Die  sameninge  vanden  tween  joncfrouwen. 

525  Du   heves   gheloghen:  hier  staet  Clarijs, 
Daer  du  ave  seits,  hoeghedane  wijs 
Si  in  Blancefloeren  armen  leghet." 

12* 

Noch  seit  hi,  wat  iement  seghet, 

Dat  niement  so  coene  si,  dat  hi  dorre 
530  Enigher  joncvrouwen   ghenaken  in  den  torre. 

Met  hem  dede  hi  ghaen  sinen  camerlinc. 

Hi  clam  den  graet  op  ende  ghinc, 

Daer  hi  die  kinder  slapende  vant. 

Dat  swaert  hilt  hi  al  baer  in  sijn  hant, 
535  Ende  ghinc  ten  bedde  ende  bleef  staen  daer  vore. 

Men  ontsloot  die  venstren,  daer  sceen  dore 

Die  sonne  ende  maket  so  licht  daer  binnen. 

Doe  sach  hi  die  kinder  met  groter  minnen 

Ligghen  ghehelst,  als  hem  was  geseit. 
540  Nie  en  ghesciede  hem  meere  leit. 

Blancefloere  kinde  hi,  als  hise  sach, 

Maer  Florise,  die  bi  haer  lach, 

Ne  hadde  hi  nie  te  voren  ghesien. 

Nu  moghen  wi  alle 

545       Alse  dammirael  ,..,... 

„ïïeere  Grod,"  seit  hi, 

Te  hem  riep  hi  sinen  camerlinc: 

„Ontdect,"  seit  hi,  „haer  borste."  Die  gene  ginc 

Ten  bedde  ende  beghanse  ontdecken 
550  Liselike,  dat  hise  niet  sonde  wecken. 

Doe  wart  hi  gheware,  dat  deen  was  een  man. 

So  groten  toren  hi  des  ghewan, 

Dat   hi  een  woort  niet  mochte  spreken. 

Van  torne  docht  hem  therte  breken. 
555  Dat  swaert  yerdroech  hi  ende  wilde  slaen. 

Mettien  ontsprongen  si  ende  saghen  staen 

Voer  hem  den  vruohteliken  heere 

Met  enen  baren  swaerde  verbolghen  seere. 

Van  vruchten  waenden  si  bederven, 
560  Si  en  twifelden  niet  si  en  souden  sterven. 

Doe  sach  op  Floris  Blancefloer ; 

Een  suchten  haer  van  der  herten  voer, 

Hi  begonde  te  wenen  ende  soe. 

Dammirael  stoet  erre  ende  sacht  toe. 
565  Si  laghen  hem  te  ghereit  te  slane  beide. 

Hi  sette  Florise  in  talen  ende  seide  : 

Wie  bestu,  ellendich  keytyf! 

Ja  en  seltu  nu  verliesen  dijn  lijf? 

Hoe  waerstu  ie  so  dul  ende  so  coene 

570  Dus  groten  lachter  mi  te  doene, 
Ende  te  slapen  bi  minen  lieve? 
Du  best  comen  ghelijc  enen  dieve, 
Dat  saltu  met  dinen  live  copen  seere. 
Bi  alden  goden,  die  ie  eere, 

575  Ie  seldi  verslaen  ende  dine  pute. 
Heden  sel  ghaen  u  minne  ute, 
Die  ghi  nu  hebt  ghedreven  ende  echt. 
Waer  dat  mijn  eere  ende  mijn  recht, 
Dat  ie  u  Hete  leven?  Neent! 

580  Sint  dat  ghi  minen  tor  dus  hebt  ontreent, 
So  moeti  sterven,  dat  weet  wale." 
Doe  antworde  Floris  den  ammirale 
Herde   oetmoedelike  ende  weende  seere: 
„Ghenaden,"  seit  hi,  „edel  heere, 

585  Dit  es  ene  die  mi  mint 

Voor  alle  die  ghene,  die  si  kint, 
Ende  ie  hare  vor  alle,  die  ie  kinne. 
Nie  wart  so  ghestadighe  minne, 
jNo  so  gherechte,  no  so  gheware, 

590  Als  si  te  mi  draghet  ende  ie  te  hare." 
Als  hi  niet  langher  spreken  dorste, 
Bat  hi  dat  hi  hem  ghave  vorste, 
Des  si  moesten  comen   voor  sine  man, 
Eude  mense  bi  vongnessen  verdade  dan. 

595  Hi  gaf  hem  vorste  ende  hietse  neder  bringen 
Twee   serianfcen,  daer  hi  soude  dinghen. 
Maer  si  moesten  hem  teersten  cleden 
Ende  ten  vreseliken  ordeele  ghereden. 

Parthonopeus  in  het  tooverkasteel  van  Melior. 

vs.  536— 703. 

Parthonopeus  verdwaalt  op  de  jacht  en  komt  na  een  dag  dwalen  aan 
den  oever  der  zee,  waar  hij  een  schip  vindt.  Hij  betreedt  het  met  zijn 
paard,  vindt  er  geen  levende  ziel  op  en  legt  zich  te  slapen  Het  schip 
onder  zeil,  en  Parthonopeus  bevindt  zich  bij  zijn  ontwaken  midden 
in  zee.  Na  eene  voorspoedige  reis  op  het  kostbare  schip  landt  hij  en 
komt  in  eene  tooverstad,  die  vol  schitterende  pracht,  maar  geheel 
verlaten  was.  Van  de  duizend  prachtvolle  kasteelen  kiest  hij  het  voor- 
naamste uit,  en 

Daerwaer,  reet  hi  sinen  draf. 
Voor  den  palayse  beetti  af. 
Den  rikeliken  graet  hi  opdam; 
Ende  als  hi  bin  den  palayse  quam, 
5  In  allen  siden  vant  hi  ghehecht 
Menich  rikelijc  stallecht. 
Scone  vier  vant  hier  ooc 
Van  droghen  houte  sonder  rooc. 
Hooghe  tafelen  ende  breede, 

10  Ende  van  eteDe  grote  ghereede, 
Ende  ten  tafelen  niemen  gheseten. 
Gherne  haddi  een  lettel  gheten, 
Ende  ghinc  hoofscelike  hande  dwaen 
Ten  beckinen,  daer  hise  vant  staen, 

15  Die  ghegoten  beede  waren 

Yan  finen  goude  ende  van  claren. 
Deen  goot  water,  dander  ontfinct. 
Yan  argher  coppe  men  dicke  drinct 
Beede  van  clareite  ende  van  wine 

20  Dan  uten  arghesten  beckine. 

Als  hi  sine  hande  hadde  gbedweghen, 
Brochte  men  hem  die  dwale  ghedreghen, 
Maer  hine  sach  niet  diese  droech. 
Teerst  dat  hi  hadde  ghedroocht  ghenoech, 

25  Dedi  als  een  edel  jonghelinc: 

Ter  hoochster  tafelen  hi  sitten  ghinc. 
Dat  dedi  om  dat  ende  in  dieD, 
Of  hem  evele  soude  ghescien, 
Eer  hi  danen  mochte  gaen, 

30  Dat  hi  int  hoochste  waer  bevaen. 

Om   dat   hi  was  van  hoghen  gheslechte, 
Dochtem  wel  dat  hi  met  rechte 
Ter  hoochster  tafelen  sitten  mochte; 
Temeer  hi  was  altoes  in  vrochte, 

35  Dat  hem  die  duvel  in  sijn  ghedochte 
Door  scamp  dit  te  voren  brochte. 

Parthonopeus  was  gheseten, 
[Daer  hi  vant  vele  rikelijc  eten. 
Van  den  spisen  hi  gherne  at 

40  Dor  groten  hongher,  ende  nadat 
Hi  hadde  genomen  sijn  ghevoech 
Der  spisen,  dier  es  vele  ende  ghenoech, 
Ende  mense  weder  opdede,] 
Droech  men  dander  mede 

45  Yan  allen  tafelen  in  der  zele. 
Der  tafelen  waren  daer  so  vele, 
Datter  driehondert  ridderen  doe 
Met  ghemake  mochten  sitten  toe. 
Ende  als  men  hem  een  gherechte 

50  Braclite,  waest  curae  neder 
Op  die  tafle  voor  hem  gheset, 
Dat  hise  alle  sach  comen  met 
Tallen  tafelen,  diere  waren  ghelocst; 
Nochtan  en  sach  hire  here  no  d roest 

55  Hine  wiste  hoet  hem  toequam 
Ende  wie  dat  voor  hem  nam. 
Die  scalen  sach  hi  scinken, 
Den  wijn  minderen  ende  niemen  drinken, 
Daer  was  ghedient  wel  te  love; 

60  Nie  was  man  tgheenen  hove 

Ghedient  so  hovescelike  ende  so  wel. 
Hine  sacher  scinken  nieuwer  in  el 
Ter  hoochster  tafelen  dan  in  goude, 
In  groten  coppen  menichvoude. 

65  Alle  waren  si  guldin,  sonder  allene 
Sijn  cop :  hi  was  van  enen  stene, 
Die  harde  goet  was  ende  diere. 
Hi  was  ghemaect  van  enen  saphire, 
Een  lettel  donkerachtich  porprijn. 

70  Memene  mochte  deeren  venijn, 
Waert  in  dranke,  waert  in  ate, 
Die  dronke  utien  dieren  vate. 
Die  scedel  was  een  recht  robijn, 
Hine  mochte  scoonre  no  beter  sijn. 

75  Aen  den  steen  leghet  grote  doghet; 
Ten  coppe  was  hi  [so]  wel  ghevoeghet, 
Dat  ie  dies  ghelooven  en  can, 
Datten  mochte  ghevoeghen  man, 
Het  ne  hadde  ghedaen  der  naturen  sin. 

80  Daer  sach  hi  ghemaect  groot  wonder  in. 
Die  appel  was  een  carbonkel  steen, 
Die  so  claer  omtrent  hem  sceen, 
Ende  gaf  so  groot  licht  ende  so  claer, 
Dat  men  ne  dorste  bernen  daer 

85  Int  palays  kersen  of  vier, 

Sonder  door  rijckelijcheit  ende  cier. 
Bi  den  coppe  merkedi  dat, 
[Dat  hl  ter  hoochster  tafelen  sat. 
Doen  dat  eten  was  ghedaen, 


185 


90  Quamen  die  beckine  omme  dwaen 
Ende  die  dwale  daertoe  ghereet:] 
So  wit  hg  saghedi  noyt  cleet; 
Daer  aen  droghedi  sine  bande, 
Doe  quamen  die  crude  mengherande, 
95  Noten  musscaten,  naghelkine, 
Die  latuariën  vray  ende  fine. 
Na  die  crude  quam  die  clareit, 
Dies  ghenoech  daer  was  ghereit. 
Die  scolaken  waren  daer  opghedaen, 

100  Entie  taflen  sach  hi  tegaeD, 

Ende  emmer  was  hi  des  in  vare, 
Dat  het  bi  den  duvel  ware. 
Doe  ghinc  hi  sitten  bi  den  viere, 
Daer  hem  harde  vakede  sciere, 

105  Ende  peinsde,  na  dat  hem  stoet, 
Dat  hem  ware  slapen  goet, 
Ende  hem  een  bedde  wel  behoevede. 
Door  al  dat  hi  so  seere  droevede 
Ende  emmer  vernoy  was  in  wane, 

110  Began  hi  teere  cameren  te  gane. 
Doe  sach  hi  twee  rikelike  stallicht 
Al  berrende  voor  hem  opghelicht, 
Die  voor  hem  in  die  carrier  ghinghen. 
Hi  seinde  hem  van  quaden  dinghen, 

115  Ende  volghede  in  die  carner  naer. 
Dalre  rikehjcst  bedde  vant  hi  daer, 
Dat  ye  keiser  of  grave  ghewan. 
Daer  es  so  vele  prisens  an, 
Dat  [ie]  die  cleeder,  dier  toe  hoorden, 

120  Ne  can  gheprisen  in  corten  woorden. 
Dat  covertoer,  die  culcte  pelline, 
Die  lijnlakene,  die  oorcussine, 
Die  harde  wit  waren  ende  clene, 
Rikeliker  en  saghedi  nie  ghene. 

125  Om  tcovertoer  een  lijste  ghinc, 
Die  soeter  rooc  dan  enech  dinc, 
Ende  was  van  enen  dieren  eblie, 
Ende  woont  in  tlant  van  Romonie: 
Siin  vel  dat  rieket  harde  soete. 

130  ïïaddicx  stade  ende  goede  moere, 
Tc  souder  u  af  segghen  mee. 
Dat  dier  es  witter  als  die  snee, 
Ende  es  sochte  jeghen  alle  diere; 
Maer  den  serpenten  eest  overghiere, 

135  Want  het  sulke  nature  heeft, 

[Dat  serpente  doet,  so  waer  dat  leeft. 
Die  pelle  was  Alexandrine 
Van  enen  salamandre  her  de  fine, 
Ende  blivet  ongescaet  van  vier  e;] 

140  Want  het  hevet  selke  maniere, 
Dat  het  neemt  sijn  aert  int  vier, 
Dat  doen  en  mach  gheen  ander  dier. 
Voor  dat  bedde  lach  een  tapijt, 
Beede  even  lanc  ende  even  wijt, 

145  Nie  was  ghemaket  bet. 

Daer  stont  een  setel  up  gheset, 
Daer  die  pickle  af  waren  van  goude, 
Scoonre  danse  iemen  wenschen  soude. 
Daer  up  ghinc  hi  sitten  neder. 

150  Doe  keerden  beede  die  stallicht  weder, 
Deen  neven  den  anderen  tsamen, 
Binden  palayse  danen  si  quamen. 
■Diemeer  blevere  so  vele  daer, 
Dat  al  die  camere  was  so  claer, 

155  In  dier  ghelike  of  si  binnen 

Onsteken  waren  in  allen  sinnen. 
Die  camere  was  van  marbre  porfire. 
Hi  soude  sijn  goet  clerc  ende  diere, 
Die  dat  wonder  bescriven  soude, 

160  Dat  met  lasure  ende  met  goude 

Ghewracht  was  ende  ghemaect  van  binnen. 
Niemen   mochts  sinen  wille  ghewinnen 
Daer  in  te  blivene  dier  was  in; 
Hine  hadde  ooc  emmer  so  droeven  sin, 

165  Hine  soude  verhoghen  diere  in  ware* 
So  soete  waest  daer  in  ende  so  clare. 
Hi  sat  neder  eiide  soude  afdoen 
Beede  cousen  ende  scoen; 
Maer  eer  hire  toe  conste  comen, 

170  Waren  si  hem  van  den  voeten  ghenomen. 
Doe  ontcleede  hi  hem  daer  naer 
Ende  ghinc  ligghen  up  tbedde,  dat  daer 
Scone  stont  ghemaect,  sonder  orlof, 
So  watter  hem  sal  comen  of. 

175  Ooc  ne  was  hi  so  niet  vervaert, 
Hine.trac  tcovertoer  te  hem  waert. 
Binnen  dat  hij t  trac  te  sinen  oren, 
Dat  licht,  dat  daer  was  te  voren 
Van  den  kersen,  verloos  hi  doe, 

180  Maer  hine  conde  gheweten  hoe, 
Want  het  warter  donker  inne. 
Doe  vervaerde  hem  in  sinen  sinne. 


Aanteekeningen  en  Verbeteringen. 

BI.  3  vs.  80.  Het  ww.  dunken  wordt  in  het  Mnl.  ook 
gebruikt  van  datgene,  wat  in  zich  zelf  vaststaat  en 
niet  van  de  beschouwingswijze  van  een  persoon 
afhangt.  Zie  Mnl.  Wdb.  II,  466  en  schrap  in  het 
Gloss.  i.  v.  dunken:  Zie  I.  188. 

BI.  48  vs.  54  beteekent:  ,,Zoodat  hij  (Eoelant)  er  niets 
van  zou  navertellen  en  dus  de  bezitter  van  zwaard 
en  hoorn  niet  kon  worden  opgespoord." 

BI.  109  vs.  774.    Verraders  =  leugenaars. 

BI.  110  1.  vs.  7835—8428. 

BI.  114  vs.  136.  Roede  =  geeselroede.  Vgl.  Spreuken, 
97:  Menich  maect  eene  roede  tsijns  selfs  eersse; 
Harreb.  III,  bl.  103.  De  beteekenis  is:  Menigeen 
haalt  zich  zijn  eigen  ongeluk  op  den  hals.  Z) 
heeft  Isabele  door  hare  verhouding  tot  Walewein  er 
zich  zelf  leelijk  ingewerkt. 

Bl.  116  vs.  235.  In  het  Gloss.  bl.  74  moet  I.  136,  235 
veranderd  worden  in  I.   116,  235. 

Bl.  117  vs.  274.  bet.:  Eerder  zal  mijn  vader  mij  dooden 
(dan  u). 

Bl.  118  vs.  304.  Cracht  beteekent  hier  geweld. 

Bl.  118  vs.  320.   Vaer  beteekent  hier  gevaar. 

Bl.  121  vs.  435.  Voor  mesvoersen  zie  Gloss.  i.v.  mes- 
voeren. 

Bl.  121  vs.  441.  In  het  Gloss.  moet  voor  sidemeer 
gelezen  worden  sidermeer. 

Bl.  126  vs.   16.  Stieten  =  snel  stroomen. 

Bl.  132  vs.  263.  Overdiep  vraagt  of  Want  =  Wan! 
hetzelfde  als  Wattan  kan  zijn? 

Bl.  139  vs.  108.  Hem  belegghen  ==  zich  toeleggen, 
zich  inspannen. 

BI.  140  vs.  119.  Bats  dat  ie  mene  =  dat  meen  ik 
werkelijk,  want 

BI.  140  vs.  148.  Maerlant  heeft  hier  den  tekst  niet 
begrepen 

Et  Cupesus,  li,  li  granz, 
Qui  esteit  graindre  de  jaianz 
d  i.   die  grooter  dan  een   reus  was.   Maerlant  vatte 
jaianz  op  als  den  naam  van  een  land. 

BI.  143  vs.  252.  En  ontfarmt  u  niet  dies  =  Komt 
uw  gevoel  er  niet  tegen  op? 

BI.  153  vs.   10.   Versagen  =  in  't  nauw  brengen . 

BI.  155  vs.  80.  Schrap  in  het  Grloss.  i.  v.  lichten 
(2de  art):  Zie  I.   190. 

BI.  160  vs.  97.  Sonder  lecht  =  zonder  kunstlicht,  het 
licht  van  vuur,  lamp  of  kaars. 

BI.  161   vs.  151.   Loen  —  verdiende  loon. 

BI.   164  vs.  252.   Al  niet  —  niet  alles. 

BI.  171  vs.  172  heteekent  dat  een  vlinder  met  zijn 
bek  Clarisse  in  't  aangezicht  vloog. 

BI.  180  vs.  528.  Leendertz  verklaart:  Toch  blijft  hij 
zeggen,  wat  men  hem  ook  vertelt,  dat  niemand 
zoo  brutaal  zal  zijn  om  eenige  jonkvrouw  in  den 
toren  te  genaken. 

BI.  183  vs.  38 — 43.  De  ontbrekende  regels  zijn  door 
Dr  E.  Verwijs  bij  gissing  na-ar  het  Fransch  inge- 
voegd; evenzoo  op  bl.  184  en  bl.  186. 

BI.   184  vs.  84.  Dorste  ==  behoefde. 

Walewein  en  Ysabele,  vs.  7835—8428  .     .  „ 


INHOUD. 

blz. 

FERGUUT 125 

Ferguut  en  Galiëne,  vs.   1141  —  1549      .     .  126 

Klassieke  roman 136 

HISTORIE  VAN  TROYEN „ 

ïïectors  gramschap,  vs.  5629 — 6014  .     .     .  137 

1—316 157 

2786—3380 166 

